
Introducere 
ERA MASELOR 


La prima vedere, marile bulversări care 
preceda salturile de civilizație par 
determinate de transformări politice 
considerabile: invazii de popoare ori 
răsturnări de dinastii. Dar o cercetare 
atentă a acestor evenimente da la iveala, cel 
mai adesea, faptul că adevăratele cauze, 
dincolo de cele aparente, ţin de o modificare 
profundă a mentalităţii popoarelor. 
Veritabilele răsturnări istorice nu sunt cele 
care impresionează prin amploare şi 
violenta. 

Singurele schimbări importante din 
care decurge primenirea civilizaţiilor, se 


operează la nivelul opiniilor, conceptelor şi 
3 


credințelor. lar dacă ele se manifestă rar, 
aceasta se datorează faptului că fondul 
ereditar al unei rase este elementul ei cel 
mai stabil. 

Epoca actuală constituie unul dintre 
momentele critice, în care gândirea 
umanităţii este pe cale de a se transforma. 
Doi factori fundamentali stau la baza 
acestei transformări. Primul e distrugerea 
credințelor religioase, politice şi sociale din 
care deriva toate elementele civilizaţiei 
noastre. Cel de-al doilea este crearea unor 
condiţii de existenţă şi de gândire complet 
noi, generate de cuceririle moderne ale 
ştiinţei şi industriei. 

Epoca modernă reprezintă o perioadă 
de tranziţie şi de anarhie, deoarece ideile 


trecutului, deşi sunt bulversate, rămân încă 
3 


foarte puternice, iar cele care trebuie să le 
înlocuiască sunt doar în curs de cristalizare, 
pe cale de a se închega. La ora actuală nu 
este uşor de spus ce va rezulta, într-o bună 
Zi, în urma unei asemenea perioade, 
neapărat puțin haotică. Pe ce idei 
fundamentale se vor clădi societăţile ce vor 
urma după a noastră încă nu ştim. Dar deja 
se poate prevedea că organizarea lor se va 
baza pe o putere nouă, suverana epocii 
moderne: puterea maselor. 

Pe ruinele atâtor idei considerate 
odinioară adevărate, dar moarte astăzi, 
atâtor puteri rând pe rând dărâmate prin 
revoluţii, doar puterea aceasta va creşte, 
pârând că va trebui să le absoarbă în 
curând pe celelalte. Pe când bătrânele 


noastre credinţe se clatină şi dispar, pe 
3 


când vechii stâlpi ai societăţilor se năruie 
unul după altul, acţiunea maselor rămâne 
singura forţă pe care nimic nu o ameninţă şi 
al cărei prestigiu sporeşte mereu. Epoca 
spre care ne îndreptăm va fi cu adevărat era 
maselor. 

Doar cu un secol în urmă, politica 
tradiționala a statelor şi rivalităţile dintre 
prinți constituiau principalii factori ai 
evenimentelor. Cel mai adesea, opinia 
maselor nu conta. Astāzi tradițiile politice, 
tendințele individuale ale suveranilor, 
rivalităţilel lor cântăresc mai puţin. Vocea 
maselor a devenit preponderentă. Ea 
dictează conduita regilor. Destinele 
națiunilor nu se mai pregătesc în consiliile 
prinților, ci în spiritul maselor. 


Pătrunderea claselor populare în viaţa 


politică, transformarea lor progresivă în 
clase conducătoare - iată una dintre cele 
mai pregnante caracteristici ale epocii 
noastre de tranziţie. În realitate, nu datorită 
votului universal, atât de multă vreme prea 
puţin influent, au pătruns clasele populare 
în politică. Puterea maselor s-a născut, în 
primul, datorită propagării unor idei încet 
implantate în spirite şi, apoi, asocierea 
treptată a indivizilor, având drept rezultat 
realizarea concepţiilor până atunci doar 
teoretice. Asocierea a permis maselor să-şi 
cristalizeze ideile, care, chiar dacă nu erau 
foarte corecte, erau strâns legate de 
interesele lor, şi să conştientizeze forţa 
dobândită de ele. Ele întemeiază sindicate 
în faţa cărora toate puterile capitulează, 


creează burse de lucru care, în pofida 
3 


legilor economice, au tendinţa de a guverna 
condiţiile muncii şi ale salariului. Ele îşi 
trimit în reuniunile guvernamentale 
reprezentanţi lipsiți de inițiativă, de 
independență, reduşi, cel mai adesea, la 
simpla dimensiune de purtători de cuvânt ai 
comitetelor care i-au ales. 

Astāzi revendicările maselor sunt tot 
mai clare şi tind să zdruncine din temelii 
societatea actuală, reducând-o la un 
comunism primitiv, starea normalā a tuturor 
societăților din zorii civilizației. Limitarea 
zilei de muncă, exproprierea minelor, a 
căilor ferate, a uzinelor şi a pământului, 
împărțirea în mod egal a produselor, 
înlăturarea claselor superioare în folosul 
celor populare etc. 


— lată cum sună aceste revendicări. 


Puțin înclinate spre cumpătata judecată, 
masele se dovedesc, dimpotrivă, înclinate 
spre acţiune. Şi forţa lor devine imensă 
datorită actualei organizări. Dogmele pe 
care le vedem înfiripându-se vor dobândi în 
curând forţa vechilor dogme, adică puterea 
tiranică şi suverană care pune la adăpost de 
orice punere în discuţie. Dreptul divin al 
maselor ia locul dreptului divin al regilor. 
Scriitorii aflaţi în grațiile burgheziei 
noastre, aceia care exprimă cel mai bine 
ideile ei cam înguste, vederile ei prea 
scurte, scepticismul ei sumar, egoismul ei 
adesea excesiv, tună şi fulgeră împotriva 
noii puteri pe care o văd sporind, iar pentru 
a combate dezordinea spiritelor adresează 
apeluri disperate Bisericii, odinioară atât de 


dispreţuite de ei. Vorbesc de falimentul 
3 


ştiinţei şi ne aduc aminte de învăţăturile 
adevâărurilor revelate. Dar aceşti nou- 
convertiți uită că graţia nu are aceeaşi 
putere asupra sufletelor prea puţin 
preocupate de cele de dincolo. Masele nu-i 
mai vor astăzi pe zeii renegaţi de foştii lor 
stăpâni. Râul nu curge către izvoare! 

Ştiinţa n-a dat faliment şi nu are vreo 
vină nici pentru anarhia spiritelor, nici 
pentru noua putere care creşte din această 
anarhie. Ea ne-a promis adevărul, sau cel 
puţin stăpânirea conexiunilor accesibile 
intelectului nostru - dar niciodată nu ne-a 
promis pacea ori fericirea. Cu suverană 
indiferenţă faţă de sentimentele noastre, ea 
nu ne aude lamentările şi nimic nu ne poate 
da înapoi iluziile alungate de ea. 


Simptome universale arată la nivelul 


tuturor naţiunilor creşterea rapidă a puterii 
maselor şi, indiferent de ce ne-ar aduce 
aceasta, are valoare de necesitate. 
Reproşurile sunt vorbe în van. Accederea 
maselor la putere va marca probabil una 
dintre ultimele etape ale civilizaţiilor 
occidentale, o revenire la perioadele de 
anarhie confuză dinaintea înfloririi 
societăţilor noi. Cum să îi pui stavilă? 

Până acum rolul cel mai evident al 
maselor îl constituiau marile distrugeri ale 
civilizaţiilor îmbătrânite. Istoria ne învăţa 
că, atunci când forţele morale - armătura 
unei societăți - îşi pierd eficiența, 
distrugerea finală este înfăptuită de aceste 
mulţimi inconştiente şi brutale, pe drept 
numite barbare. Civilizaţiile de până acum 


au fost create şi îndrumate de către o mică 
3 


aristocrație intelectuală, niciodată de către 
mase. Acestea din urmă nu au forţa decât 
pentru a distruge, iar dominaţia lor 
reprezintă întotdeauna o fază de dezordine. 
O civilizație presupune reguli fixe, 
disciplină, trecerea de la instinctiv la 
raţional, preocupări legate de viitorul ei, un 
nivel ridicat de cultură - condiţii total 
inaccesibile maselor, abandonate lor înseşi. 
Cu forța lor exclusiv distructivă, ele 
acţionează precum microbii asupra 
corpurilor maladive sau asupra cadavrelor. 
Când edificiul unei civilizaţii e putred, 
masele conduc la năruirea lui. Atunci se 
manifestă rolul lor. Pentru o vreme, forţa 
oarbă a numărului devine singura filosofie a 
istoriei. 


Se va întâmpla la fel şi cu civilizaţia 


noastră? Putem avea temeri în această 
direcţie, dar încă nu o ştim precis. Să ne 
resemnăm, însă, la gândul că vom suporta 
dominaţia maselor, căci „mâini” lipsite de 
prevedere au răsturnat rând pe rând toate 
barierele ce le-ar fi putut ţine în frâu. 

Aceste mase, despre care începe să se 
vorbească atât de mult, le cunoaştem prea 
puţin. Psihologii profesionişti, trăind 
departe de ele, le-au ignorat întotdeauna ori 
nu s-au ocupat decât de crimele pe câte le 
pot comite. Exista, fără îndoială, gloate 
criminale, dar există deopotrivă mulţimi 
pline de virtuţi, mulţimi eroice etc. Crimele 
maselor nu constituie decât un caz 
particular al psihologiei mulțimilor, dar nu 
cunoaştem configuraţia lor mintală, aşa cum 


nu o cunoaştem pe cea a individului doar 
3 


din descrierea viciilor lui. 

La drept vorbind, stăpânii lumii, 
fondatorii de religii sau de imperii, apostolii 
credințelor, oamenii de stat eminenţi şi, 
într-un plan mai modest, simplii conducători 
ai micilor colectivităţi omeneşti au fost 
dintotdeauna, în subconştient, buni 
psihologi, şi au intuit instinctiv spiritul 
maselor. Şi tocmai pentru că au desluşit 
acest spirit au ajuns uşor stăpânii 
mulțimilor. Napoleon a înţeles de minune 
psihologia maselor franceze, dar câteodată 
s-a înşelat în privinţa maselor care formau 
alte popoare. O asemenea ignoranță l-a 
făcut să pornească războaiele împotriva 
Spaniei şi Rusiei care i-au pregătit căderea. 

Cunoaşterea psihologiei maselor 


constituie suportul omului de stat care vrea 
3 


nu să le stăpânească - lucrul a devenit 
astăzi foarte dificil -, dar cel puţin să nu 
ajungă total dominat de ele. 

Psihologia maselor arată că legile şi 
instituţiile exercită o slabă influenţă asupra 
naturii lor impulsive şi că masele sunt 
incapabile să aibă alte opinii decât cele care 
le-au fost sugerate. Regulile decurgând din 
pură echitate teoretică nu ar putea să le 
dirijeze. Numai impresiile sădite în sufletul 
lor pot să le seducă. De exemplu, dacă un 
legislator vrea să stabilească un nou 
impozit, ar trebui el să-l aleagă pe cel mai 
potrivit din punct de vedere teoretic? În 
niciun caz. Cel mai nepotrivit va putea să 
fie, practic, cel mai bun pentru mase, dacă 
este mascat şi, aparent cel mai puţin 


apăsător. Astfel, un impozit indirect, chiar 
3 


dacă este exorbitant, va fi întotdeauna 
acceptat de mase. Extras zi de zi din 
obiectele de consum, prin fracțiuni infime, 
nu stânjeneşte obişnuinţele maselor şi le 
impresionează prea puţin. Înlocuiţi-l cu un 
impozit proporţional pe salariu sau pe alte 
venituri, plătibil într-o singură tranșă - 
chiar dacă ar fi de zece ori mai puţin 
împovărător decât celălalt, va stârni 
proteste unanime. Micilor sume de bani de 
zi cu zi, invizibile, li se substituie, într- 
adevăr, o sumă totală relativ ridicată şi, prin 
urmare, susceptibilă de a genera neplăcere. 
Aceasta nu va trece neobservată decât dacă 
a fost pusă deoparte bănuţ cu băânuţ; dar 
acest procedeu de economisire presupune o 
doză de prevedere de care masele sunt 


incapabile. 
3 


Exemplul de mai sus arată clar 
mentalitatea maselor. Aceasta nu i-a scăpat 
unui fin psiholog ca Napoleon, dar 
legislatorii, ignorând spiritul maselor, nu o 
pot înţelege. Experienţa nu i-a învăţat încă 
îndeajuns că oamenii nu se conduc după 
recomandările raţiunii pure. Şi exemplele 
care să ilustreze psihologia maselor ar 
putea continua. Numai cunoaşterea acestei 
psihologii pune într-o lumină limpede 
numeroase fenomene istorice şi economice, 
care, altfel, rămân de neînțeles. 

Fie şi din pură curiozitate, merită să 
studiem psihologia maselor. Descifrarea 
mobilurilor şi acţiunilor oamenilor este la 
fel de interesantă ca cercetarea mineralelor 
şi plantelor. Studiul nostru despre spiritul 


maselor nu poate fi decât o mică sinteză, un 
3 


simplu rezumat al cercetărilor noastre, el 
neoferind decât unele sugestii. Desigur că 
alţi cercetători vor săpa mai adânc aceasta 
brazdă pe care noi o începem pe un teren 


neexplorat până acum. 


CARTEA ÎNTÂI 
SPIRITUL MASELOR 


CAPITOLUL I 
CARACTERISTICI GENERALE ALE 
MASELOR. 


LEGEA PSIHOLOGICĂ A UNITĂŢII 
LOR MINIALE 


În mod obişnuit, prin mase înţelegem 
reunirea unor indivizi, indiferent de 
naționalitatea, profesia ori sexul lor şi de 
întâmplarea ce a făcut ca ei să se afle 
laolaltă. 

Din punct de vedere psihologic, 
cuvântul mase capăta o cu totul altă 


semnificaţie. În anumite împrejurări date, şi 
3 


doar în acele împrejurări, o mulţime de 
oameni posedă caracteristici noi, foarte 
diferite de cele ale fiecărui individ care 
intră în componenţa ei. Personalitatea 
conştientă dispare, sentimentele şi ideile 
tuturor entităţilor sunt orientate în aceeaşi 
direcţie. Apare un spirit colectiv, tranzitoriu 
desigur, dar având particularităţi foarte 
precise. Colectivitatea devine atunci ceea ce 
eu numesc, din lipsa unei expresii mai 
potrivite, o masă organizată sau, dacă 
preferaţi, o masă psihologică. Ea formează 
un singur corp şi este supusă legii unităţii 
mintale a maselor. 

Faptul că, accidental, mai mulţi indivizi 
se află împreună nu le conferă caracterul de 
masă organizată. O mie de indivizi care 


străbat din întâmplare aceeaşi piaţă 
3 


publică, fără a avea un scop comun 
determinat, nu formează defel o masă 
psihologică. Pentru ca o mulţime să 
dobândească particularităţi speciale, este 
necesară influenţa unor excitanţi a căror 
natură o vom determina. 

Dispariţia personalităţii conştiente şi 
orientarea sentimentelor şi gândurilor în 
acelaşi sens, prima trăsătură a mulţimii pe 
cale de a se organiza, nu presupune 
neapărat prezenţa simultană a mai multor 
indivizi în acelaşi loc. Mii de indivizi 
separați pot la un moment dat, sub influenţa 
unor emoţii violente - un mare eveniment 
naţional, de exemplu - să dobândească 
trăsăturile unei mulţimi psihologice. Va fi de 
ajuns ca o întâmplare oarecare să-i unească 


şi comportamentul lor îmbracă forma 
3 


specifică de acte ale maselor. În anumite 
momente istorice, o mână de indivizi pot 
constitui o mulţime psihologică, în timp ce 
sute de indivizi aflaţi întâmplător împreună 
nu capătă această caracteristică. Pe de altă 
parte un întreg popor, fără a avea atributele 
evidente de aglomerare umană, devine 
câteodată o mulţime sub efectul cutărei sau 
cutărei influenţe. 

O dată formată, mulţimea psihologică 
dobândeşte caracteristici generale 
provizorii, dar determinabile. La aceste 
caracteristici generale se adaugă 
caracteristici particulare, variind în funcţie 
de elementele care compun colectivitatea şi 
care îi pot modifica structura mintală. 

Masele psihologice sunt aşadar 


susceptibile de clasificare. Cercetarea 
3 


acestei clasificări ne va arăta că o masă 
eterogenă, compusă din elemente diferite, 
are caracteristici comune cu masele 
formate din elemente mai mult sau mai 
puţin asemănătoare (secte, caste şi clase), 
şi, alături de aceste caracteristici, prezintă 
particularităţi care le diferenţiază de cele 
din urmă 

Înainte de a ne ocupa de diferitele 
categorii de mase, să examinăm mai întâi 
caracterele specifice tuturor maselor. Vom 
proceda ca naturalistul care începe prin a 
determina caracteristicile generale ale 
indivizilor unei clase, pentru a stabili mai 
apoi particularitățile care diferenţiază 
genurile şi speciile din componenţa 
respectivei clase. 


Nu este uşor de descris spiritul 


maselor, configuraţia lui variind nu numai în 
funcţie de rasă şi compoziţia colectivităţilor, 
dar şi în raport cu natura şi intensitatea 
stimulilor primiţi. Aceeaşi dificultate apare 
de altfel şi în cazul studierii psihologiei 
individului. În romane, oamenii sunt 
înfăţişaţi ca având caractere constante, dar 
în viaţa reală lucrurile stau altfel. Doar 
uniformitatea mediilor da naştere 
uniformităţii aparente a caracterelor. Am 
arătat undeva ca orice configuraţie mintală 
conţine caracteristici latente care, sub 
influenţa unor schimbări bruşte de mediu, 
pot să se manifeste. Astfel, prinde cei mai 
fervenţi membri ai Convenţiei se numărau 
burghezi  inofensivi care, în condiții 
obişnuite, ar fi fost doar nişte pasnici notari 


ori magistrați ortodocşi. După domolirea 
3 


„furtunii”, ei au reintrat în cadrul 
normalității caracterologice şi Napoleon i-a 
ales dintre ei pe cei mai docili susținători ai 
sãi. 

Neputând să înfățişăm aici toate 
etapele formării maselor, ne vom ocupa mai 
ales de faza lor de completa organizare. 
Vom vedea astfel ce pot ele să devină, nu 
ceea ce sunt mereu. Doar în această fază 
avansată de organizare, pe fondul invariabil 
şi dominant al rasei, se suprapun unele 
caracteristici noi şi speciale care produc 
orientarea sentimentelor şi gândurilor 
colectivităţii într-o direcție identică. Doar 
atunci se manifesta ceea ce numeam mai 
sus legea psihologică a unității mintale a 
maselor. 


Unele particularități psihologice ale 


maselor sunt comune cu cele ale indivizilor 
izolaţi, altele, dimpotrivă, nu se întâlnesc 
decât la colectivităţi. Vom studia mai întâi 
aceste caracteristici particulare, pentru a le 
pune în evidenţă importanţa. 

Trăsătura cea mai izbitoare la o 
mulţime psihologică este aceea că, 
indiferent de indivizii care o compun, 
indiferent de asemănările sau deosebirile în 
felul lor de trai, în ocupațiile, caracterele ori 
nivelul lor de inteligenţă, singurul fapt ca 
oamenii sunt transformați într-o masă îi 
investeşte cu un soi de suflet colectiv. 
Acesta îi face să simtă, să gândească şi să 
acţioneze într-un mod total diferit de cel în 
care ar simţi, ar gândi şi ar acţiona fiecare 
dintre indivizii care compun mulţimea, luaţi 


izolat. Anumite idei, anumite sentimente nu 
3 


apar şi nu se materializează prin acte decât 
la indivizii care constituie o mulţime. Masa 
psihologică este o  „fiinţă” provizorie, 
compusă din elemente eterogene, dar 
sudate pentru o vreme, aidoma celulelor 
unui organism viu, care în totalitatea lor 
alcătuiesc O nouă fiinţă, având 
particularităţi diferite de ale fiecăreia dintre 
celulele componente. 

Contrar unei opinii pe care, cu mirare, 
o regăsim sub pana unui filosof atât de 
incisiv ca Herbert Spencer, în agregatul 
care constituie masa, nu avem nicidecum 
suma şi media elementelor ei, ci 
combinarea şi crearea unor noi 
particularități. La fel ca în chimie, unde 
anumite elemente puse laolaltă - de pildă, 


acizi şi baze - se combină formând o 
3 


substanţă nouă, înzestrată cu proprietăţi 
diferite de cele ale substanţelor 
constitutive. 

Cu destulă uşurinţă se constată cât de 
mult diferă individul dintr-o gloată de 
individul considerat izolat dar cauzele unei 
asemenea diferențieri nu sunt la fel de lesne 
de descoperit. 

Pentru a reuşi să le desluşim, trebuie să 
ne amintim una dintre observațiile 
psihologiei moderne, şi anume, că nu numai 
în viața organică, dar şi în funcționarea 
intelectului fenomenele ţinând de 
inconştient joacă un rol preponderent. 
Activitatea conştientă a spiritului nu 
reprezintă decât o mică parte în raport cu 
activitatea lui guvernată de inconştient, iar 


dintre mobilurile inconştiente care dirijează 
3 


spiritul, analistul cel mai subtil, 
observatorul cel mai pătrunzător nu 
reuşeşte să descopere decât o neînsemnată 
parte. Actele noastre conştiente decurg 
dintr-un substrat inconştient format 
îndeosebi de influenţe de natură ereditară. 
Acest substrat închide în el nenumărate 
reminiscenţe ancestrale care constituie 
spiritul rasei. Dincolo de cauzele mărturisite 
ale actelor noastre, se află cauze secrete pe 
care le ignorâăm, majoritatea faptelor 
noastre cotidiene fiind efectul mobilurilor 
ascunse, care ne scapă. 

Indivizii unei rase se aseamănă datorită 
elementelor care ţin de inconştient 
alcătuind spiritul rasei şi se deosebesc 
datorită elementelor conştiente, rod al 


educaţiei şi, mai ales, al eredității. Oamenii 
3 


cei mai diferiţi ca nivel de inteligenţă au 
adesea  porniri  instinctuale, pasiuni şi 
simţăminte identice. În tot ce se întemeiază 
pe trăiri afective - religie, politică, morală, 
simpatii, antipatii etc. - , oamenii superiori 
nu depăşesc decât cu rare excepţii nivelul 
oamenilor de rând. La nivel intelectual, 
între un celebru matematician şi cizmarul 
lui poate exista un hău imens, dar din punct 
de vedere al caracterului şi al credințelor 
diferenţa poate să fie nulă. 

Or, tocmai trăsăturile generale de 
caracter, guvernate de inconştient, 
existente aproape la acelaşi nivel la 
majoritatea indivizilor normali ai unui 
popor, sunt cele care, la nivelul maselor, se 
manifestă simultan, în spiritul colectiv, 


aptitudinile intelectuale ale oamenilor, şi 
3 


prin urmare individualitatea lor, dispar. 
Eterogenul se cufundă în omogen şi 
calităţile ce ţin de inconştient domină. 
Această manifestare a trăsăturilor 
comune explică de ce masele nu ar putea 
săvârşi acte presupunând inteligență 
sporită. Hotărârile de interes general luate 
de o adunare de persoane distinse, dar cu 
specialităţi diferite, sunt mult superioare 
deciziilor pe care le-ar adopta o gloată de 
imbecili. Şi una şi cealaltă dintre mulţimi 
poate doar să producă efectele trăsăturilor 
mediocre pe care le posedă toată lumea. 
Masele acumulează nu inteligenţa, ci 
mediocritatea. Se spune adeseori: nu toţi 
sunt deştepţi ca Voltaire. Dar cu siguranţă, 
Voltaire este „mai deştept”, dacă prin „toţi” 


înţelegem mulţimea. 
3 


Dar, dacă, la nivelul unei mulţimi, ar 
exista doar o simplă reuniune a simplelor 
calităţi ale indivizilor ce o compun, am vorbi 
de o medie, iar nu, aşa cum am afirmat, de 
crearea unor caracteristici noi. În ce fel se 
stabilesc aceste caracteristici? Să analizăm 
în continuare. 

Cauzele care determină apariţia 
caracterului deosebit al maselor sunt 
diverse. În primul rând, în mulţime individul 
capătă, doar din simpla pricină a numărului, 
sentimentul unei forţe invincibile 
permițându-i să cedeze instinctelor, pe care, 
singur, şi le-ar reprima. Va ceda cu atât mai 
bucuros acestei porniri cu cât mulţimea este 
anonimă şi, prin urmare, sentimentul 
responsabilităţii, care îi reţine întotdeauna 


pe oameni, dispare complet. 
3 


O a doua cauză, contagiunea mintală, 
intervine deopotrivă pentru a determina 
caracterele speciale ale maselor şi, 
totodată, orientarea lor. Contagiunea este 
un fenomen uşor de constatat, dar încă 
neexplicat, de care ne vom ocupa îndată. 
Într-o masă de oameni, orice sentiment, 
orice act e contagios, într-atât de contagios 
încât individul îşi sacrifică foarte uşor 
interesul personal în favoarea interesului 
colectiv. lată ceva contrar naturii sale, de 
care omul nu este capabil decât atunci când 
face parte dintr-o mulţime. 

O a treia cauză, mult mai importantă, 
determină la indivizii unei mulțimi 
caracteristici deosebite, adesea total opuse 
celor ale individului considerat aparte. Mā 


refer la puterea de sugestie, contagiunea 
3 


menţionată mai sus nefiind, de altfel, decât 
un efect al ei. Pentru a înţelege acest 
fenomen, să reamintim unele descoperiri 
recente din domeniul fiziologiei. Ştim astăzi 
că un individ poate fi adus într-o asemenea 
stare încât, deposedat de personalitatea 
conştientă, răspunde orbeşte la toate 
sugestiile celui care l-a făcut să-şi piardă 
personalitatea şi comite acte dintre cele mai 
contrare firii sale şi uzanțelor. Or, o 
observare atentă pare să demonstreze 
faptul că individul din sânul mulţimii în 
acţiune cade curând - ca urmare a 
„efluviilor” ce se degajează din ea, ori din 
cu totul alte pricini, deocamdată ignorate - 
într-o stare deosebită, foarte asemănătoare 
cu starea de fascinaţie a celui hipnotizat. 


Activitatea creierului fiind paralizată la 
3 


subiectul hipnotizat el devine „sclavul“ 
inconştientului, pe care hipnotizatorul său îl 
dirijează după bunul lui plac. 

Personalitatea conştientă s-a şters, 
voinţa şi discernământul au fost abolite. 
Sentimentele şi gândurile sunt acum 
orientate în sensul stabilit de hipnotizator. 
Cam aceasta este şi starea individului care 
aparţine unei mase de oameni. El nu mai 
este conştient de actele sale. La fel, ca şi cel 
hipnotizat, în timp ce unele facultăţi sunt 
distruse, altele pot fi împinse la un grad de 
exaltare extremă. Influenţa sugestiei îl va 
îmboldi cu irezistibilă impetuozitate spre 
înfăptuirea anumitor acte şi impetuozitatea 
este mai irezistibilă la nivelul maselor decât 
la subiectul  hipnotizat, căci sugestia, 


aceeaşi pentru toţi indivizii, este exagerată, 
3 


devenind reciprocă. Entităţile masei de 
oameni posedând o personalitate destul de 
puternică pentru a rezista sugestiei sunt în 
număr atât de redus, încât vor fi purtate de 
curent. 

În cel mai bun caz, ele ar putea să 
încerce o diversiune alimentată de o 
sugestie diferită. O formulare fericită, o 
imagine evocată la timp au deturnat 
mulțimile de la cele mai sângeroase acte. 

Aşadar, estompează personalităţi 
conştiente, predominarea celei inconştiente, 
direcționarea, pe baza sugestiei şi a 
constrângerii, a sentimentelor şi ideilor în 
acelaşi sens, tendinţa de a transpune în act 
ideile sugerate  - iată principalele 
caracteristici ale individului făcând parte 


dintr-o mulţime. Individul nu mai este el 
3 


însuşi, ci un automat a cărui voinţă a 
devenit incapabilă să-l mai ghideze. Prin 
simplul fapt că aparţine gloatei, omul 
coboară mai multe trepte pe scara 
civilizaţiei. Singur, era poate un ins cultivat, 
în mulţime este un instinctual, deci un 
barbar. Are spontaneitatea, violenta, 
ferocitatea, dar şi entuziasmul şi eroismul 
ființelor primitive. Îşi va reproşa poate, 
ulterior, uşurinţa cu care s-a lăsat 
impresionat de cuvinte, de imagini şi 
antrenat în acte care îi lezează cele mai 
evidente interese. La nivelul mulţimii, 
individul este ca un fir de nisip, printre alte 
fire de nisip aidoma lui, pe care vântul le 
spulberă după plac. 

Astfel, vedem juraţi care dau verdicte 


dezaprobate de unii dintre ei, adunări 
3 


parlamentare care adoptă legi şi măsuri 
respinse în sinea lor de unii dintre membrii 
care le compun. Luaţi separat, 
reprezentanţii în Convenţie erau burghezi 
cu înclinații paşnice. Reuniţi în masă, ei nu 
au ezitat, influenţaţi de unii capi diriguitori, 
să-i trimită la ghilotină pe indivizii cei mai 
inocenți şi, în pofida propriilor interese, au 
renunţat la inviolabilitate şi s-au decimat 
între ei. 

Dar nu numai prin actele sale se 
deosebeşte individul integrat maselor de eul 
său normal. Chiar înainte de a-şi fi pierdut 
orice independenţă, ideile s-au transformat 
în asemenea măsură încât avarul devine 
mână-spartă, scepticul - habotnic, omul 
cinstit - criminal, laşul - erou. Renunţarea 


la toate privilegiile, măsura votată de 
3 


nobilime în momentul de mare entuziasm, în 
faimoasa noapte de 4 august 1789, cu 
siguranţă că n-ar fi fost acceptată de 
niciunul din membrii acelei adunări, luaţi 
separat. 

Observațiile precedente ne îndeamnă 
să conchidem că masele sunt întotdeauna 
inferioare din punct de vedere intelectual 
omului izolat. Dar în privinţa sentimentelor 
şi a actelor pe care aceste sentimente le 
provoacă, masele pot, în funcţie de 
împrejurări, să fie mai bune ori mai rele 
decât individul. Totul depinde de felul în 
care se acţionează asupra lor prin sugestie, 
iată ce nu au ştiut autorii care au studiat 
masele decât în dimensiunea lor criminală. 
Desigur, mulțimile sunt, de multe ori, 


criminale, dar, adeseori, ele s-au dovedit şi 
3 


eroice. Masele pot fi împinse cu uşurinţă să 
se lase ucise pentru triumful unei credinţe 
ori al unei idei, pot fi înflăcărate pentru 
glorie şi onoare, pot fi antrenate, aproape 
fără pâine şi arme, ca în vremea 
cruciadelor, să elibereze din mâinile 
necredincioşilor Mormântul sfânt sau să 
apere glia patriei. Eroism, desigur, puțin 
inconştient, dar cu un astfel de eroism s-a 
scris istoria. Dacā n-am trece la activul 
popoarelor decât marile acțiuni lucide, 


analele lumii ar fi mult mai sărace. 


CAPITOLUL II 
SENTIMENTELE ŞI ETICA 
MASELOR 


Mai multe particularităţi specifice 
maselor, precum impulsivitatea 
irascibilitatea, incapacitatea de a raţiona, 
absenţa  discernământului şi a spiritului 
critic, exagerarea sentimentelor şi altele, se 
observă şi la fiinţele aparţinând unor forme 
inferioare de evoluţie, cum sunt popoarele 
primitive şi copiii. Este o analogie asupra 
căreia nu voi insista, detalierea ei depăşind 
cadrul prezentei lucrări. De altfel, ea este 
bine cunoscută de cei care au studiat 
psihologia colectivităţilor primitive şi nu i-ar 
convinge pe cei care ignoră acest domeniu. 


Mă voi opri mai întâi asupra acelor 
3 


caracteristici lesne de remarcat la 


majoritatea maselor. 


1.  Impulsivitatea, mobilitatea şi 


irascibilitatea maselor 


Studiind caracteristicile fundamentale 
ale maselor, am arătat că acestea sunt 
animate aproape exclusiv de inconştient. 
Actele lor sunt mai mult influențate de 
activitatea măduvei spinale decât de cea a 
creierului. Acţiunile săvârşite pot să fie 
perfecte în privinţa execuţiei, dar nu 
creierul este cel care le dirijează. Indivizii 
acţionează conform impulsurilor primite 
care se răsfrâng cu neîncetatele lor variaţii 
asupra maselor. Şi individul izolat poate să 


fie supus aceloraşi excitanţi ca individul 
3 


dintr-o mulţime de oameni, dar raţiunea îi 
va arăta inconvenientele cedării, şi el nu va 
ceda în fala impulsurilor. Din punct de 
vedere psihologic, fenomenul se defineşte 
astfel: individul izolat poseda aptitudinea de 
a-şi domina reflexele, în timp ce mulţimea e 
lipsită de a calitate. 

Diversele impulsuri la care răspund 
masele pot să fie generoase, pline de 
cruzime, eroice sau marcate de laşitate, dar 
întotdeauna ele vor fi într-atât de 
imperioase, încât chiar spiritual de 
conservare dispare în fața lor. Data fiind 
varietatea stimulilor susceptibili de sugestie 
asupra maselor şi faptul că acestea răspund 
întotdeauna la ei, rezulta că masele sunt 
extrem de mobile. Într-o fractiune de 


secundă, ele pot sā treacă de la ferocitatea 
3 


cea mai sângeroasă la generozitate sau la 
eroism absolut. Masele devin cu uşurinţa 
călăi şi, nu cu mai puţină uşurinţă, martiri. 
Din sânul maselor au ţâşnit torentele de 
sânge cerute de triumful credințelor dar nu 
este nevoie să coborâm până la epocile 
eroice pentru a ne da seama de ce sunt 
capabile masele. În luptă, ele nu-şi 
precupeţesc viaţa şi numai acum câţiva ani 
un general devenit subit foarte popular a 
găsit rapid o sută de mii de oameni gata să 
moară pentru cauza lui. 

Nimic nu poate fi spus dinainte despre 
mase. Sub influenţa stimulilor momentani, 
ele pot să parcurgă în mod succesiv o gamă 
de sentimente contrarii. Ele sunt, sub 
influenţa stimulilor momentani, aidoma 


frunzelor stârnite de vânt în toate direcţiile 
3 


şi lăsate apoi să cadă pe pământ. Câteva 
exemple de variabilitate a sentimentelor 
maselor ne sunt oferite de studierea unor 
mase revoluţionare. Mobilitatea maselor le 
face greu de guvernat, mai ales dacă o 
parte din instituţiile publice au căzut în 
mâinile lor. Dacă necesităţile vieţii cotidiene 
nu ar constitui un fel de regulator invizibil 
al evenimentelor, democraţiile nici nu ar 
putea să existe. Dar masele, care pretind cu 
frenezie multe lucruri, pot să nu le 
revendice vreme îndelungată, căci ele sunt 
incapabile, nu numai de gândire, ci şi de 
voinţă durabilă. 

Masele nu sunt numai impulsive şi 
mobile. Ca şi popoarele primitive, ele nu 
admit obstacole între dorinţele lor şi 


împlinirea acestor dorinţe, cu atât mai mult 
3 


cu cât numărul le dă sentimentul unei 
puteri irezistibile. Pentru individul integrat 
maselor, noţiunea de imposibil dispare. 
Omul singur îşi dă prea bine seama că nu ar 
putea să dea foc unui palat ori să jefuiască 
un magazin, aşa că în mod normal nu va 
nutri asemenea gânduri. În sânul mulţimii, 
el devine conştient de puterea pe care o 
conferă numărul şi, la cea dintâi sugestie de 
omor sau de jaf cedează imediat, orice 
obstacol imediat fiind înlăturat cu frenezie. 
Dacă organismul omenesc ar permite 
perpetuarea furiei, s-ar putea spune că 
starea normală a maselor contrariate este 
furia. 

În  irascibilitatea mulțimilor, în 
impulsivitatea şi mobilitatea lor, ca şi în 


toate trăirile maselor populare pe care le 
3 


vom studia, intervin întotdeauna 
caracteristicile fundamentale de rasă. 
Acestea constituie substratul invariabil în 
care încolţesc sentimentele noastre. Fără 
îndoială, masele sunt irascibile şi impulsive, 
dar exista o gamă variată de intensităţi. De 
pildă, între o masă latină şi o masă anglo- 
saxonă diferenţa este frapantă, şi anumite 
fapte istorice recente oferă multe lămuriri 
în această privinţă. În 1870, publicarea unei 
simple telegrame, în care se relata o 
presupusă insultă, a fost de-ajuns pentru a 
genera o explozie de furie din care s-a 
născut imediat un război teribil. Câţiva ani 
mai târziu, amintirea telegrafică a unei 
înfrângeri neînsemnate lângă Langson a 
provocat un nou acces de mânie care a dus 


la căderea imediată a guvernului, şi în 
3 


acelaşi timp, eşecul mult mai grav al unei 
expediţii engleze la porţile Khartoum-ului 
nu a produs în Anglia decât o firavă emoție 
şi niciun ministru nu a fost schimbat. 
Pretutindeni masele sunt feminine, dar cele 
mai feminine dintre toate sunt cele latine - 
cine se sprijină pe ele poate să urce foarte 
sus şi foarte repede, dar este sigur că într-o 


bună zi poate fi prăvălit în hăuri. 


2. Capacitatea de sugestionare şi 


credulitatea maselor 


Am menţionat deja ca una dintre 
caracteristicile generale ale maselor este 
capacitatea lor excesivă de a se lăsa 
sugestionate, arătând te ce măsură este 


contagioasă sugestia la nivelul unei 
3 


aglomerări umane. Aceasta şi explică, de 
altfel, orientarea rapidă a trăirilor ei către o 
direcţie determinată. Şi cât ar putea părea 
de neutră, o masă de oameni se afla, cel mai 
adesea, într-o stare de expectativă propice 
sugestiei. [Imediat ce sugestia va fi 
formulată, prin contagiune, se va insinua în 
toate creierele dictând ţinta, căci la oamenii 
aflaţi sub puterea sugestiei, ideea fixă tinde 
să se transforme în act. Fie că trebuie 
incendiat un palat, fie că este de înfăptuit o 
acţiune prin care să-şi arate fidelitatea, 
mulţimea va purcede pe dată, cu cea mai 
mare uşurinţă la fapte. Totul depinde de 
natura elementului excitant, şi nu, ca în 
cazul individului izolat, de raporturile dintre 
actul sugerat şi motivele raţionale care l-ar 


putea împiedica să acţioneze. 
3 


Astfel, purtata permanent între limitele 
inconştientului, aptă de orice sugestie, 
prada violentei trâirilor proprie fiinţelor 
incapabile de a face apel la influenţa 
raţiunii, lipsită de spirit critic, masa de 
oameni nu poate să manifeste decât o 
credulitate excesivă. Pentru ea, 
neverosimilul nu mai exista. Nu trebuie să 
uităm aceasta, pentru a înţelege uşurinţa cu 
care se nasc şi se transmit zvonurile şi 
poveştile cele mai fabuloase. Naşterea unor 
legende care circulă cu mare repeziciune la 
nivelul mulțimilor nu este numai rodul 
credulităţii totale, ci şi al denaturărilor 
grosolane pe care le capătă evenimentele în 
imaginaţia indivizilor strânşi laolaltă. 
Întâmplarea cea mai simplă capătă proporţii 


deformate, căci masele gândesc prin 
3 


imagini, iar imaginea evocată evoca, la 
rândul ei, altele fără legătură logică cu 
prima. 

Ne putem da seama de această stare 
gândindu-ne la bizarele succesiuni de idei 
pe care ni le stârneşte uneori evocarea unui 
fapt Rațiunea ne arata incoerenta unor 
asemenea imagini, dar masele nu o văd, şi 
ceea ce imaginaţia lor deformatoare adaugă 
unui eveniment ajunge să se confunde cu 
evenimentele înseşi. Incapabile de a disocia 
subiectivul de obiectiv, ele admit că reale 
imaginile evocate în mintea lor, când, 
adesea, acestea nu au decât vagi asemănări 
cu faptul observat. Denaturările unui 
eveniment la care au asistat masele se pare 
că trebuie să fie numeroase şi diferite, 


deoarece oamenii care le compun au 
3 


temperamente variate. 

Dar aceasta nu e totul. Ca efect al 
contagiunii, denaturările sunt de aceeaşi 
speţă şi au aceeaşi ţintă pentru toţi indivizii 
colectivităţii. Prima denaturare percepută 
de unul dintre ei formează nucleul sugestiei 
contagioase. Înainte de a fi apărut pe pereţii 
Ierusalimului în faţa ochilor cruciaților, cu 
siguranţă ca Sfântul Gheorghe nu a fost 
văzut decât de unii dintre cei prezenţi acolo. 
Pe calea sugestiei şi a propagaţii ei, 
miracolul semnalat a fost acceptat de toţi. 
Acesta este mecanismul  halucinaţiilor 
colective, atât de frecvenţe de-a lungul 
istoriei, ce par a avea, toate, girul 
autenticităţii, fiind vorba de fenomene 
constatate de mii de persoane. 


Calitățile intelectuale ale indivizilor 


care compun mulţimea nu au importanţă şi 
nu contrazic acest principiu. O dată 
integrați masei, înțeleptul şi cel sărac cu 
duhul devin deopotrivă incapabili de 
observaţie. Teza poate părea paradoxală, iar 
pentru a o demonstra ar necesita trecerea 
în revistă a unui imens număr de fapte 
istorice pentru care nu ne-ar ajunge mai 
multe volume. Nevoind, totuşi, să-l las pe 
cititor cu nişte afirmaţii neînsoţite de 
dovezi, o să aleg câteva exemple. 

Un caz tipic, deoarece face parte dintre 
halucinaţiile colective la care a fost supusă 
o mulţime formată şi din indivizi instruiți, 
dar şi din ignoranţi, este cel relatat de 
căpitanul de vas Julien Felix în cartea sa 
despre curenţii marini. Fregata La Belle- 


Poule era în căutarea corvetei Le Berceau, 
3 


de care fusese despărţita în urma unei 
puternice furtuni. Era în plină zi şi soarele 
strălucea. La un moment dat marinarul de 
cart semnalează o ambarcaţiune în derivă. 
Echipajul îşi aţinteşte privirile către punctul 
indicat, şi cu toţii, ofiţeri şi mateloţi zăresc 
o plută plină de oameni. Amiralul Desfosses 
pregăteşte o ambarcaţiune care să plece 
urgent în ajutorul naufragiaţilor. 
Apropiindu-se de locul cu pricina, mateloţii 
şi ofiţerii de pe ea „au văzut mulţimea de 
oameni agitând braţele, implorând salvarea, 
şi au auzit zgomotul surd şi confuz al 
corului de voci”. Ajunşi la aşa-zisa pluta, 
marinarii s-au aflat pur şi simplu în faţa 
câtorva ramuri de copaci acoperite de 
frunze, smulse de pe vreo coastă din 


apropiere. În faţa unei atât de palpabile 
3 


evidente, halucinaţia s-a destrămat. 
Exemplul dezvāluie perfect mecanismul 
halucinaţiei colective: pe de o parte masa 
de oameni în expectativă, pe de alta, 
sugestia indusă de matelotul de cart care a 
anunțat prezența unei nave avariate, 
sugestie acceptatā prin contagiune de toți 
cei de fata - ofiţeri şi mateloți. Pentru că 
facultatea ei de a vedea corect sā fie 
vătămată şi faptele reale să fie înlocuite cu 
halucinaţii, o mulţime nu trebuie să fie 
neapărat foarte numeroasă. Câţiva indivizi 
strânşi împreună pot dobândi trăsăturile 
maselor, şi, chiar dacă sunt distinşi savanţi, 
capacitatea de care dă dovadă fiecare în 
parte dispare. 

În acest sens, un psiholog ingenios, 


Davey, ne oferă un ciudat exemplu relatat în 
3 


Analele ştiinţelor psihice, pe care merita să 
îl prezentăm aici. După ce a convocat mai 
multe distinse persoane, printre care şi unul 
dintre cei mai savanţi din Anglia, dl Wallace, 
Davey a executat în faţa lor, lăsându-i, în 
prealabil, să cerceteze toate obiectele, toate 
fazele clasice de spiritism: materializarea 
spiritelor, scrierea pe tăblițe etc. Apoi le-a 
cerut iluştrilor membri ai asistentei să 
relateze în scris despre fenomenele 
observate de ei, provocate doar prin 
mijloace supranaturale. În final, le-a 
mărturisit că totul s-a bazat pe câteva 
trucuri şi înşelăciuni. „Partea cea mai 
surprinzătoare a investigaţiei făcute de 
Davey, scrie autorul relatării, nu este 
ingeniozitatea  păcălelilor în sine, ci 


prezentarea lor făcută de aceşti martori 
3 


neiniţiaţi. Deci - continuă el - martorii pot 
să facă relatări pozitive care să fie complet 
eronate, dar având drept rezultat, dacă 
acceptăm descrierile lor ca fiind exacte, 
faptul că fenomenele pe care le descriu sunt 
inexplicabile prin înşelătorie. Metodele lui 
Davey erau atât de simple încât te şi miri 
cum de a avut îndrăzneala să se folosească 
de ele, dar el avea putere asupra unei 
mulţimi şi reuşea să o convingă că vedea 
ceea ce nu vedea”. Este puterea 
hipnotizatorului asupra celui  hipnotizat. 
Când vedem cum poate să se exercite ea 
asupra spiritelor superioare conduse în 
prealabil către neîncredere, înţelegem cu 
câtă uşurinţă pot fi iluzionate spiritele 
obişnuite. 


Exemple analoage sunt nenumărate. În 


urmă cu câţiva ani, se relata în ziare 
păţania a doua fetiţe înecate în Sena. Ele au 
fost identificate în modul cel mai categoric 
de o duzină de martori. În faţa atâtor 
afirmaţii concordanţe, procurorul n-a mai 
avut niciun dubiu şi a dat dispoziţii pentru 
întocmirea certificatului de deces. Dar chiar 
când se pregătea înhumarea cadavrelor, 
întâmplarea a făcut ca presupusele victime 
să fie descoperite în viaţă şi s-a constatat că 
nu aduceau decât vag cu fetele înecate, Ca 
şi în exemplul de mai înainte, afirmaţia 
primului martor, victima a unei iluzii, a 
funcţionat ca o sugestie asupra tuturor 
celorlalţi. 

În cazuri similare, punctul de plecare al 
sugestiei este tot iluzia manifestată de un 


individ pe baza reminiscenţelor mai mult 
3 


sau mai puţin vagi, la care se adaugă 
contagiunea, pe baza afirmării acestei iluzii 
primare. Dacă primul observator este foarte 
impresionabil, va fi de ajuns ca respectivul 
cadavru, pe care el crede că l-a recunoscut, 
să prezinte dincolo de orice asemănare 
reală - vreo particularitate, o cicatrice sau 
un detaliu vestimentar care să-i evoce lui 
imaginea altei persoane. Aceasta evocare 
devine nucleul unui soi de cristalizare ce 
invadează câmpul înţelegerii şi paralizează 
aptitudinile critice. Ceea ce vede atunci 
observatorul nu este obiectul ca atare, ci 
imaginea evocată în mintea lui. 

Aşa se explica identificările eronate ale 
unor cadavre de copii făcute de propriile 
mame, ca în cazul următor, în care sunt 


conjugate cele două serii de sugestii al 
3 


căror mecanism l-am descris. Copilul a fost 
recunoscut de câtre un alt copil, care se 
înşela, şi asta a declanşat o serie de 
identificări inexacte. Dintre care una 
incredibilă. A doua zi după ce un şcolar l-a 
recunoscut, o femeie a strigat: „Doamne! 
Dar este copilul meu!” 

A fost dusă lângă cadavru. A început 
să-l cerceteze şi i-a văzut cicatricea de pe 
frunte. „Da. E fiul meu, pe care l-am pierdut 
în iulie. Mi l-au furat şi mi l-au ucis!”. 
Femeia era portăreasa pe strada Four şi se 
numea  Chavandret. A fost chemat şi 
cumnatul ei, care a spus fără ezitare: „E 
micul Philibert”. Mai mulţi vecini au 
recunoscut ca acel cadavru era al lui 
Philibert Chavandret. Intre ei şi învățătorul 


copilului, pentru care indiciul a fost o 
3 


insignă. Ei bine vecinii, cumnatul, 
învățătorul şi mama s-au înşelat. Şase 
săptămâni mai târziu identitatea copilului a 
fost stabilită cu precizie. Era din Bordeaux, 
fusese ucis în Bordeaux, şi apoi expediat la 
Paris (iv). 

Să observăm că în cazurile arătate 
identificările au fost făcute, în general, de 
către femei şi copii, adică fiinţele cele mai 
impresionabile. Or, câtă valoare pot să aibă 
în faţa justiţiei asemenea mărturii? Mai ales 
cele ale copiilor nu ar trebui să fie niciodată 
invocate. Magistraţii repetă însă ca la 
vârsta asta nu se minte. Cunoştinţe de 
psihologie cât de sumare i-ar face să 
descopere că, dimpotrivă, la vârsta asta se 
minte aproape întotdeauna. E drept, 


minciunile sunt nevinovate, dar prin asta nu 
3 


sunt mai puţin minciuni. Mai bine s-ar da cu 
banul pentru un acuzat decât să se decidă 
condamnarea sau achitarea lui pe baza 
mărturiei unui copil aşa cum s-a făcut de- 
atâtea ori. 

Pentru a reveni la descrierea maselor, 
vom conchide că observaţiile colective sunt 
cele mai eronate dintre toate şi, cel mai 
adesea, reprezintă doar simplă iluzie a unui 
individ care, prin contagiune, Ii 
sugestionează pe ceilalți.  Nenumărate 
exemple dovedesc că nu trebuie să ne 
încredem în mărturiile maselor. La celebra 
sarjă a cavaleriei în bătălia de la Sedan au 
asistat mii de oameni. Cu toate acestea, 
punând cap la cap relatările contradictorii 
este imposibil să ştim de cine a fost 


comandată. 
3 


Într-o carte recentă, generalul Wolseley 
arata cum s-au comis grave erori în legătură 
cu cele mai importante evenimente din 
bătălia de la Waterloo, în pofida 
numeroaselor atestări ale unor martori (v). 

Tratatele de logica situează 
unanimitatea a numeroşi martori în 
categoria dovezilor celor mai sigure pentru 
a stabili exactitatea unui fapt Dar ceea ce 
ştim despre psihologia maselor arata cât de 
iluzorie este această convingere. 
Evenimentele cele mai îndoielnice sunt cele 
observate de un mare număr de persoane. A 
spune că un fapt a fost constatat simultan 
de mii de martori înseamnă a spune că 
faptul real este, în general, foarte diferit de 
relatarea lui care a fost adoptată. 


De aici decurge constatarea că ar 


trebui să considerăm cărţile de istorie drept 
opere de pură imaginaţie. Sunt relatări 
fanteziste ale unor fapte nu îndeajuns 
observate, însoţite de explicaţii căutate 
ulterior. Dacă trecutul nu ne-ar fi lăsat 
operele literare, artistice şi monumentale, 
nu am cunoaşte cu adevărat multe fapte. 
Ştim noi ceva sigur despre viaţa marilor 
oameni care au jucat un rol covârşitor în 
istoria lumii - Hercule, Buddha, lisus ori 
Mahomed? Mai curând, nu. De altfel, viaţa 
lor exactă nici nu interesează, Fiinţele care 
au impresionat masele au fost eroi 
legendari, nu eroi reali. 

Din păcate, nici legendele nu au 
consecventă. Imaginaţia colectivă le 
transformă fără încetare de-a lungul 


timpurilor şi mai ales de la un popor la altul. 
3 


Câtă deosebire între Iehova cel sângeros 
din Biblie şi Dumnezeul plin de iubire al 
Sfintei Tereza!  Câtă diferența între 
trăsăturile lui Buddha adorat în China şi 
cele ale lui Buddha venerat în India! Dar nu 
trebuie ca secole întregi să treacă peste 
eroi pentru că legenda lor sā fie 
transformată de imaginația maselor. 
Mutaţia se poate produce doar în câţiva ani. 
Nu am văzut şi în zilele noastre cum 
legenda unuia dintre cei mai mari eroi ai 
istoriei a fost schimbată pe parcursul a 
cincizeci de ani? 

În timpul Bourbonilor, Napoleon a fost 
un soi de personaj idilic, filantrop şi liberal, 
prietenul celor umili. Treizeci de ani mai 
târziu, eroul cel bun a devenit un despot 


sângeros, uzurpator al puterii şi al libertăţii, 
3 


care a sacrificat trei milioane de oameni 
pentru propria ambiţie. Azi, legenda se 
transforma iarăşi. Când vor trece peste ea 
câteva secole, învățații viitorului, judecând 
aceste opinii contradictorii, vor ajunge 
poate să se îndoiască de existenţa lui, cum 
ne îndoim noi de existenţa lui Buddha, şi nu 
vor vedea în el decât un mit solar sau o 
variantă a legendelor lui Hercule. Dar, fără 
îndoială, se vor consola curând pentru 
aceasta incertitudine, căci, mai bine iniţiaţi 
decât noi în psihologia maselor, vor şti că 
istoria niciodată nu poate face să dureze 


decât miturile. 


3. Exagerarea şi simplismul 


sentimentelor 


Sentimentele pe care le manifestă o 
mulţime, fie bune, fie rele, vădesc 
întotdeauna simplitate şi exagerare, 
individul integrat masei apropiindu-se, ca şi 
în alte privinţe, de stadiul fiinţelor primitive. 
Incapabil de nuanţe, el vede lucrurile global 
şi fără etape de tranziţie. Exagerarea unui 
sentiment este întărită şi de faptul că, 
răspândindu-se foarte repede, prin sugestie 
şi prin contagiune, aprobarea lui îi sporeşte 
considerabil forţa. Simplitatea şi exagerarea 
sentimentelor apăra masele de îndoială şi 
de incertitudine. Ca şi femeile, ele trec 
repede de la o extremă la alte. Iubirea unei 
bănuieli capăta imediat valoarea evidentei 
de netăgăduit. Antipatia sau dezaprobarea 
născânde, care la individul izolat rămân fără 


relief, devin ură neîmpăcată la individul 
3 


integrat maselor, iar violenta sentimentelor 
este cu atât mai mare cu cât masele sunt 
mai eterogene şi absenţa responsabilităţii 
mai pronunţată. 

Convingerea că nu pot fi pedepsite, mai 
ales când mulţimea este impresionantă, şi 
puterea de moment datorată numărului fac 
posibile în sânul colectivităţilor acte pe care 
individul singur nu le-ar săvârşi. Ignorantul 
şi ambițiosul sunt eliberaţi de sentimentul 
nulităţii şi neputinței lor, căruia îi ia locul 
vertijul forţei brutale, trecătoare, dar 
uriaşe. 

Din nefericire, cel mai adesea, 
exagerarea se manifestă în privinţa celor 
mai reprobabile trăiri, atavisme instinctuale 
ale omului primitiv, pe care, temându-se de 


pedepse, individual izolat şi responsabil şi le 
3 


reprima. Aşa se explica uşurinţa cu care 
masele se lasă antrenate în cele mai oribile 
excese. E drept că, sugestionate cu 
abilitate, masele devin capabile de eroism şi 
devotament, într-un grad mult superior 
individului singur. Vom avea ocazia să 
revenim asupra acestui lucru, când vom 
aborda chestiunea moravurilor maselor... 
Mulțimea neputând fi impresionată 
decât de sentimente excesive, oratorul care 
vrea să o seducă trebuie să facă uz exagerat 
de afirmaţii violente. Frazele răspicate, 
repetate, în care niciodată raţionamentele şi 
demonstrațiile nu trebuie să-şi facă loc - 
iată tehnici de „argumentare” pe care 
oratorii de la adunările populare le cunosc 
prea bine. Masele, la rândul lor, pretind 


aceeaşi exagerare a trăirilor eroilor ei, încât 
3 


calităţile şi virtuțile aparente trebuie 
amplificate. Ca în teatru, unde spectatorii 
aşteaptă să li se înfăţişeze pe scena virtuţi, 
calităţi cum nu întâlnesc în viaţa cotidiană. 
Pe bună dreptate, s-a subliniat optica 
specială a teatrului. Fără îndoială, aşa ceva 
există, dar regulile ei nu au legătură cu 
bunul-simţ şi cu logica. Arta de a te adresa 
maselor este de natura inferioară, dar 
necesită aptitudini deosebite. Numai din 
lectură unor piese, este greu de explicat 
succesul lor pe scenă şi directorii de teatru, 
când primesc unele piese, sunt adesea 
neîncrezători în privinţa reuşitei, căci 
pentru a aprecia ar trebui să devină 
„Mulţime” (vi). 

Socotesc inutil să mai subliniez că 


exagerarea maselor vizează doar trăirile şi 
3 


nicidecum facultăţile intelectuale, căci, aşa 
cum am arătat, individul făcând parte dintr- 
o mulţime are nivelul inteligenţei mult 
coborât. Lucrul acesta a fost constatat şi de 
dl Tarde în studiile sale despre 
criminalitatea maselor. Aşadar, numai în 
sfera afectivă pot masele să urce foarte sus 


ori, dimpotrivă, să coboare foarte jos. 


4. Intoleranţa, autoritarismul şi 


conservatorismul maselor 


Masele nu cunosc decât sentimente 
simple şi radicale, opiniile, ideile şi 
convingerile ce le sunt sugerate fiind 
acceptate ori respinse în bloc, drept 
adevăruri absolute sau erori nu mai puţin 


absolute. Aşa se întâmpla, de altfel, 
3 


întotdeauna cu convingerile sugerate, în loc 
de a fi trezite pe cale raţională. Se ştie prea 
bine cât de intolerante sunt credinţele 
religioase şi cât de tiranic stăpânesc ele 
sufletele. 

Neavând nici cea mai vagă îndoială în 
privinţa adevărurilor sau erorilor decretate 
de ele şi, pe de altă parte, cunoscându-şi 
bine forţa, masele sunt pe cât de 
intolerante, pe atât de autoritare. Un ins 
poate să accepte să fie contrazis, să mai 
poarte discuţii, masele nu suporta niciodată 
aşa ceva. În adunările publice, cel mai 
neînsemnat dezacord exprimat de un orator 
este pe loc întâmpinat de urlete de furie şi 
invective nestăpânite, urmate de alungarea 
oratorului dacă el persista în a contraria 


mulţimea. Şi dacă n-ar fi prezenta 
3 


neliniştitoare a agenţilor de ordine trimişi 
de autorităţi, în aceste reuniuni, cel care îşi 
manifesta opoziţia ar fi de multe ori linşat. 
Autoritarismul şi intoleranta constituie 
o trăsătură generală a tuturor categoriilor 
de mulţimi, dar ele apar în grade diferite de 
la popor la popor cel mai insistent 
manifestându-se la masele de origine latină, 
până într-atât încât duc la aneantizarea 
sentimentului de independenta individuală, 
încă puternic la anglo-saxoni. Masele de 
origine latină sunt afectate doar de 
independenta colectivă a grupului, aceasta 
caracterizându-se prin nevoia imperioasa şi 
năvalnică de a-i converti la convingerile lor 
pe toţi disidenţii. La popoarele latine, 
iacobinii din toate epocile, începând cu 


reprezentanţii Inchiziției, nu s-au ridicat 
3 


niciodată la un alt nivel de înţelegere a 
libertăţii. 

Pentru mase, autoritarismul Şi 
intoleranta constituie sentimente atât de 
bine precizate, încât ele le practică şi le 
accepta în egală măsură. Ele respecta forţa 
şi se arată prea rar impresionate de 
bunătate, care este privită drept o formă de 
slăbiciune. Ele nu şi-au arătat niciodată 
simpatia faţă de stăpânii generoşi, ci faţă de 
tiranii care le-au dominat cu mâna de fier. 
Acestora din urmă le înalta cele mai 
impresionante statui. lar dacă despoţii 
detronaţi sunt câteodată taraţi chiar 
dinaintea falnicelor monumente înălțate în 
cinstea lor, explicaţia trebuie căutată în 
faptul că, pierzându-şi puterea, tiranii sunt 


plasați în categoria celor slabi, demni de 
3 


dispreţ, iar nu printre cei care merita să 
inspire teamă. Tipul de erou adulat de mase 
va avea mereu statura unui Cezar - 
strălucirea lui le seduce, autoritatea lui le 
impune respect şi sabia lui le insufla teama. 
Oricând gata să se răzvrătească împotriva 
unei autorităţi slabe, masele se înclină cu 
servilism dinaintea celei viguroase. Dacă 
acţiunile autorităţii dau dovadă de 
inconsecventă, masele, înclinate spre 
radicalismul trăirilor, vor pendula între 
anarhie şi supunere. 

Numai necunoaşterea psihologiei 
maselor poate genera gândul predominantei 
în rândul lor a instinctelor revoluţionare, 
iluzia în această privinţă avându-şi unicul 
temei în constatarea violentei lor. 


Manifestările protestatare şi distructive 
3 


sunt întotdeauna efemere. Masele sunt în 
prea mare măsură guvernate de inconştient 
şi supuse influentelor zestrei ereditare a 
rasei, pentru a nu-şi manifesta 
conservatorismul extrem. Dacă sunt lăsate 
în voia lor, curând le vom vedea sleite din 
pricina  dezordinii şi întorcându-se din 
instinct la starea de supunere. Cei mai 
trufaşi şi mai intransigenţi dintre iacobini 
au sfârşit prin a-i aclama pe Bonaparte când 
el a suprimat toate libertăţile şi s-a impus 
cu mâna de fier. 

Revoluţiile sunt aproape de neînțeles 
dacă se  eludează instinctele profund 
conservatoire ale maselor. Ele vor să 
schimbe numele instituţiilor lor şi fac 
pentru aceasta adevărate revoluţii uneori, 


dar fondul acestor instituţii tine în prea 
3 


mare măsură de cerinţele ereditare de rasa 
pentru a nu fi reinstaurate. Continua 
mobilitate a maselor vizează doar aspectele 
superficiale. În fapt, ele au instincte 
conservatoare ireductibile şi, aidoma 
primitivilor, manifestă O aversiune 
inconştienta fata de schimbările care le-ar 
putea modifica adevăratele condiţii de 
existenţă. Dacă actuala putere a 
democraţiilor ar fi existat pe vremea când 
au fost descoperite războiul de ţesut 
mecanic, forţa aburului şi căile ferate, 
realizarea acestor invenţii ar fi fost 
imposibilă ori s-ar fi făcui cu preţul unor 
repetate revolte. 

Din fericire pentru progresul 
civilizaţiei, suprematia maselor n-a apărut 


decât după ce marile descoperiri ale ştiinţei 
3 


şi ale industriei au fost înfăptuite. 


5. Etica maselor 


Dacă prin etica înţelegem respectul 
permanent fata de anumite convenţii sociale 
şi înfrânarea impulsurilor egoiste, este 
evident că masele, fiind mult prea impulsive 
şi mobile, nu sunt susceptibile de etică. Dar, 
dacă adăugăm acestui termen conotaţia 
unor calităţi pasagere precum abnegaţia, 
devotamentul, sacrificiul de sine, setea de 
dreptate, putem spune, dimpotrivă că 
masele au un înalt grad de moralitate. 

Puţini psihologi au studiat masele, 
nefiind interesaţi decât de actele lor 
criminale şi constatând frecvenţă mare cu 


care se manifestă acestea au conchis că 
3 


masele au nivelul moral foarte jos. Şi fără 
îndoială că adesea ele fac dovada acestui 
lucru. Dar trebuie să ne întrebăm de ce. Pur 
şi simplu, pentru că instinctele distructive 
feroce sunt reminiscente de primitivism 
latent în fiecare dintre noi. Pentru individul 
izolat ar fi periculos să şi le satisfacă, pe 
când integrarea lui în gloată iresponsabilă, 
unde nu risca o pedeapsă drept consecinţă, 
îi dă libertatea să-şi urmeze aceste 
instincte. De obicei, pentru că nu 
manifestam instinctele distructive împotriva 
semenilor noştri, ne mărginim în a le 
exercita asupra animalelor. Pasiunea pentru 
vânătoare şi ferocitatea gloatelor au una şi 
aceeaşi cauză. O incontestabilă dovada de 
laşitate este atunci când o mulţime de 


oameni tabăra asupra unei victime fără 
3 


apărare, dar nu este departe nici plăcerea 
vânătorilor care se aduna câte zece - 
doisprezece să asiste cum e sfârtecat un 
biet cerb de haită lor de câini. 

Da masele sunt capabile de crimă, de 
incendieri şi de tot soiul de lucruri 
reprobabile, dar nu este mai puţin adevărat 
că ele sunt apte şi de sacrificiu, de dăruire 
într-un grad mult mai înalt decât individul 
izolat. Asupra individului din sânul maselor 
are efect exaltarea sentimentelor generate 
de invocarea gloriei, onoarei, religiei ori 
patriei. Istoria e plină de exemple: 
cruciadele sau înrolările de voluntari. Doar 
colectivităţile sunt în stare de devotament 
exemplar. Şi câte gloate nu s-au lăsat eroic 
masacrate în numele unor credinţe şi ale 


unor idei pe care nici nu le înțelegeau prea 
3 


bine! Se face greva mai degrabă pentru a 
asculta de un ordin mobilizator decât 
pentru obţinerea unei măriri de salariu. 
Rareori un interes personal devine un mobil 
puternic pentru mulţime, în timp ce el este 
unicul imbold al individului izolat. Şi, cu 
siguranţă, nu el mâna gloatele în atâtea 
războaie, al căror tel le rămâne de cele mai 
multe ori neînțeles şi unde se lasă 
masacrate tot atât de lesne ca ciocârliile 
hipnotizate de luneta vânătorului. 
Nemernicul sadea, prin simplul fapt că se 
afla într-o mulţime, dobândeşte 
comportamente de strictă moralitate. Taine 
arata ca participanţii la masacrul din 
septembrie depanau pe masele comitetului 
portofelele şi bijuteriile găsite asupra 


victimelor lor, lucruri pe care ar fi putut 
3 


foarte bine să le ascundă. Gloata de coate 
goale care a dat navală urlând în Palatul 
Tuilleries, în timpul Revoluţiei din 1846, n-a 
pus mâna pe obiectele care îi luau ochii, 
dintre care doar unul singur şi-ar fi asigurat 
pâinea pe mai multe zile. 

Ridicarea cotei de moralitate a 
individului integrat maselor nu este, fireşte, 
o regulă absolută, dar se observa frecvent 
chiar în împrejurări mai puţin grave ca cele 
pomenite mai sus. Bunăoară la teatru, unde, 
cum am mai spus, mulţimea de oameni 
pretinde ca eroii piesei să dea dovadă de 
virtuţi extreme, iar asistentă, chiar când se 
compune din elemente inferioare, se arata 
foarte exigenta. Destrăbălatul din fire, cel 
care întreţine femei uşuratice, ori licheaua, 


murmură a neplăcere la câte o scenă mai 
3 


decoltata, blânde eufemisme fata de ceea ce 
trăiesc şi rostesc ei zi de zi. 

Aşadar, masele lăsându-se atât de des 
în voia instinctelor primare, fac uneori 
dovada unei  moralităţi ridicate. Dacă 
acţiunea dezinteresată, resemnarea, 
devotamentul absolut fata de un ideal 
himeric său real sunt calitatea morale, se 
poate spune că masele posedă adesea 
aceste calităţi la un grad pe care cei mai 
mari înţelepţi cu greu îl ating. Nu sunt 
conştiente de ele, dar ce importanţă are 
asta? Dacă masele ar fi stat să cugete şi să- 
şi descopere interesele imediate, nicio 
civilizaţie nu s-ar mai fi dezvoltat pe Pământ 


şi omenirea n-ar fi avut o istorie. 


CAPITOLUL III 


IDEILE, GÂNDIREA ŞI IMAGINAȚIA 
MASELOR 


1. Ideile maselor 


Într-o lucrare precedentă, studiind rolul 
ideilor în evoluţia popoarelor, am dovedit că 
civilizațiile se clădesc pe baza unui mic 
număr de idei fundamentale, rar înnoite. 
Am explicat, de asemenea, cum îşi fac loc 
aceste idei în spiritul popoarelor: cât de 
greu pătrund aici, dar ce mare putere 
dobândesc o dată instalate. Am mai arătat 
că perturbările istorice importante îşi au 
obârşia în schimbări la nivelul acestor idei 
fundamentale. 

Nu voi reveni asupra acestui subiect, 


pe larg tratat acolo, ci mă voi opri doar 
3 


asupra ideilor accesibile maselor şi a felului 
în care acestea pătrund în cugetul lor. 

Aceste idei se pot împărţi în două 
categorii; în prima, putem clasa ideile 
întâmplătoare şi trecătoare, ivite în diferite 
circumstanţe - interesul pentru un individ 
sau o doctrină, de exemplu - în cealaltă, 
ideile fundamentale, cărora mediul, 
ereditatea şi opinia le conferă stabilitate, 
cum au fost odinioară ideile religioase şi 
cum sunt astăzi ideile democratice şi 
sociale. 

Ideile fundamentale sunt aidoma apelor 
unui rău lent, ideile trecătoare sunt micile 
valuri clipocind la suprafaţă care, deşi fără 
importanţă adevărată, sunt mai lesne 
vizibile decât însuşi cursul râului. 


În zilele noastre, marile idei 


fundamentale cu care s-au hrănit părinţii 
noştri par tot mai şubrede şi, totodată, 
instituţiile întemeiate pe ele au fost profund 
bulversate. Se încheagă acum multe din 
micile idei tranzitorii de care aminteam mai 
înainte, dar puţine dintre ele par să 
dobândească preponderență. 

Oricare ar fi ideile sugerate maselor, 
ele nu pot deveni dominante decât dacă 
sunt îmbrăcate în forme simple şi capătă în 
spiritul lor reprezentarea unor imagini. 
Între aceste idei imagini nu există nicio 
legătură logică de analogie ori de 
succesiune, putându-se substitui că lentilele 
lunetei magice, aşa încât vedem masele 
traversate rând pe rând de idei 
contradictorii. După capriciile momentane 


ale hazardului, masele vor fi plasate sub 
3 


influenţa uneia dintre diversele idei 
înmagazinate la nivelul înţelegerii lor şi, 
prin urmare, vor comite actele cele mai 
antagonice. Lipsa lor totală de spirit critic 
nu le va permite să vadă contradicţiile. 
Fenomenul nu este, de altfel, 
caracteristic doar maselor. El se întâlneşte 
la mulţi oameni, nu numai primitivi, ci şi la 
aceia care, prin unele aspecte ale spiritului 
lor - sectanţii unei credinţe religioase, de 
exemplu - se apropie de primitivi. Eu însumi 
l-am observat la indieni instruiți, formaţi în 
şcolile europene, deținători ai unor diplome 
universitare. Prin fondul imuabil de idei 
religioase ori sociale ale acelor oameni, s-a 
aşezat, fără a altera, un strat de idei 
occidentale, fără legătură cu primele. După 


împrejurări, ies la iveală unele sau altele, 
3 


încât acelaşi individ manifesta contradicții 
flagrante. În fapt, contradicții aparente, căci 
doar ideile moştenite sunt suficient de 
puternice pentru a decide mobilurile de 
conduită. Doar în cazul când omul se află 
sub impulsuri ereditare diferite, actele pot 
să fie, într-un moment sau altul, absolut 
contradictorii. Nu e cazul să insist aici 
asupra acestor fenomene, totuşi de o 
capitală importanta psihologică. Cred că 
sunt necesari cel puţin zece ani de călătorii 
şi de observare pentru a ajunge să le 
înţelegi. 

Accesibile maselor doar îmbrăcate în 
forme simple, pentru a deveni populare, 
ideile trebuie adesea să sufere transformări. 
În cazul ideilor înalt filosofice şi ştiinţifice, 


modificările sunt de-a dreptul profunde, 
3 


pentru ca, din strat în strat, să ajungă până 
la nivelul maselor. Natura mutaţiilor 
depinde de poporul din care fac parte 
mulțimile respective, dar întotdeauna ele 
vor fi simplificatoare. 

Astfel, în realitate, nu exista o ierarhie 
a ideilor din punct de vedere social, adică 
idei mai mult sau mai puţin elevate. Prin 
simplul fapt ca o idee penetrează în mase şi 
le poate impresiona, ea se dezbracă 
aproape de tot ce-i conferă altitudine şi 
grandoare. Valoarea ierarhică a unei idei 
fiind astfel lipsită de importantă, singurele 
care interesează sunt efectele produse de 
ea. Ideile creştine din Evul Mediu, ideile 
democratice din secolul al XVIII-lea, ideile 
sociale de astăzi nu sunt, desigur, foarte 


elevate. Din punct de vedere filosofic, pot fi 
3 


considerate chiar greşeli. Cu toate acestea 
rolul lor a fost şi va rămâne imens şi 
asemenea idei se vor situa multă vreme 
printre factorii  esenţiali în  diriguirea 
statelor. 

Chiar şi după ce o idee a suportat 
modificările care să o facă accesibila 
maselor, ea nu acţionează decât atunci când 
- prin diferite procedee ce vor fi arătate mai 
jos - pătrunde în subconştient şi devine 
sentiment. Procesul este, în general, de 
durată. 

Să nu se creadă că o idee se impune şi 
produce efecte doar pentru că este socotită 
justă. Lucrul nu se observa nici la spiritele 
cele mai cultivate; că aşa este, ne dâm 
seama văzând ce slabă influenta are asupra 


majorităţii oamenilor cea mai limpede 
3 


demonstraţie. Evidenta va fi acceptată de 
către un individ instruit, dar curând 
inconştientul îl va îndrepta către concepţiile 
lui primare. Întâlniţi-vă cu omul după câteva 
zile, vă va servi din nou vechile lui 
argumente, exact în aceiaşi termeni. Este 
efectul influentei ideilor anterioare devenite 
sentimente, or, numai acestea din urmă pun 
în mişcare mobilurile profunde ale actelor şi 
discursului nostru. 

Când, pe diverse căi, o idee a sfârşit 
prin a se întipări în spiritul maselor, ea 
dobândeşte o putere irezistibilă şi 
antrenează o întreagă serie de consecinţe. A 
fost necesar un timp îndelungat pentru că 
ideile filosofice care au condus la Revoluţia 
franceză să se implanteze în spiritul 


popoarelor, dar, o dată fixate, s-a văzut 
3 


irezistibila lor forţă. Elanul unui întreg 
popor pentru cucerirea egalităţii sociale, 
realizarea unor drepturi abstracte şi a unor 
libertăţi ideale a clătinat toate tronurile şi a 
bulversat profund lumea occidentală. Timp 
de două decenii, popoarele s-au năpustit 
unele asupra celorlalte şi Europa a cunoscut 
masacre ca pe vremea lui 

Ginghis-han ori Tamerlan, şi nicicând 
nu s-a manifestat atât de limpede efectul 
declanşării ideilor capabile să schimbe 
orientarea sentimentelor. 

Dacă trebuie o lungă perioadă pentru 
că ideile să se implementeze în spiritual 
popoarelor, nu mai puţin considerabila e 
durata necesară pentru a-l părăsi. Aşa încât, 
în privinţa ideilor, masele sunt întotdeauna 


în urmă în urmă cu mai multe generaţii fata 
3 


de savanţi şi filosofi. Oamenii de stat 
realizează astăzi erori la nivelul ideilor 
fundamentale pomenite mai sus, dar 
influenţa acestora fiind considerabilă încă, 
sunt obligaţi să guverneze după principii în 


a căror veridicitate nu mai cred. 


2. Gândirea maselor 


Nu se poate afirma în mod absolut că 
masele n-ar fi influenţabile prin intermediul 
raţionamentelor. Dar argumentele maselor, 
ca şi cele care au puterea asupra maselor 
sunt, din punct de vedere logic, inferioare, 
încât numai prin analogie le-am putea 
califica drept raţionale. Raţionamentele 
inferioare ale maselor, ca şi cele elevate, se 


întemeiază pe asociaţii, dar ideile puse în 
3 


conexiune nu au decât legături aparente de 
asemănare şi succesiune. Ele sunt înlănţuite 
ca la un eschimos care, ştiind din 
experienţă ca gheaţa, substanţa 
transparentă, se topeşte în gură, conchide 
că şi sticlă, în virtutea aceleaşi 
transparente, poate să fie topită la fel, sau 
ca la un primitiv care îşi închipuie că, 
mâncând inima duşmanului curajos, îşi 
transferă şi cutezanţa lui, ori ca la 
muncitorul exploatat de patron care crede 
că toţi patronii sunt nemiloşi. 

Asocierea noţiunilor unite doar de 
raporturi aparenţe şi generalizarea acestor 
cazuri particulare - iată caracteristicile 
logicii colective. Asemenea asociaţii de idei 
prezintă întotdeauna oratorii care ştiu să le 


manipuleze în faţa mulțimilor. Înlănţuirea 
3 


de raționamente riguroase ar rămâne 
neînţeleasă de gloate, şi de aceea putem 
spune că ele nu gândesc, ori că gândesc 
eronat şi nu sunt sensibile la rațiune. De 
multe ori, la lectură, eşti izbit de 
şubrezimea unor cuvântări cu mare impact 
asupra unui auditoriu, dar nu trebuie uitat 
că ele erau menite să înflăcăreze mulţimea, 
iar nu să ajungă sub ochii unui înţelept. 
Oratorul, într-o comuniune intimă cu masa 
de oameni, caută să evoce imaginile care o 
seduc. Dacă se reuşeşte, scopul lui a fost 
atins - kilometri de discurs nu fac cât două- 
trei fraze care reuşesc să subjuge masele şi 
să le convingă. 

E inutil să mai adăugăm că neputinţa 
maselor de a raţiona corect le privează de 


spirit critic, adică de capacitatea de a 
3 


distinge adevărul de eroare, de a formula o 
judecată precisă. Judecăţile pe care le 
acceptă nu sunt decât judecaţi impuse, 
niciodată judecaţi elaborate de ele. Din 
acest punct de vedere, indivizii care nu se 
ridică deasupra nivelului maselor sunt 
foarte numeroşi, iar uşurinţa cu care unele 
opinii se generalizează tine tocmai de 
incapacitatea majorităţii oamenilor de a-şi 
formula păreri originale întemeiate pe 


propriile raționamente. 


3. Imaginaţia maselor 


Reprezentările pe care şi le fac masele, 
asemeni celor ale persoanelor lipsite de 
judecată, sunt susceptibile de a fi profund 


modelate de emoţii. Imaginile pe care le 
3 


evoca în mintea lor un personaj, un 
eveniment, o întâmplare oarecare au 
vivacitatea lucrurilor reale. Masele sunt 
aidoma unei persoane adormite, când 
raţiunea, suprimată momentan, lasă să se 
ivească imagini de o extremă intensitate, 
dar care se risipesc pe dată în prezenţa 
reflecţiei. Masele, nefiind capabile nici de 
reflecţie, nici de judecată, nu cunosc 
neverosimilul, or, tocmai lucrurile 
incredibile sunt în general cele mai 
izbitoare. De aceea, masele sunt îndeosebi 
frapate de latura miraculoasă şi legendară a 
evenimentelor. Miraculosul şi legendarul 
reprezintă, în fapt, adevăratul suport al unei 
civilizații. 

În istorie, aparentă a jucat un rol mult 


mai important decât realitatea, şi irealul 
3 


domina realul. 

Neputând gândi decât prin imagini, 
masele nu se arata impresionate decât de 
imagini. Numai acestea din urmă le 
înspăimântă ori le seduc şi devin mobilul 
acţiunilor. De aceea, reprezentațiile 
teatrale, care oferă imagine în forma cea 
mai limpede, au avut întotdeauna o 
influenţă enormă asupra maselor. „Pâine şi 
circ” era idealul de fericire al plebei 
romane. Cu vremea, acest ideal s-a 
schimbat prea puţin. Nimic nu frapează mai 
mult imaginaţia populară ca o piesă de 
teatru. Întreaga sală trăieşte în acelaşi timp 
aceleaşi emoţii, iar dacă acestea nu se 
metamorfozează pe loc în acte este pentru 
că şi cel mai naiv spectator nu ignoră că 


este victima unei iluzii şi că a râs ori a plâns 
3 


pentru nişte aventuri imaginare. Totuşi, 
uneori, sentimentele sugerate prin imagini 
sunt suficient de puternice pentru că, 
aidoma sugestiilor obişnuite, să incite la 
acte. Se cunosc destule întâmplări, la 
ieşirea din teatrul dramatic popular, când 
actorii au interpretat roluri de trădători a 
trebuit să fie protejaţi împotriva furiei 
violente a spectatorilor indignaţi de crimele 
lor imaginare. După părerea mea, este unul 
dintre cele mai clare indicii ale stadiului 
mintal al maselor şi, mai ales, ale uşurinţei 
cu care pot fi ele sugestionate. În ochii lor, 
irealul are tot atâta importanţă că realitatea 
şi ele manifestă tendinţa de a nu le 
diferenţia. 

Eficacitatea cuceritorilor şi puterea 


statelor se bazează pe imaginaţia populară. 
3 


Acţionându-se prin ea, masele sunt puse în 
mişcare. Toate marile evenimente istorice, 
naşterea budismului, creştinismului, 
islamului, reformei, revoluțiilor şi, în zilele 
noastre, invazia amenințătoare a 
socialismului sunt consecințele directe sau 
în timp ale impresiilor puternice produse 
asupra imaginației maselor. 

La fel, marii oameni de stat din toate 
epocile şi din toate ţările, inclusiv tiranii 
absoluţi, au considerat imaginaţia populară 
drept un suport pentru puterea lor. 
Niciodată nu au încercat să guverneze 
împotriva ei. „Numai dovedindu-mă catolic, 
spunea Napoleon în Consiliul de Stat, am 
reuşit în războiul din Vendeea, numai 
dovedindu-mă musulman, m-am stabilit în 


Egipt. Dacă aş fi fost în fruntea unui popor 
3 


evreu, aş fi restaurat templul lui Solomon”. 
Niciun alt om de stat, de la Alexandru cel 
Mare şi Cezar, nu a înţeles mai bine decât el 
că imaginaţia maselor trebuie impresionată, 
iar preocuparea lui constantă a fost de a o 
stimula. La asta s-a gândit când repurta 
victorii, când îşi ţinea discursurile, şi nu a 
uitat de ea în tot ceea ce a întreprins. Pe 
patul de moarte, tot la asta medita. 

Dar cum se stârneşte imaginaţia 
maselor? În niciun caz, prin demonstraţii 
menite a se adresa inteligenţei şi judecății 
raţionale. Pentru a închide gura poporului 
răzvrătit împotriva ucigaşilor lui Cezar, 
Antoniu n-a avut nevoie de o retorică 
savantă. El le-a citit oamenilor testamentul 
celui omorât şi le-a arătat cadavrul lui. Ceea 


ce frapează fantezia maselor e imaginea 
3 


emoţională şi clară, lipsită de interpretări 
adiacente, sau însoţită doar de unele fapte 
fabuloase: o victorie zdrobitoare, un miracol 
uluitor, o crimă abominabilă, o imensă 
speranţă. Important este că lucrurile să fie 
înfăţişate global, fără referire la cauzele lor. 

Sute de întâmplări mărunte sau sute de 
crime de duzină nu zguduie defel imaginaţia 
maselor, în timp ce o singură crimă oribilă, 
o singură catastrofă le  emoţionează 
profund, chiar dacă pierderile sunt mult mai 
mari în primul caz. Epidemia care a secerat 
în Paris cinci mii de vieţi în câteva 
săptămâni a tulburat prea puţin fantezia 
populară, căci aceasta veritabilă hecatomba 
n-a fost înfăţişată printr-o imagine 
tulburătoare, ci prin date statistice 


tulburătoare. Un accident în care ar fi murit 
3 


nu cinci mii de persoane, ci doar cinci sute - 
să zicem zdrobiţi într-o piaţă publică sub 
greutatea turnului Eiffel prăbuşit -, ar fi 
produs o impresie imensă. 

Posibilă dispariţie a unui transatlantic 
despre care se bănuia, din lipsă de 
informaţii, că ar fi eşuat în plin ocean, a 
răscolit profund imaginaţia maselor timp de 
opt zile. Or, statisticile oficiale arata ca în 
acelaşi an s-au pierdut zeci de 
ambarcaţiuni, dar de aceste pierderi, de 
altfel mult mai importante sub raportul 
vieților omeneşti şi al mărfurilor, oamenii nu 
s-au preocupat. 

Aşadar, nu faptele în sine tulbura 
fantezia populară, ci felul în care sunt ele 
expuse. Prin „concentrare”, dacă ne putem 


exprima aşa, acestea produc o imagine 
3 


tulburătoare care acaparează şi obsedează 
spiritele. A cunoaşte arta de a emoţiona 
mulțimile înseamnă a cunoaşte arta de a le 


guverna. 


CAPITOLUL IV 


CONVINGERILE MASELOR ŞI 
FORMELE RELIGIOASE 
PE CARE LE ÎMBRACĂ 


Am văzut deja că masele nu cugetă, că 
ele admit sau resping global ideile, că nu 
acceptă „parlamentari” ori contraziceri şi că 
sugestia, o dată insinuata, invadează în 
totalitate câmpul lor de înţelegere şi tinde 
să fie tradusă în act. Am mai văzut că ele nu 


cunosc decât sentimentele violente şi 
3 


extreme. La ele, simpatia devine curând 
adoraţie şi, abia ivita, antipatia se 
transformă în ură. Pe baza acestor 
observaţii generale, putem deja să ne dăm 
seama de ce natură sunt convingerile 
maselor. 

Cercetând mai îndeaproape 
convingerile mulțimilor, atât în vremurile 
profund marcate de credinţă, cât şi în 
epocile de tumult politic, cum a fost în 
secolul al XVIII - le-a, constatăm că ele 
prezintă un aspect deosebit, pe care nu l-aş 
defini mai exact decât numindu-l sentiment 
religios.  „Coordonatele” lui sunt foarte 
precise: adorarea unei fiinţe considerate 
superioare, teamă de puterea atribuită 
acesteia, supunerea oarbă faţă de 


exigenţele ei, acceptarea necondiționată a 
3 


dogmelor impuse de ea, dorinţa de a 
răspândi aceste dogme şi tendinţa de a-l 
socoti duşmani pe cei care refuză să le 
admită. 

Indiferent de ce anume trezeşte acest 
sentiment: un Dumnezeu invizibil, un idol 
sculptat în piatră, un erou sau o idee 
politică, el e întotdeauna de esenţă 
religioasă, contopind  miraculosul şi 
supranaturalul. Masele îmbracă în acelaşi 
deplin val de mister persistent - momentan 
- şi o formulă politica şi o căpetenie 
victorioasă. Omul nu este religios doar când 
adoră o divinitate, ci întotdeauna când îşi 
concentrează resursele spiritului, îşi supune 
voinţa şi îşi orientează  înflăcărarea 
fanatismului în slujba unei cauze ori a unei 


fiinţe devenită scop şi călăuza a 
3 


sentimentelor şi acţiunilor sale. 

Intoleranţa  sfanatismul - iată ce 
însoţeşte întotdeauna sentimentul religios. 
Ele sunt inevitabile la aceia care cred că 
deţin secretul fericirii pământeşti sau 
eterne. Aceste două trăsături se regăsesc la 
toţi membrii unui grup animat de o 
convingere oarecare. lacobinii din vremea 
Terorii erau la fel de religioşi ca şi catolicii 
din timpul Inchiziției, teribila lor înflăcărare 
derivând din aceeaşi sură. 

Convingerile maselor îmbracă aceste 
caracteristici de supunere oarbă, de 
intoleranţă sălbatică, de nevoie de 
propagare violenta, inerente sentimentului 
religios; aşadar, se poate spune că aceste 
credinţe au formă religioasă. Eroul aclamat 


de gloată devine un adevărat zeu pentru ea. 
3 


Aşa a fost Napoleon vreme de cincisprezece 
ani - nicicând vreo divinitate n-a avut 
adoratori atât de desăvârşiţi, nicicând zeii 
păgâni şi cei creştini n-au exercitat o putere 
atât de absolută asupra sufletelor. 
Fondatorii de credinţe religioase ori 
politice au izbutit numai pentru că au ştiut 
să impună maselor sentimentele de 
fanatism care îl fac pe om să-şi afle bucuria 
în adoraţie şi îl îmboldesc să-şi sacrifice 
viaţa pentru idolul său. Şi aşa a fost în toate 
timpurile. În minunata lui carte despre 
Galia romană, Fustel de  Coulangesvii 
observă că Imperiul roman s-a menţinut nu 
datorită forței, ci graţie  admiraţiei 
religioase pe care a inspirat-o. „Este un caz 
unic în istorie - scrie el, pe bună dreptate - 


un regim detestat de populaţie care să 
3 


dureze cinci secole... Şi este aproape de 
neînțeles cum treisprezece legiuni romane 
au putut să ţină în frâu milioane de oameni” 
Dacă aceştia au arătat supunere, este 
pentru că Imperiul reprezenta 
personificarea măreției romane şi era 
adorat pur şi simplu că divinitate. Până şi în 
cele mai mici aşezări ale Imperiului există 
un altar al împăratului. „A luat naştere în 
acele timpuri, de la un capăt la celălalt al 
Imperiului, o religie nouă, ai cărei zei erau 
chiar împărații. Încă înaintea perioadei 
creştine, întreaga Galie, reprezentată de 
şaizeci de cetăţi, a înălţat în comun, în 
apropiere de Lyon, un templu închinat lui 
Augustus. Preoţii care oficiau aici, aleşi de 
adunarea cetăților galeze, erau cele mai 


importante personalităţi din ţară... Cu greu 
3 


ar putea fi puse toate acestea doar pe 
seama fricii şi a servilismului. Popoarele 
întregi nu sunt slugarnice, şi asta timp de 
trei secole. Nu era vorba de curtezani 
cuprinşi de admiraţie pentru principiile lor. 
Era vorba de întreaga Romă şi nu numai de 
ea, ci şi de Galia, de Spania, de Grecia şi 
Asia”. 

Astăzi, celor mai mari cuceritori nu li se 
mai înaltă altare, dar ei au statui şi portrete, 
iar cultul lor nu este în esenţă diferit de cel 
de odinioară. Pentru a pătrunde într-adevăr 
spiritual filosofiei istoriei, trebuie înţeles 
datul fundamental al psihologiei maselor; 
pentru ele eşti zeu ori nimic. lar acestea nu 
reprezintă  superstiţiile unei ere apuse, 
alungate pentru totdeauna de rațiune. În 


eternă lui confruntare cu rațiunea, 
3 


sentimentul n-a fost nicicând biruit. 
Gloatele nu mai vor să audă de cuvintele 
„divinitate” ori „religie”, care le-au stăpânit 
atâta vreme, dar nicio epocă nu s-au înălţat 
atâtea statui şi „altare” că în ultima sută de 
ani, iar o mişcare populară precum cea 
cunoscută sub numele de boulangism (viii) 
ne demonstrează cât de uşor sunt gata să 
renască instinctele religioase ale maselor. 
Imaginea „generalului” trona până şi în cel 
mai dosnic cătun: era socotit atotputernic 
împotriva nedreptăţilor şi relelor şi mii de 
oameni şi-ar fi dat viaţa pentru el. Şi ce loc 
ar fi ocupat eroul în istorie dacă valoarea lui 
i-ar fi putut purta povara legendei! 

Masele au nevoie de o religie - iată o 
constatare deja banalizata. Convingerile 


politice şi sociale, credinţa într-o divinitate 
3 


nu se înstăpânesc în rândul lor decât 
înveşmântate în forme religioase care le 
pun la adăpost de orice îndoială. Dacă 
masele ar fi determinate să accepte 
ateismul, aceasta ar avea toată înflăcărarea 
intoleranta a sentimentului religios şi, în 
formele lui religioase, ar deveni curând un 
cult. De altfel, o dovadă o oferă deja 
evoluţia micii secte pozitiviste. Ea seamănă 
cu nihilismul despre care ne povesteşte 
Dostoievsky. Dumirit într-o bună zi de 
luminile raţiunii, el a sfărâmat icoanele 
sfinţilor ce împodobeau altarul din mica lui 
biserică, a suflat în lumânări şi, fără să 
piardă timpul, a pus în locul imaginilor 
distruse lucrările câtorva filosofi atei. Apoi a 
aprins iarăşi, cu pioşenie, lumânările. 


Obiectul credinței lui religioase se 
3 


schimbase, dar putem spune că sentimentul 
divinității s-a stins într-adevăr în el? 

Nu se pot înţelege - repet - anumite 
evenimente istorice - şi anume cele mai 
importante - decât dacă ne dăm seama de 
formă religioasă pe care o îmbrăca în cele 
din urmă convingerile împărtăşite de mase. 
Multe fenomene sociale reclamă mai 
degrabă o abordare psihologică decât una 
naturalista. Marele istoric Taine n-a studiat 
Revoluţia decât ca un naturalist, de aceea 
adevărata geneză a evenimentelor i-a rămas 
străină. A observat în chip desăvârşit 
faptele, dar, nepătrunzând psihologia 
maselor, celebrul scriitor n-a putut să 
ajungă la cauze. Înspăimântat de faptele 
sângeroase, crude, anarhice, el n-a văzut în 


eroii marii epopei decât o hoardă de 
3 


sălbatici epileptici, robi ai instinctelor. Dar 
violențele, masacrele Revoluţiei franceze, 
imperativul extinderii ei, declaraţiile de 
război către toţi regii nu se explica decât 
prin înstăpânirea în sufletul maselor a unei 
noi credinţe. Reforma, Noaptea Sfântului 
Bartolomeu, războaiele religioase, 
Inchiziția, Teroarea sunt fenomene identice, 
înfăptuite prin sugestia  simţământului 
religios ce îndemna la stârpirea prin foc şi 
sabie, a tot ce stătea în calea instituirii noi 
credinţe. Metodele Inchiziției şi ale 
iacobinilor sunt ale unor adevăraţi 
convertiți, iar ei nu ar fi fost convertiți dacă 
ar fi apelat a alte metode. 

Răsturnaări similare cu cele menţionate 
mai sus nu sunt posibile decât atunci când 


sufletul popular le face să ţâşnească. 
3 


Despotul cel mai autoritar nu le-ar putea 
declanşa. Când istoricii prezintă Noaptea 
Sfântului Bartolomeu drept opera unui rege, 
ei dau dovadă şi de  necunoaşterea 
psihologiei maselor şi de ignorarea 
psihologiei regilor. Asemenea manifestări 
nu-şi au izvorul decât în spiritul popular. 
Cea mai absolutā putere a monarhului celui 
mai despotic nu depăşeşte niciodată pragul 
unei grăbiri sau amânări a momentului. 
Regii nu au înfăptuit nici Noaptea Sfântului 
Bartolomeu, nici războaiele religioase, după 
cum nici Robespierre, Danton sau Saint-Just 
nu au făcut Teroarea. Dincolo de asemenea 
evenimente se afla întotdeauna spiritul 


maselor. 


CARTEA A II-A 


OPINIILE ŞI CREDINŢIELE 
MASELOR 


CAPITOLUL I 
FACTORII ÎNDEPĂRTAŢI AI 
CREDINȚELOR ŞI OPINIILE MASELOR 


După ce am studiat constituția mintală 
a maselor şi am văzut cum simt, cum 
gândesc şi cum judecă ele, ne vom ocupa în 
continuare de felul în care apar şi se 
consolidează opiniile şi credinţele maselor. 

Acestea sunt determinate de două serii 
de factori - unii îndepărtați şi alţii imediaţi. 
Primii determina masele să îmbrăţişeze 
anumite convingeri şi să respingă în mod 
categoric altele. Ei pregătesc „terenul” pe 


care „încolţesc” ideile noi, ale căror forţă şi 
3 


rezultate pot să uimească, dar a căror 
spontaneitate nu e decât aparent. 
Manifestările explozive ale unor idei ale 
maselor capătă uneori aspect fulgerător, dar 
nu este aici decât un efect superficial, 
dincolo de care trebuie câutat un lung 
proces anterior. 

Factorii imediaţi, cei care adăugă 
acelui îndelungat proces anterior, fără de 
care nu s-ar putea manifesta, le provoacă 
maselor convingerea activă, adică dau 
forma ideilor şi declanşează tot cortegiul de 
consecinţe. Sub imboldul factorilor imediaţi, 
se nasc hotărârile ce ridică la luptă 
colectivităţile, datorită lor izbucneşte o 
răscoală sau o grevă, prin efectul lor, din 
sânul unei mulţimi enorme se alege omul ce 


preia puterea, ori sunt  răsturnate 
3 


guvernele. 

În toate marile evenimente istorice se 
vede cum se împletesc aceste două serii de 
factori. Să luăm un singur exemplu, cel al 
Revoluţiei franceze, bunăoară. La 
declanşarea ei au contribuit mai întâi 
factorii îndepărtați - lucrările critice ale 
unor gânditori şi scriitori - care au pregătit 
spiritul mulțimilor, apoi lesne înflăcărat de 
către factori imediaţi, precum discursurile 
unor oratori abili, ori rezistenţa Curţii faţă 
de reforme aproape neînsemnate. Între 
factorii îndepărtați se disting unii cu 
caracter general care stau la baza tuturor 
credințelor şi opiniilor mulțimilor: rasă, 
tradiţiile, timpul, instituţiile, educaţia. Vom 


arăta în continuare rolul fiecăruia dintre ei. 


1. Rasa 


Cel mai important dintre toţi aceşti 
factori este rasa, noţiune pe larg prezentată 
de noi într-o carte apărută anterior. Arătăm 
acolo ce este o rasă istorică. O dată 
închegate caracterele, credinţele, 
instituţiile, artele ei, într-un cuvânt toate 
elementele de civilizaţie, acestea devin 
expresia exterioară a spiritului ei. Amprenta 
de rasă este atât de puternică încât niciun 
element al ei nu poate să treacă nealterat 
de la un popor la altul ix. 

Mediul, circumstanţele, evenimentele 
reprezintă sugestii sociale de moment. Ele 
pot să exercite o influenţă importantă, dar 
aceasta va rămâne întotdeauna momentană 


dacă este contrară sugestiilor ce ţin de rasă, 
3 


adică de un strat ancestral. Vom avea ocazia 
şi în lucrarea de faţă să revenim asupra 
înrâuririi rasei şi să arătăm că această 
acţiune este atât de mare încât domină 
caracterele specifice spiritului maselor. De 
aceea credințele şi comportamentul 
popoarelor sunt diferite de la o ţară la alta 


şi nu pot fi influențate în acelaşi fel. 


2. Tradițiile 


Tradițiile reprezintă ideile, trebuinţele, 
sentimentele trecutului. Sunt sinteza 
copleşitoare a rasei. Biologia se scrie altfel 
după achiziţiile din embriologie care au 
arătat imensă influenţă a trecutului în 
evoluţia ființelor, şi tot aşa va fi 


transfigurata şi istoria când se va acorda 
3 


importanţă cuvenită tradiţiei. Mulţi oameni 
de stat împărtăşesc încă ideile 
teoreticienilor din secolul al XVIII - le-a 
care credeau că o societate poate să se rupă 
complet de trecut şi să fie refăcută, „bucată 
cu bucată”, prin luminile raţiunii. 

Un popor este un organism creat de 
trecut, şi, că orice organism, nu se poate 
modifica decât prin lente acumulări 
ereditare. Tradițiile sunt adevăratele faruri 
ale popoarelor şi, după cum am repetat de 
multe ori, ele nu se modifica lesne decât în 
formele exterioare. Fără tradiţii, adică fără 
„sufletul naţional”, nicio civilizaţie nu este 
posibilă. De când există, omul a fost 
preocupat, pe de o parte să-şi creeze o reţea 
de tradiţii, iar pe de alta, să distrugă aceste 


tradiţii când efectele lor benefice s-au tocit. 
3 


Fără tradiţii stabile - absenţa civilizaţiilor; 
fără eliminarea lor lentă - absenţa 
progresului! Dificultatea constă în aflarea 
unui echilibru între stabilitate şi 
variabilitate - dificultate imensă. Când un 
popor se ataşează prea tare de obiceiuri, 
timp de mai multe generaţii, nu mai poate 
să evolueze şi devine, aidoma Chinei, 
incapabil de perfecţionări. În aceste cazuri, 
chiar şi revoluțiile violente rămân 
neputincioase, deoarece fragmentele 
dispersate fie că se sudează la loc, şi atunci, 
intact, trecutul se întronează, fie că dau 
naştere la anarhie şi, de aici, la decadenţă. 
Astfel, sarcina de căpătâi a unui popor este 
de a-şi păstra instituţiile trecutului, 
modificându-le treptat. Grea sarcină! 


Aproape singurii care au realizat-o au fost, 
3 


în vechime, romanii şi, în timpurile 
moderne, englezii. 

Elementul cel mai înverşunat, 
conservator şi susţinător al ideilor 
tradiţionale, care se opune cu obstinaţie 
schimbării îl reprezintă masele, mai precis 
acele categorii de mulţimi care formează 
castele. Am insistat deja asupra acestui 
spirit de conservatorism, arătând ca bună 
parte dintre revolte nu conduc decât la 
schimbări „in termeni”. La sfârşitul 
secolului al XVIII-lea, după distrugerea 
bisericilor, expulzarea sau  ghilotinarea 
preoţilor, persecuția generală în sânul 
cultului catolic, s-ar fi putut crede că 
vechile idei religioase şi-au pierdut puterea. 
Cu toate acestea, după numai câţiva ani se 


reclamă din toate părţile restabilirea 
3 


cultului abolit (x). 

lată cel mai ilustrativ exemplu care 
arata puterea tradiţiilor în sufletul celor 
mulţi. Nu templele adăpostesc cei mai 
înfricoşători idoli, nici palatele pe cei mai 
despotici tirani. Ele pot fi uşor dărâmate. 
Stăpânii nevăzuţi care domnesc în sufletele 
noastre scapă însă oricărui efort şi nu 


cedează decât lentei uzuri a secolelor. 


3. Timpul 


Ca şi în biologie, pe tărâm social unul 
dintre cei mai activi factori e timpul. El este 
marele creator şi marele destructor. El a 
clădit munţi din firişoare de nisip, el a 
ridicat la rang de demnitate umană obscură 


celulă din îndepărtată era geologică. În 
3 


transformarea unui fenomen oarecare 
lucrează secole. Pe bună dreptate, s-a spus 
că, dacă ar avea timp, o furnică ar putea să 
niveleze Mont Blane-ul. O fiinţă cu putinţă 
magică de a „regla” timpul după bunul plac 
ar avea puterea pe care credincioşii i-o 
atribuie lui Dumnezeu. 

Aici nu interesează decât influenta 
timpului în geneza opiniilor mulțimilor, dar, 
şi din acest punct de vedere, acţiunea lui 
este imensă. Sub dependenta lui se afla 
marile forţe - precum rasa -, care nu se pot 
forma fără el. Timpul face să evolueze şi 
ucide credinţele. Prin el, acestea dobândesc 
forţa şi, tot prin el, o pierd. Timpul 
pregăteşte opiniile şi credinţele maselor, 
adică patul lor germinato. Rezultă de aici ca 


unele idei, realizabile în anumite momente, 
3 


devin caduce în altele. Timpul acumulează 
imensele reziduuri de credinţe şi convingeri 
din care se nasc ideile unei epoci. Ideile nu 
apar a întâmplare şi fără temei. Rădăcinile 
lor sunt implantate adânc în trecut, iar 
înflorirea ideilor să pregătit în timp. Ele 
sunt „fiice” ale trecutului şi „mame” ale 
viitorului, dar întotdeauna rămân „sclavele” 
timpului. 

Timpul este, aşadar, adevăratul nostru 
stăpân şi el trebuie să acţioneze pentru a 
vedea lucrurile transformându-se. Unii se 
arata îngrijoraţi de aspiraţiile 
amenințătoare ale maselor şi de distrugerile 
şi tulburările pe care le prevestesc. Timpul, 
doar el, îşi va lua grijă de a restabili 
echilibrul. „Niciun regim, observă cu justeţe 


E. Lavissexi, nu se întemeiază într-o zi. 
3 


Structurile politice şi sociale au nevoie de 
secole pentru a se cristaliza: în formă 
haotică, feudalitatea există cu sute de ani 
înainte de a-şi afla regulile, după cum 
monarhia absolută a vieţuit timp de secole 
până a-şi găsi mijloacele caracteristice de 
guvernare, şi în lungile perioade de 


aşteptare sau manifestat mari tulburări”. 


4. Instituţiile politice şi sociale 


O idee larg împărtăşită în zilele noastre 
este aceea ca instituţiile pot să remedieze 
defectele societăţilor, că progresul 
popoarelor rezultă din perfecționarea 
constituțiilor şi a programelor de guvernare 
şi că schimbările sociale se operează prin 


efectul decretelor. Revoluţia franceză a avut 
3 


ca punct de plecare o asemenea concepţie, 
Chiar şi teoriile sociale actuale se 
întemeiază pe ea. Un lung şir de experienţe 
nu a reuşit să zdruncine aceasta redutabilă 
iluzie, cu tot efortul unor filosofi şi istorici 
care au încercat să-i dovedească 
absurditatea. Şi n-a fost deloc dificil pentru 
ei să demonstreze că instituţiile sunt 
„flicele” ideilor, sentimentelor şi 
moravurilor şi că nu se plămădesc idei, 
sentimente şi moravuri doar rescriind 
codurile. Un popor nu îşi alege după bunul 
plac instituţiile, aşa cum individul nu-şi 
poate alege culoarea ochilor sau a părului 
cu care s-a născut. Instituţiile şi formele de 
guvernare sunt un produs al rasei. Departe 
de a fi modelatoarele unei epoci, ele sunt, 


dimpotrivă, modelate de ea. 
3 


Popoarele nu sunt guvernate conform 
unui capriciu de moment, ci după cum o 
cere caracterul lor. Uneori este nevoie de 
secole pentru cristalizarea uni regim politic 
şi de alte secole pentru a-l schimba. 
Instituţiile nu au virtuţi intrinsece - ele nu 
sunt nici bune, nici rele în sine. Bune la un 
moment dat pentru un anumit popor, ele pot 
fi detestabile pentru altul. Aşadar, nu stă în 
puterea unui popor de a-şi schimba cu 
adevărat instituţiile. Fireşte că poate, cu 
preţul unor revoluţii violente, să le modifice 
numele, dar fondul nu se transformă 
instantaneu. Numele nu sunt decât etichete 
tranzitorii de care istoricul preocupat de 
valoarea reală a lucrurilor nu va ţine seama. 
Astfel, cea mai democratică ţară este 


considerată Anglia (xii), care cunoaşte 
3 


totuşi un regim monarhic, în timp ce 
republicile din America Latină, unde există 
constituţii republicane, suferă cele mai 
apăsătoare despotisme. Caracterul 
popoarelor, iar nu formele de guvernământ 
le determina destinul - iată un adevăr pe 
care am încercat să-l impun într-o lucrare 
precedenta, pe baza a numeroase exemple 
evidente. 

Este deci o treabă puerilă, un exerciţiu 
inutil de retorică pierderea de timp cu 
redactarea  constituţiilor. Necesitatea şi 
timpul îşi iau singure însărcinarea de a le 
„elabora”, când aceşti doi factori sunt lăsaţi 
să acţioneze. Cum au făcut anglo-saxonii, 
după cum arată marele istoric 

Maculay (xiii) într-un pasaj ce ar trebui 


învăţat pe de rost de către toţi politicienii 
3 


din ţările latine. După ce explică 
„binefacerile” noilor legi din punct de 
vedere pur raţional - un haos de absurdităţi 
şi contradicții, el compara zecile de 
constituţii ucise de convulsii popoarelor 
latine din Europa şi de pe continentul 
american cu Constituţia Angliei, remarcând 
că aceasta din urmă n-a fost modificată 
decât arareori, parţial, numai sub imperiul 
necesităţilor imediate, niciodată din raţiuni 
speculative. „Nu perfecțiunea trebuie să 
constituie preocuparea de căpătâi, ci 
utilitatea. Nu trebuie înlăturată o anomalie 
doar pentru că este o anomalie; nu trebuie 
niciodată inovat decât dacă se simte un 
mare inconvenient, şi chiar şi atunci 
inovația va viza doar înlăturarea acelui 


inconvenient; nu trebuie lărgită sfera 
3 


inovației dincolo de cazul particular de 
remediat - iată reguli după care, de la 
epoca regelui loan până la cea a reginei 
Victoria, s-au ghidat deliberările în cadrul 
celor două sute cincizeci de parlamente ale 
noastre”. Ar trebui analizate una câte una 
legile, instituţiile fiecărui popor, pentru a 
vedea cât de profund exprima ele esenţa 
rasei şi că, din această pricină, nu pot fi 
transformate brusc. 

Se pot face consideraţii filosofice 
asupra avantajelor şi  inconvenientelor 
centralizării, de exemplu, dar când avem de- 
a face cu un popor format din diferite 
naţionalităţi ce şi-a consacrat mii de ani de 
eforturi pentru a ajunge progresiv la 
această centralizare, şi s-o accentueze şi 


mai mult, nu putem să conchidem decât că 
3 


ea este rodul necesităţii imperioase şi să 
deplângem necugetarea oamenilor politici 
care vorbeau de distrugerea ei. Dacă, din 
întâmplare, ar fi avut câştig de cauză 
punctul lor de vedere, reuşita nu ar fi fost 
decât semnalul unei profunde anarhii (xiv) 
care ar fi condus, de altfel, la o nouă 
centralizare, mai accentuată decât cea 
veche. 

Din cele spuse anterior, rezultă că nu 
instituţiile sunt mijlocul prin care se poate 
acţiona profund asupra spiritului maselor. 
Unele ţări, precum Statele Unite, prospera 
extraordinar cu instituţii democratice, pe 
când altele, cum sunt republicile latino- 
americane, vegetează În cea mai 
lamentabila anarhie, în pofida unor instituţii 


asemănătoare. lar aceste instituţii sunt la 
3 


fel de străine de măreţia primelor ca şi de 
decadenţă celorlalte. Popoarele rămân 
guvernate de caracterul lor, şi instituțiile ce 
nu se mulează pe acest caracter nu 
reprezintă decât un veşmânt de împrumut, 
o deghizare tranzitorie. Desigur s-au purtat 
războaie sângeroase, s-au făcut revoluţii 
violente şi toate acestea se vor mai 
întreprinde pentru a se impune instituţiile 
cărora li se atribuie puterea supranaturală 
de a crea fericirea. Într-un anume sens, da, 
am putea spune că instituţiile acţionează 
asupra spiritului popoarelor, fiindcă dau 
naştere unor asemenea mişcări, dar ştim că, 
în realitate, fie că sunt triumfătoare, fie că 
eşuează, ele nu poseda în sine vreo virtute. 
Urmărind „cucerirea” lor nu facem decât să 


alergăm după himere. 
3 


5. Învăţământul şi educaţia 


Printre ideile dominante din epoca 
noastră, se număra convingerea că, prin 
educaţie, oamenii devin mai buni şi chiar 
egali între ei. Repetă fără încetare, 
aserţiunea a căpătat forţa uneia dintre cele 
mai neclintite dogme ale democraţiei şi ar fi 
la fel de greu să o ataci pe cât era odinioară 
de complicat să te atingi de dogmele 
Bisericii. 

Dar şi în această privinţă, ca şi multe 
chestiuni, ideile democratice se afla în 
profound dezacord cu datele psihologiei şi 
cele ale experienţei. Unor filosofi eminenţi, 
dintre care se remarcă în mod deosebit 


Herbert Spencer, nu le-a venit deloc greu să 
3 


arate că educaţia nu îl face pe om nici mai 
moral, nici mai fericit, că nu îi modifica nici 
instinctele şi nici zestrea ereditară, şi că, 
prost direcţionată, ea poate şi să fie mai 
degrabă distructivă decât utilă. 

Statisticile confirmă aceste 
consideraţii; datele despre criminalitate 
arata creşterea acesteia odată cu 
generalizarea educaţiei (sau, cel puţin, a 
unui anumit gen de instrucţie), şi că cei mai 
răi duşmani ai societăţii - anarhiştii - se 
recrutează cel mai adesea dintre indivizii 
care au o diplomă şcolară. Un distins 
magistrat, Adolphe Guillot, observă că 
astăzi sunt trei mii de criminali care au 
trecut printr-o scoală fată de numai o mie 
de criminali analfabeți, şi că, în cincizeci de 


ani, criminalitatea a crescut de la 227 la 
3 


sută de mii de locuitori la 552, ceea ce 
reprezintă o creştere cu 133%. Ca şi alţi 
colegi de breaslă, el mai remarcă şi că, în 
principal, criminalitatea sporeşte în rândul 
tinerilor care nu au avut posibilitatea să 
urmeze o instituţie de învățământ 
particulară, dar frecventează şcolile publice 
gratuite. 

Fireşte că nimeni n-a susţinut vreodată 
că învăţământul bine direcționat nu 
conduce la rezultate practice foarte utile, 
dacă nu în planul moralității, cel puţin 
pentru dezvoltare aptitudinilor profesionale. 
Din nefericire, mai cu seamă de vreo 
treizeci de ani, popoarele latine şi-au 
întemeiat sistemele educative pe principii 
foarte defectuoase şi, în pofida observaţiilor 


făcute de rafinaţi oameni de spirit, ele 
3 


persistă în lamentabilele erori. Eu însumi 
am arătat (xv), în mai multe lucrări, că 
învăţământul nostru actual îi transforma în 
duşmani şi societăţii pe mai mulţi dintre cei 
care au beneficiat de el şi că din aceşti 
tineri se recrutează numeroşi discipoli ai 
celor mai dăunătoare forme de socialism. 
Primul pericol al acestui sistem 
educaţional - pe drept etichetat „latin” - 
este că se bazează pe o eroare psihologică 
fundamentală, şi anume promotorii lui îşi 
închipuie că  papagalicirea manualelor 
dezvolta inteligenţă. De aici, strădania de a 
învăţa cât mai mult posibil - de la şcoala 
primară până la doctorat, tinerii nu fac 
decât să ingurgiteze conţinutul cărţilor, fără 
a-şi exersa judecat şi iniţiativa proprie. 


Pentru ei, instrucţia constă în „a recita” în 
3 


spirit obedient. „A-ţi învăţa lecţiile, a şti pe 
de rost o gramatică, a repeta corect, a imita 
- iată un învăţământ ridicol în care orice 
efort este un act de credinţă în faţa 
infailibilităţii educatorului şi care are drept 
rezultat minimalizarea personalităţii” - scria 
Jules Simon, fost ministru al Instrucțiunii 
publice. 

Dacă acest învăţământ nu ar fi decât 
inutil, ne-am putea limita la a-i plânge pe 
nefericiţi copii cărora li se preda, în locul 
atâtor lucruri necesare, despre genealogia 
descendenților lui Cotar, despre luptele din 
Neustria şi Austrasia (xvi) sau despre 
clasificarea zoologică, dar el prezintă un 
pericol mult mai serios, căci îi inspiră celui 
care a beneficiat de el dezgustul violent faţă 


de condiţia în care a venit pe lume şi 

dorinţă arzătoare de a o depăşi. Muncitorul 
nu mai vrea să rămână muncitor, ţăranul nu 
mai doreşte să fie ţăran, iar ultimul dintre 
burghezi nu mai visează pentru fiii săi altă 
cariera decât cea de funcţionar al statului. 
În loc să-i pregătească pe oameni pentru 
viaţă, şcoala nu îi pregăteşte decât pentru 
funcţii publice unde pentru reuşita nu este 
nevoie de scânteierile iniţiativei. La baza 
ierarhiei sociale, şcoala fabrica armate de 
proletari nemulţumiţi de soarta lor, gata 
oricând de revoltă; în vârful acestei ierarhii, 
ea creează o burghezie frivolă şi, totodată, 
sceptică şi credula,  îndoctrinata cu 
încrederea  superstiţioasă în statul - 
Providența, împotriva căruia, cu toate 
acestea, nu conteneşte de a-şi arăta „colţii”, 


acuzând guvernele de propriile ei greşeli, 
3 


incapabilă, însă, să întreprindă ceva fără 
intervenţia autorităţilor. 

Statul, care produce toţi aceşti 
deținători de diplome, nu poate să 
folosească dintre ei decât un număr limitat 
de persoane, lăsându-le, inevitabil, pe cele 
fără serviciu. Nu are decât să se resemneze 
hrănindu-le pe primele şi făcându-şi 
duşmani din celelalte. De la bază şi până în 
vârful piramidei sociale, masa fabuloasă a 
posesorilor de diplome ia astăzi cu asalt 
carierele. 

Un negociant poate cu greu să-şi 
găsească un agent pentru a-l reprezenta în 
colonii, dar funcţiile oficiale modeste sunt 
solicitate de mii de institutori şi institutoare 
fără posturi, care, dispreţuind muncile 


câmpului şi atelierele industriale, se 
3 


adresează statului pentru a le găsi mijloace 
de trai. Numărul celor aleşi fiind restrâns, 
inevitabil, cel al nemulţumiţilor este imens. 
Aceştia din urmă sunt gata pentru orice fel 
de revoltă, indiferent de conducătorii şi de 
scopurile acesteia. Acumularea de 
cunoştinţe inutilizabile este un mijloc sigur 
de transformare a omului în revoltat (XVII). 
Evident că este târziu să te aşezi de-a 
curmezişul împotriva acestui curent. Numai 
experienţa, cea de pe urma educatoare a 
popoarelor, va avea drept sarcină să ne 
dezvăluie eroarea. Numai ea va putea să 
dovedească necesitatea înlocuirii odioaselor 
noastre manuale, a jalnicelor concursuri 
printr-un sistem educaţional profesionist, 
capabil să-i readucă pe tineri către câmpuri, 


ateliere, întreprinderi coloniale - astăzi 
3 


devenite atât de neatrăgătoare. Şi când 
spun sistem educaţional profesionist (cerut 
acum de toate spiritele luminate), mă 
gândesc la cel de care s-au bucurat părinţii 
noştri şi pe care popoarele ce domina astăzi 
lumea au ştiut să-l păstreze. În remarcabile 
pagini, din care voi reproduce mai jos 
pasaje esenţiale, Taine a arătat limpede că 
educaţia noastră de altă dată era ceea ce 
este astăzi educaţia engleză ori americană 
şi, făcând o paralelă între sistemul latin şi 
cel anglo-saxon, scriitorul a pus în lumina 
cu claritate consecinţele celor două metode. 

Probabil că am putea accepta toate 
inconvenientele sistemului nostru 
tradiţional de educaţie,  declasaţii şi 
nemulţumiţii pe care îi produce, dacă 


dobândirea superficială a atâtor cunoştinţe, 
3 


recitarea perfectă a manualelor ar spori 
nivelul de inteligenţă. Dar ajunge el la astfel 
de rezultate? Nu, din păcate! Judecată, 
experienţă, iniţiativa, caracterul - iată 
condiţii pentru reuşita în viaţă, dar cărţile 
nu ne învaţă despre ele. Manualele sunt 
dicţionare utile, dar înmagazinarea în 
memorie a lungi pasaje din ele rămâne fără 
rost. 

Despre cum poate fi dezvoltata 
inteligenta, printr-un sistem educaţional 
profesionist, imposibil de atins prin metoda 
clasică, vorbea admirabil Taine într-o pagină 
pe care o reproducem în continuare: 

Ideile nu se formează decât în mediul 
lor natural şi normal; ceea ce le face să 
rodească sunt nenumăratele impresii pe 


care omul le trăieşte zilnic la atelier, în 

mână, la tribunal, la birou, pe şantier, în 
spital; este spectacolul viu al uneltelor, 
materialelor şi acțiunilor practice, în 
prezenţa clienţilor, pacienţilor, muncitorilor, 
este lucrarea, bine sau rău îndeplinită, 
materială sau mintală. Micile percepții 
specifice ochiului, urechii, mâinilor şi chiar 
mirosului, primite involuntar şi elaborate pe 
nesimţite, se organizează pentru a-i sugera 
individului, mai curând sau mai târziu, 
cutare combinaţie nouă, simplificare sau 
economisire de forţe, perfecţionarea sau 
invenţia. 

Dar tineretul francez este privat de 
toate aceste contacte preţioase, de aceste 
elemente asimilabile şi indispensabile, 
tocmai la vârsta cea mai fecunda - şapte 


sau opt ani la rând, el e sechestrat într-o 
3 


şcoală, ţinut la distanţă de experienţa 
directă personală care să-i lumineze 
înţelegerea exactă şi vie a lucrurilor, a 
oamenilor şi a feluritelor căi de a se folosi 
de toate acestea. 

Cel puţin nouă din zece tineri îşi pierd 
timpul şi energia, mai mulţi ani din viaţa lor 
- ani importanţi şi chiar decisivi. Mă 
gândesc mai întâi la jumătate sau la două 
treimi dintre tinerii care se prezintă la 
examene, dar nu reuşesc, dar, apoi, şi la cei 
admişi care ajung în posesia unei diplome, 
şi dintre care, iarăşi, jumătate sau două 
treimi sunt afectaţi de surmenaj. Li s-a 
cerut prea mult, pretinzându-li-se că într-o 
anume zi, în faţa unei table ori stând într-o 
bancă, să se arate preţ de două ceasuri 


repertorii vii ale disciplinelor din cutare ori 

cutare domeniu al cunoaşterii umane. Şi ei 
chiar asta sunt, într-adevăr, sau foarte 
aproape de acest model ideal, în aceea zi, 
timp de două ore, dar după o lună şi nu mai 
sunt deloc astfel şi nu ar putea să mai 
susţină acelaşi examen; cunoştinţelor lor, 
prea numeroase şi prea încărcate, li se 
scurg neîncetat din minte şi altele nu iau 
locul. Vigoarea mintală s-a veştejit, seva 
fecunda s-a alterat - iată un om sfârşit. La 
locul lui bine stabilit, căsătorit, resemnat să 
se învârtească la nesfârşit în cerc - în 
acelaşi cerc -, individul se cantonează în 
slujba lui limitată. O îndeplineşte corect, 
dar nimic mai mult de atât. Randamentul 
este mediocru - rezultatul nu acoperă 
cheltuiala. 


În Anglia ori în America, la fel ca în 


Franţa până în 1789, se foloseşte procedeul 
opus, iar randamentul obţinut este egal ori 
superior. 

llustrul istoric arata mai departe 
diferenţa dintre sistemul nostru educaţional 
şi cel al anglo-saxonilor. La ei învăţământul 
nu îşi are obârşia în carte, ci în obiectele 
înseşi. De pildă, inginerul, format într-un 
atelier şi nicidecum într-o şcoală, poate să 
ajungă exact la acel nivel corespunzător 
inteligenţei sale: muncitor sau maistru, 
dacă este incapabil să meargă mai departe, 
inginer, dacă aptitudinile i-o permit. Este un 
procedeu mai democratic şi mai util pentru 
societate decât să faci ca întreaga carieră a 
unui individ să depindă de un concurs pe 
care l-a susţinut timp de câteva ceasuri la 


optsprezece ori la douăzeci de ani. 

În spital, în mână, în manufactură, la 
arhitect sau la omul legii, elevul, admis la 
vârstă fragedă, îşi face ucenicia şi stagiul, 
aşa cum se petrece pe la noi doar în biroul 
notarului sau în atelierul de pictură pentru 
zugravii de rând. În prealabil, înainte de a 
intra ucenic, tânărul urmează un curs 
general unde învăţa noţiuni de breaslă care 
să-l pregătească pentru căutarea 
observaţiilor ce le poate urma în timpul 
liber, pentru a-şi consolida şi sistematiza, 
puţin câte puţin, experienţă practică de zi 
cu zi. Cu un asemenea regim, capacitatea 
practica sporeşte şi se dezvoltă de la sine 
până la nivelul pe care-l comporta 
capacităţile elevului şi în direcţia cerută de 
necesităţile meseriei viitoare, cu care el se 


adaptează încă de pe băncile şcolii. În felul 
3 


acesta în Anglia şi în Statele Unite tânărul 
ajunge foarte curând să-şi pună în valoare 
resursele lui interioare. La 25 de ani, şi 
chiar mai devreme, dacă fondul lui e bun, 
este nu numai un executant folositor, ci şi 
un întreprinzător spontan, este nu doar o 
rotiţă într-un angrenaj, ci un adevărat 
motor. În Franța, unde prevalează 
procedeul contrar - devenit cu fiecare nouă 
generaţie tot mai... ortodox -, totalul 
forţelor risipite este enorm. 

Şi iată care este concluzia marelui 
gânditor despre inconvenientele tot mai 
mari ale învăţământului de tip latin şi 
despre viaţa: 

La cele trei niveluri de educaţie: în 
copilărie, în adolescenţă şi la tinereţe, 


pregătirea teoretică şi şcolara în clase, cu 

ajutorul manualelor, este prelungită şi 
încărcată în vederea examenelor de 
diplomă, şi nu numai în vederea acestei 
ţinte, prin cele mai rele mijloace, prin 
aplicarea unui regim antinatural şi 
antisocial, prin amânarea excesivă a 
învățământului practic, prin internat, prin 
antrenamentul artificial şi îndopare 
mecanică, prin surmenaj, fără a se ţine 
seama de viitor, de vârsta adultă şi sarcinile 
viril ce incumba omului format, făcându-se 
abstracţie de lumea reală în care pentru a 
se apăra şi a se menţine la suprafaţă, el 
trebuie dinainte înzestrat, înarmat, exersat, 
călit. Acest bagaj indispensabil, aceasta 
achiziţie mai importantă decât orice altceva, 
aceasta soliditate de bun-simţ a voinţei şi a 


rezistenţei psihice, şcolile noastre nu le 
3 


procura tânărului; dimpotrivă, departe de a- 
l califica, ele îl descalifica pentru condiţia sa 
viitoare şi definitivă. 

Prin urmare, intrarea tânărului în lume 
şi primii săi paşi în domeniul activităţii 
practice nu sunt, cel mai adesea, decât o 
suită de căderi dureroase. El rămâne rănit, 
lovit, estropiat pentru totdeauna. Este o 
încercare grea şi periculoasă, în care 
echilibrul moral şi mintal se alterează, 
existând riscul de a nu fi niciodată 
restabilit; deziluzia a venit, prea bruscă şi 
totală, decepţiile sunt prea mari şi durerile 
prea adânci (XVIII). 

Ne-am îndepărtat oare, prin cele 
arătate mai sus, de teama noastră: 
psihologia maselor? Nicidecum. Pentru a 


înţelege ideile, credinţele care germinează 

la un moment dat spre a încolţi în viitor, 
trebuie să ştim cum a fost pregătit terenul. 
Învăţământul care e oferit tineretului unei 
ţări ne permite să prevedem în linii mari 
destinul acelei tari. Or, telul în care este 
educata actuala generaţie îndreptăţeşte 
cele mai sumbre previziuni. Prin instrucţie 
şi educaţie, spiritul popoarelor poate fi 
ameliorat sau alterat în bună parte şi, prin 
urmare, era necesar să arătăm în cel fel a 
fost el modelat de sistemul actual şi cum 
anume mase de oameni indiferenți ori 
neutri au devenit progresiv o imens 
„armata” de nemulţumiţi, gata să urmeze 
toate sugestiile utopişti şi retorilor. Astazi 
scoala formează nemulţumiţi şi anarhişti şi 
pregăteşte pentru popoarele latine 


momentul decadenţei. 

CAPITOLUL II 
FACTORII IMEDIAŢI Al OPINIILOR 
MASELOR 


După ce am trecut în revista factorii 
îndepărtați şi  pregătitori pentru acea 
receptivitate specialā ce face posibilā ivirea 
unor sentimente şi încolţirea unor idei în 
cugetul popoarelor, se impune să cercetăm 
factorii susceptibili de a exercita o acţiune 
imediată. Cum trebuie dirijaţi aceştia spre 
a-şi produce efectul, vom arăta într-un alt 
capitol. 

În prima parte a lucrării noastre am 
tratat chestiunea sentimentelor, ideilor, 
gândirii la nivelul colectivităţilor, a căror 


cunoaştere poate, evident, să ofere, la 
3 


modul general, mijloacele de impresionare a 
maselor. Ştim deja ce frapează imaginaţia 
mulțimilor: puterea şi propagarea sugestiei, 
prezentate mai ales sub forma de imagini. 
Dar posibilele sugestii fiind de origini foarte 
diverse, factorii capabili de a acţiona asupra 
spiritului gloatelor pot fi, de asemenea, 
diferiţi. Se impune deci, examinarea lor 
separată. Masele sunt oarecum ca Sfinxul 
din legendă antica: ori rezolvi problemele 
pe care le pune psihologia lor, ori te 


resemnezi să fii devorat de ele. 


1. Imaginile, cuvintele şi formulele 


Vorbind despre fantezia maselor, am 
văzut ca mai ales imaginile le impresionează 


pe acestea. Dacă, însă, nu avem la 

îndemâna imagini, ele pot fi evocate printr- 
un judicios apel la cuvinte şi formule 
lingvistice, care, folosite cu  iscusinţă, 
capătă puterea misterioasă pe care le-o 
atribuiau odinioară adepţii magiei. Ele 
stârnesc în sufletul mulțimilor formidabile 
furtuni, pe care tot ele le domolesc. Cu 
osemintele celor care au căzut pradă puterii 
cuvântului, s-ar putea înălța o piramidă mai 
mare decât celebrul monument al lui Keops. 

Tăria cuvintelor sta în legătura lor cu 
imaginile evocate prin ele, fiind total 
independentă de semnificaţiile reale. 
Cuvintele cu sensurile cele mai vagi au 
adesea cea mai mare putere. Şi mă refer la 
termeni precum: democrație, socialism, 
egalitate, libertate etc., ale căror înțelesuri 


bogate ar necesita volume întregi pentru a 

fi explicate. Cu toate acestea, o forţă cu 
adevărat magică se degaja din silabele lor, 
de parcă ar conţine soluţia tuturor 
problemelor. Asemenea cuvinte sintetizează 
variate aspirații inconştient laolaltă cu 
speranţa împlinirii lor, iar lupta împotrivă-le 
cu argumente logice şi raţionale este un 
demers dinainte condamnat la eşec. lată-le 
pronunţate cu evlavie în faţa maselor, şi pe 
date chipurile devin reverenţioase, capetele 
se înclină! Cuvintele acestea cad cu 
vigoarea forțelor naturii, cu efectul 
irezistibil al fenomenelor supranaturale. Ele 
evoca în suflete imagini grandioase şi vagi, 
dar însăşi nebuloasa ce le învăluie le 
sporeşte misterioasa putere. Le-am putea 
asemui cu redutabile moaşte ale unor sfinţi, 


de care credinciosul se apropie înfiorat. 

Neavând legătura cu sensul, imaginile 
evocate de cuvinte se schimba de la epoca 
în epoca, de la popor la popor, formulările 
rămânând identice. În mod trecător, 
anumitor cuvinte li se aplică anumite 
imagini, cuvântul nefiind decât butonul care 
le declanşează. 

Nu toate cuvintele şi nu orice sintagmă 
poseda virtutea de a evoca imagini; sunt 
unele care, deşi au avut această calitate, se 
uzează şi nu mai trezesc spiritele, devin 
doar nişte vane eufonii, menite a-l scuti pe 
cel ce le foloseşte de obligaţia de a gândi. 
Cu un mic stoc de formule şi de locuri 
comune, învăţate în tinereţe, suntem în 
posesia a tot ce ne trebuie pentru a trece 
prin viaţă, fără obositoarea nevoie de a mai 


cugeta. 
3 


Studiind o limbă oarecare, observam că 
vocabulele din care se compune se modifica 
destul de lent de-a lungul vremii, dar că 
imaginile pe care le evoca şi sensurile care 
li se atribuie cuvintelor se schimba 
neîncetat. De aceea, într-o lucrare 
anterioară, trăgeam concluzia că traducerea 
exactă, mai ales în cazul limbilor moarte, 
este imposibilă. Când substituim un termen 
francez printr-unul latin, grec ori sanscrit 
sau când căutam să înţelegem o carte scrisă 
în propria noastră limbă cu secole în urmă, 
ce facem noi de fapt? Pur şi simplu, punem 
în locul noţiunilor şi imaginilor generate în 
spiritul popoarelor de vechiul mod de viaţă, 
fără analogie cu al nostru, imaginile şi ideile 
pe care viaţa modernă le-a suscitat la 


nivelul înţelegerii noastre. Contemporanii 
3 


Revoluţiei franceze, închipuindu-şi că-i imita 
pe greci şi pe romani, nu au făcut decât să 
atribuie vechilor cuvinte sensuri pe care 
acelea nu le-au avut niciodată. Ce 
asemănare ar putea să existe între 
instituţiile Greciei şi cele pe care le 
denumim în zilele noastre cu termeni din 
greaca veche? Ce era atunci o republică, 
dacă nu o instituţie de esenţa aristocrată, 
formata prin unirea unor mici despoţi 
stăpâni peste o masă de sclavi, menţiuni 
într-o stare de supunere absolută? Aceste 
aristocrații comunale nu ar fi putut să existe 
în absenţa sclaviei pe care se întemeiau. 
Dar cuvântul „libertate”, ce 
semnificaţie asemănătoare cu cea dată de 
noi, astăzi, putea să aibă într-o epocă în 


care nici măcar nu se bănuia libertatea de 
3 


gândire şi în care nu exista fărădelege mai 
mare (de altfel, foarte rară) decât să pui în 
cauza zeii, legile şi datinile? Cuvântul 

„Patrie”, pentru un atenian ori pentru 
un spartan, înseamnă cultul Atenei sau al 
Spartei, nicidecum cultul Greciei, formata 
atunci din cetăţi rivale ce se războiau 
necontenit între ele. 

Acelaşi cuvânt „patrie”, ce sens putea 
să aibă pentru galii divizați în triburi rivale, 
alcătuite din popoare cu limbi şi religii 
diferite, pe care Cezar le-a învins atât de 
uşor pentru că şi-a găsit întotdeauna aliaţi 
printre ele? Abia Roma avea să facă din 
Galia o patrie, dându-i unitate politică şi 
religioasă. Dar fără a cobori atât de departe 
în istorie, întorcându-ne doar cu două 


secole îndărăt, credeţi că pentru marele 
3 


Conde (XIX), care s-a aliat cu străinii 
împotriva propriului suveran, cuvântul 
„patrie” avea acelaşi înţeles că pentru 
prinții francezi de astăzi? Şi acelaşi cuvânt 
nu avea un sens foarte diferit de sensul 
modern pentru cei plecaţi în pribegie? Ei îşi 
închipuiau că se supun legilor onoarei 
luptând împotriva Franţei - şi, din punctul 
lor de vedere, chiar ascultau de aceste legi, 
căci feudalismul presupune legătura dintre 
vasal şi feudal, iar nu glasul pământului, şi 
acolo unde stăpânea suveranul, acolo era 
adevărata patrie. 

Şi astfel de cuvinte al căror sens s-a 
schimbat profund de-a lungul timpului sunt 
numeroase, iar noi nu vom ajunge să 
înţelegem perfect ce semnificau odinioară 


decât cu susţinut efort. Pe bună dreptate, s- 
3 


a afirmat că e nevoie de bogate lecturi 
pentru a izbuti să pătrundem înţelesul dat 
de străbunii noştri unor cuvinte precum 
„rege” şi „familia regală”. 

Ce să mai spunem, atunci, despre 
termeni mult mai complecşi? 

Cuvintele nu au decât semnificaţii 
mobile şi tranzitorii, schimbătoare de la 
epoca la epoca, de la popor la popor. Când 
dorim să acţionăm prin cuvinte asupra 
maselor, trebuie cunoscut sensul pe care îl 
au pentru ele la un moment dat, iar nu cel 
avut odinioară sau cel atribuit de către 
indivizi cu o altă configuraţie mintală. Ca şi 
ideile, cuvintele au viaţă. 

De asemenea, atunci când, în urma 
tulburărilor politice, a  bulversărilor la 


nivelul credințelor, maselor ajung să arate 
3 


aversiune manifesta faţă de imaginile 
evocate de anumite cuvinte, prima 
îndatorire a veritabililor oameni de stat este 
de a schimba aceste cuvinte, bineînţeles, 
fără să se stingă de realităţile desemnate în 
sine. Preocuparea esenţiala ale oamenilor 
de stat consta aşadar în botezarea cu 
termeni populari, sau măcar neutri, a 
lucrurilor detestate de mase sub vechi 
denumiri. Puterea cuvintelor e atât de mare, 
încât sunt de ajuns termeni bine ticluiţi 
pentru a-i face pe oameni să accepte cele 
mai odioase lucruri. Taine observa pe bună 
dreptate ca, prin invocarea cuvintelor 
„libertate” şi  „fraternitate”, iacobinii au 
putut „să instaureze un despotism bun 
pentru o tară africană ca Dahomey-ul, un 


tribunal aidoma celui al Inchiziției, 
3 


hecatombe omeneşti asemănătoare celor 
din vechiul Mexic”. 

Arta guvernantilor, ca şi a avocaţilor, 
consta în principal în priceperea de a 
vehicula cuvintele. Arta anevoioasă, căci, în 
sânul aceleaşi societăţi, aceleaşi cuvinte au 
foarte adesea înţelesuri diverse pentru 
diferitele pături sociale. În aparență, 
acestea folosesc cuvinte identice, dar, în 
realitate, nu vorbesc aceeaşi limbă. 

În exemplele precedente, ne-am referit 
la timp ca factor principal pentru 
schimbarea sensului cuvintelor. Dacă luăm 
în considerare şi elementul rasa, vom 
constata că în aceeaşi epocă, la popoare 
aflate pe trepte egale de civilizaţie, cuvinte 
identice corespund foarte adesea unor idei 


mult deosebite între ele. Dar asemenea 
3 


diferenţe sunt sesizabile doar ca urmare a 
numeroase călătorii, aspect asupra căruia 
nu voi insista, rezumându-mă la a sublinia 
că tocmai cuvintele cele mai folosite au 
sensurile cele mai diferite, de la un popor la 
altul. Şi dau doar două exemple, cuvintele 
„democraţie” şi  „socialism”. Atât de 
frecvenţe în zilele noastre. 

Ele corespund, în spiritul latin şi în 
spiritul anglo-saxon unor idei şi imagini 
total opuse. La popoarele latine, cuvântul 
„democraţie” înseamnă mai ales ştergerea 
voinţei şi a iniţiativei individului în favoarea 
celor ale statului. Din ce în ce mai mul, 
acesta este desemnat să conducă, să 
centralizeze, să monopolizeze şi să producă. 
La el fac în mod constant apel toate 


partidele, fără excepţie: radicale, socialiste 
3 


ori monarhiste. La  anglo-saxoni, şi 
îndeosebi la cei din America, acelaşi cuvânt 
„democraţie” înseamnă, dimpotrivă, 
dezvoltarea intensă a voinţei şi a 
individului, retragerea statului, căruia, în 
afară de poliţie, de armată şi de relaţiile 
diplomatice, nu se lasă nimic altceva de 


condus, nici chiar învăţământul (xx). 


2. Iluziile 


Încă din zorii civilizaţiilor, popoarelor 
au căzut pradă influentei iluziilor. 
Făuritorilor de himere le-a înălţat omenirea 
cele mai multe temple, statui şi altare. 
Iluziile religioase odinioară, iluzii filosofice 
şi sociale astăzi - formidabile închipuiri au 


domnit dintotdeauna în capetele oamenilor, 
3 


în succesivele civilizaţii ce-au înflorit pe 
acest pământ. În numele lor, s-au clădit 
templele din Chaldeea şi din Egipt, 
monumentele religioase ale Evului Mediu şi 
a fost bulversata întreaga Europă acum un 
secol. Nu exista concept artistic, politic ori 
social care să nu aibă imprimata puternica 
lor amprenta. Câteodată, omul le coboară 
de pe semeţul lor piedestal - nu fără a plăti 
usturătorul preţ al unor  înfiorătoare 
convulsii -, dar el pare condamnat de a le 
reaşeza la nesfârşit pe înălţimea lor. Fără 
închipuiri, omul n-ar fi ieşit din primitiva 
barbarie, şi în lipsa lor ar decădea din nou. 
Nu sunt, fireşte, decât nişte umbre 
străvezii, dar aceste plăsmuiri de vis au 
incitat popoarele să făurească tot ceea ce 


dă splendoare artelor şi măreție 
3 


civilizaţiilor. 

„Dacă din muzee şi din biblioteci am 
răsturna şi am călca în picioare toate 
operele de artă care îşi află sursa de 
inspiraţie în religii, ce ar mai rămâne din 
marile visuri ale omenirii?” scrie un autor. 
„A le dărui oamenilor fărâma de speranţă şi 
iluziile fără de care nu ar putea trăi - iată 
raţiunea de a fi a zeilor, a eroilor şi a 
poeţilor. Într-o vreme, se părea ca sarcina 
asta ar fi putut să fie preluată de ştiinţă, dar 
ceea ce a compromis-o în ochii celor însetaţi 
de ideal este ca ştiinţa nu îndrăzneşte să 
promită şi nu ştie să mintă destul”. 

Filosofii din ultima sută de ani s-au 
dedat cu fervoare la distrugerea iluziilor 
religioase, politice şi sociale, din care s-au 


hrănit de-a lungul veacurilor moşii strămoşii 
3 


noştri, şi, distrugându-le au secat izvorul de 
speranţă şi resemnare. Dincolo de himerele 
ucise, ei au găsit forţele oarbe ale naturii, 
neînduplecate cu cei slabi şi lipsite de milă. 
În pofida tuturor progreselor ei, filosofia nu 
a oferit încă popoarelor niciun ideal care să 
le încânte, să le farmece. Dar fiindcă iluziile 
le sunt de neînlocuit, popoarele se duc din 
instinct - ca albina după sucul florilor - 
către retorii ce le înfăţişează dulci năuciri. 
Marele factor al evoluţiei popoarelor n-a 
fost niciodată adevărul, ci eroarea. 

Dacă astăzi socialismul îşi sporeşte 
puterea, asta nu se datorează decât faptului 
că el a rămas singura iluzie încă vie. Şi nu 
poate fi împiedicat din mersul său progresiv 
prin explicaţii ştiinţifice, căci principala 


forţă a socialismului este de a fi apărat de 
3 


către spirite care, ignorând într-atât 
realităţile, au cutezanța de a-i promite 
omului, cu insolenţa, fericirea. Iluzia socială 
tronează astăzi pe imensul morman de ruine 
ale trecutului, iar viitorul îi aparţine. 
Gloatele n-au fost nicicând însetate de 
adevăr. Ele îşi întorc privirile din fata 
evidentei care displace, preferând 
divinizarea erorii, dacă eroarea le seduce. 
Cine ştie să le iluzioneze devine lesne 
stăpânul lor, pe când cele care le 


decepţionează le cade victima. 


3. Experienţa 


Experienţa constituie aproape singurul 
procedeu eficient menit a consolida un 


adevăr în conştiinţa maselor şi a destrăma 
3 


iluziile devenite periculoase. Dar şi ea 
trebuie extinsă la o scară foarte largă şi, de 
mult ori, repetată. Experiențele trăite de o 
generaţie sunt în general inutile pentru 
generaţia următoare şi, de aceea, exemplele 
demonstrative care evoca evenimente 
istorice nu sunt de folos. Singurul lucru util 
este de a arăta în ce măsură trebuie 
repetate de la o epocă la alta experienţele 
pentru a avea influenţă şi a izbuti să clatine 
o eroare solid înrădăcinată. 

Secolul nostru şi cel dinaintea lui vor fi 
fără îndoială pomenite de către istoricii 
viitorului drept epoca unor curioase 
experienţe. Într-adevăr, în nicio alta era a 
omenirii nu sau încercat atâtea experienţe. 
Cea mai uriaşă a fost Revoluţia Franceză. 


Pentru ca lumea să descopere că nu se 
3 


reface o societate care a fost „demontat în 
bucăţi” doar pe calea arătată de raţiunea 
pură, a trebuit să fie masacrate câteva 
milioane de oameni, iar Europa să fie 
răvăşita timp de douăzeci de ani. 

Pentru a dovedi pe cale experimentală 
ca cezarii le costa mult pe popoarele care-i 
aclamă, au fost necesare două ruinătoare 
experienţe în cincizeci de ani şi, în pofida 
evidentei lor, nu par să fi fost suficient de 
convingătoare. Totuşi, preţul celei dintâi a 
fost de trei milioane de oameni şi o invazie, 
iar al celei de-a doua, o dezmembrare şi 
necesitatea armatelor permanente. 

Un al treilea experiment de acest gen 
era să se producă acum câţiva ani şi vor mai 
exista fără îndoială tentative. Pentru a se 


admite că imensa armata germană nu era, 
3 


cum ni se spunea înainte de 1870, un soi de 
gardă naţională inofensivă (XXI), a fost 
necesar  înspăimântătorul război care a 
costat Franţa atât de scump. Pentru a se 
recunoaşte ca protecţionismul duce în cele 
din urmă la ruinarea popoarelor care îl 
accepta, vor fi necesare, iarăşi, 
dezastruoase experienţe. Şi exemplele ar 


putea continua la nesfârşit. 


4. Rațiunea 


În enumerarea factorilor apți de a 
impresiona spiritul maselor, am fi putut să 
ne dispersăm de menţionarea raţiunii, dacă 
aceasta n-ar fi fost necesară drept indicator 
al valorii negative a influenţei sale. 


Am arătat deja că mulțimile nu pot fi 


influențate prin raționamente şi că ele nu 
înţeleg decât asociaţii grosolane de idei. De 
aceea, oratorii care vor să le impresioneze 
fac apel la simţăminte şi niciodată la 
judecata maselor (XXII). Pentru a domina 
mulţimea, mai întâi trebuie să-ţi dai bine 
seama de sentimentele care o animă, să te 
prefaci că le împărtăşeşti tu însuti, şi abia 
apoi să cauţi să le dai un alt curs, 
declanşând în imaginaţia ei, prin asociaţii 
rudimentare; anumite imagini sugestive; la 
nevoie să ştii să te întorci pe calea 
meandrelor şi sufleteşti şi mai ales să 
ghiceşti la tot pasul ce a dat naştere acelor 
sentimente. Această necesitate de a-ți 
schimba discursul în funcţie de efectul 
produs în momentul adresării, loveşte de 


neputinţa orice cuvântare studiată şi 
3 


pregătită dinainte. Oratorul atent la propria 
gândire, iar nu la cea a auditoriului, pierde 
din această pricină orice putere de 
influenţă.  Minţile logice, obişnuite cu 
ajutorul raţionamentelor riguroase, nu se 
pot abţine de a recurge la această 
modalitate de persuasiune când se 
adresează mulțimilor, dar lipsa de efect a 
argumentelor lor îi descumpăneşte 
întotdeauna. 

„Consecințele matematice uzuale 
întemeiate pe silogism, adică pe asociaţii de 
identitate - scria un logician, au caracter 
necesar... Necesitatea lor ar obliga chiar şi 
o masă anorganică să le accepte, dacă 
aceasta ar fi capabilă de asociaţii de 
identitate”. 


Fără îndoială. Dar mulţimea de oameni 


nu este mai aptă decât o masă anorganică 
de a urmări şi nici de a înțelege 
raționamente.  Încercaţi să  convingeţi 
indivizi primitivi, sălbatici sau copii cu 
ajutorul raţionamentelor, şi vă veţi da 
seama de lipsa de valoare pe care o are în 
aceste cazuri modul respectiv de 
argumentare. 

Dar nu este nevoie să coborâm până la 
ființele primitive pentru a constata 
completa ineficacitate a raționamentelor 
când ele se confrunta cu sentimentele. Aş 
aminti astfel doar longevitatea superstițiilor 
religioase, care contravin celei mai 
elementare logici. Timp de aproape două 
mii de ani, cele mai luminate genii s-au 
curbat sub apăsarea legilor lor şi a trebuit 


să ajungem în vremurile moderne pentru ca 
3 


să li se poată măcar contesta veridicitatea. 
Evul Mediu şi Renaşterea au dat oameni 
foarte luminaţi, dar niciunul care, prin 
raţionament, să descopere latura infantilă a 
superstiţiilor şi să manifeste o cât de mică 
îndoiala în privinţa vicleniilor diavolului sau 
a nevoii de a le arde pe vrâjitoare. 

Dar trebuie oare să regretăm că 
raţiunea nu este un far al maselor? N-aş 
îndrăzni să o afirm. Rațiunea omenească n- 
ar fi reuşit să conducă omenirea pe căile 
civilizaţiei cu aceeaşi ardoare şi cutezanţa 
cu care au înflăcărat-o himerele. Fructe ale 
inconştientului care ne ghidează, aceste 
himere sunt, poate, necesare. Fiecare rasă 
poarta în constituţia ei mintală legile 
propriului destin şi poate că ascultă de 


aceste legi printr-un ineluctabil instinct, dat 
3 


prin impulsurile aparent cele mai iraționale. 
Popoarele par supuse unor forţe secrete 
analoage celor care obliga ghinda să se 
transforme în stejar sau cometa să-şi 
urmeze orbită. 

Puţinul pe care îl putem presimţi din 
aceste forţe trebuie căutat în mersul 
general al evoluţiei unui popor, iar nu în 
faptele izolate din care această evoluţie 
pare uneori să ţâşnească. Dacă am lua în 
considerare dar aceste fapte izolate, istoria 
ar părea dominată de hazarduri absurde. Ar 
fi neverosimil ca un tâmplar ignorant din 
Galileea să poată ajunge pentru două mii de 
ani un Dumnezeu atotputernic, în numele 
căruia au fost întemeiate cele mai 
importante civilizații; de necrezut, de 


asemenea, cum câteva bande de arabi, 
3 


părăsindu-şi desertul, să poată să pună 
stăpânire pe cea mai mare parte a vechii 
lumi greco-romane şi să clădească un 
imperiu mai mare decât al lui Alexandru 
Macedon; şi tot de necrezut, cum, într-o 
Europă foarte bătrână şi foarte ierarhizata, 
un singur locotenent de artilerie să 
reuşească să domine o multitudine de 
popoare. 

Să lăsăm aşadar raţiunea în seama 
filosofilor, dar far a-i cere să intervină în 
guvernarea oamenilor. Nu pe calea raţiunii, 
ba, adeseori, chiar în pofida ei s-au 
cristalizat sentimente precum onoarea, 
abnegaţia credința religioasă, patriotismul 
şi dragostea de glorie care s-au dovedit 
până acum marile resorturi ale oricărei 
civilizații. 

3 


CAPITOLUL III 
ÎNDRUMĂTORII MASELOR ŞI 
MIJLOACELE LOR DE PERSUASIUNE 


Ne este deja cunoscută constituţia 
mintală a maselor şi ştim, de asemenea, ce 
imbolduri le impresionează. Ne rămâne în 
continuare sā  cercetâm cum trebuie 
aplicate aceste imbolduri şi de către cine 


pot fi ele puse în mod util în practică. 


1. Îndrumătorii maselor 


De îndată ce un anumit număr de fiinţe 
vii se găsesc laolaltă fie că este vorba de o 
turmă de animale sau de o mulţime de 


oameni ele se plasează din instinct sub 
3 


autoritatea unui conducător. În cazul 
gloatelor de oameni, conducătorul joacă un 
rol considerabil. Voința lui este nucleul în 
jurul căruia se construiesc şi se identifica 
opiniile. Masele sunt o turmă care nu s-ar 
putea lipsi de stăpân. Cel mai adesea, 
îndrumătorul lor este primul obsedat de o 
idee al cărei apostol devine. Aceasta îl 
cuprinde în asemenea măsură încât totul 
dispare  dimprejurul ei şi orice părere 
contrara I se pare respectivului ori eroare, 
ori superstiție. Aşa s-a întâmplat cu 
Robespierre, care, posedat de himericele lui 
idei, a recurs la procedee inchizitoriale 
pentru a le răspândi. Îndeobşte, 
îndrumătorii nu sunt gânditori, ci oameni de 
acţiune. Ei nu sunt nişte clarvăzători, şi nici 


nu ar putea să fie astfel, clarviziunea 
3 


conducând în general la îndoială şi la 
inacţiune. Ei se recrutează mai ales dintre 
nevrozaţi, dintre exaltaţi, dintre 
semialienaţi aflaţi în pragul nebuniei. Oricât 
de absurde ar fi ideile pe care le apară sau 
scopul urmărit de ei, judecata păleşte în 
faţa convingerii lor. Dispreţul şi persecuțiile 
nu fac decât să-i aţâţe şi mai tare. Interes 
personal, familie - pentru ei totul este 
sacrificat. Chiar şi instinctul de conservare 
este anulat la aceşti oameni, încât adesea 
singura răsplata pe care şi-o doresc este 
martiriul. Intensitatea propriilor convingeri 
conferă cuvintelor lor o mare putere de 
sugestie. Or, mulțimile îl æ asculta 
întotdeauna pe cel înzestrat cu voinţă de 
fier, căci indivizii constituiți în mulţime, cu 


voinţă complet tocita, se îndreaptă din 
3 


instinct câtre cel care o manifestă cu 
prisosinţă. 

Popoarele nu au dus niciodată lipsă de 
conducători, dar nu toţi aceştia poseda 
convingeri  nezdruncinate, care să-i 
transforme în apostoli. 

De multe ori cei care se înfăţişează 
maselor nu sunt decât nişte oratori subtili, 
preocupaţi doar de propriile interese, 
căutând să convingă prin flatarea celor mai 
josnice instincte. Fireşte că şi influenţa 
exercitată de asemenea indivizi este 
întotdeauna efemeră. Marii împătimiţi, cei 
care înflăcărează inimile maselor - un 
apostol Petru, Luther, un Savonarola sau 
capii Revoluţiei de la 1789 - au fost 
fascinaţi pentru că erau ei înşişi pătrunşi de 


adânci convingeri. Numai astfel au putut 
3 


sădi în sufletele altora puterea 
extraordinară numita credinţa, ce face din 
om sclavul desăvârşit al propriului vis. 

A sădi în suflete credinţa - credinţa 
religioasă, politica ori socială, credinţa în 
ceva sau în cineva - iată menirea de căpătâi 
a marilor îndrumători ai noroadelor. Dintre 
toate puterile cu care este înzestrată 
omenirea, credinţa a fost întotdeauna cea 
mai însemnată şi, pe bună dreptate, 
Evanghelia îi atribuie virtutea de a muta 
munţii din loc. A-i dă omului o credinţă 
înseamnă a-i înzeci puterea. Deseori, marile 
evenimente istorice au fost provocate de 
credincioşi neînsemnaţi care nu aveau decât 
propria lor nădejde. Nu cu învăţaţi şi 
filosofi, şi nicidecum cu sceptici, au fost 


clădite religiile care au guvernat lumea şi 
3 


vastele imperii întinse de la un capăt la 
celălalt al pământului. Exemplele se referă 
la marii îndrumători, destul de rari pentru a 
putea fi des reţinuţi de istorie. Ei constituie 
culmea unei serii neîntrerupte, de la cea 
mai viguroasa călăuză de oameni până la 
muncitorul din vreun han afumat; care-şi 
fascinează tovarăşii repetând fără încetare 
formule al căror înţeles îi scăpa, dar a căror 
traducere în practică, după el, trebuie să 
conducă la îndeplinirea fără greş a tuturor 
visurilor şi speranţelor. 

Pe toate treptele societăţii, de la cea 
mai de sus până la cele inferioare, individul, 
considerat nu izolat, ci integrat masei, se 
supunea automat legii unui conducător. 
Majoritatea oamenilor, şi mai ales cele din 


păturile populare, în afara cunoştinţelor 
3 


legate de meseria lor, nu poseda idei limpezi 
şi sunt incapabili să se conducă ei înşişi. Ei 
sunt călāuziți de un astfel de profet. 
Acestuia îi pot lua locul dar cu efecte mult 
mai slabe, publicaţiile periodice care oferă 
opinii gata fabricate pentru cititori şi fraze- 
tip care i scutesc de a gândi cu propria lor 
minte. 

Autoritatea îndrumătorilor este 
despotica şi tocmai prin acest despotism 
reuşesc ei să se impună. Să luăm în 
considerare bunăoară, mediile muncitoreşti. 
Aici este lesne de observat cum, fără vreun 
temei de autoritate liderii reuşesc adevărate 
miracole asupra mulțimilor celor mai 
turbulente: stabilesc numărul de ore de 
lucru, nivelul salariilor, declanşarea sau 


încetarea grevelor la ora fixată. 
3 


Astăzi se observa tendinţa ca asemenea 
conducători să se substituie progresiv 
puterii, în măsura în care aceasta devine 
discutabila şi îşi manifesta slăbiciunea. 
Datorită tiraniei lor, noii stăpâni obţin de la 
mase o docilitate pe care unele guverne nu 
le-o pot imprima. Dar, dacă printr-o 
împrejurare oarecare, conducătorul dispare 
şi nimeni nu îi ia imediat locul, masa 
redevine o colectivitate lipsită de coeziune 
şi de rezistenţă. Un exemplu: în timpul unei 
greve a lucrătorilor parizieni din 
transporturi, a fost de ajuns ca cei doi lideri 
să fie arestaţi pentru ca aceasta să înceteze. 
Nu nevoia de libertate, ci aceea de servitute 
domina întotdeauna spiritul maselor! Setea 
lor de obedienta le face să se supună din 


instinct celui care se declara stăpânul lor. 
3 


Îndrumătorii maselor pot fi împărţiţi în 
după categorii distincte: unii sunt persoane 
energice, cu o voinţă puternică, dar de 
scurtă durată; alţii cu mult mai mari, au nu 
numai o voinţă de fier, ci şi o extraordinară 
capacitate de a şi-o exercita pe termen lung. 
Primii sunt violenţi, viteji, îndrăzneţi. Ei 
sunt de folos la acapararea puterii, la 
înflăcărarea mulțimilor în pofida pericolelor, 
făcând din simplii oameni de pe strada 
veritabili eroi. Astfel de conducători au fost, 
în timpul primului Imperiu, Ney şi Murat, 
sau, în zilele noastre, Garibaldi, acest 
aventurier de duzină, dar energic, reuşind 
numai cu o mână de oameni să pună 
stăpânire pe fostul regat al Neapolelui, deşi 
era apărat de o armată disciplinată. Dar, cu 


toate că energia unor astfel de conducători 
3 


e extraordinară, ea nu durează dacă acele 
condiţii care au  declanşat-o dispar. 
Reintegraţi cursului normal al vieţii, eroii de 
ieri fac dovada, precum cei amintiţi mai sus, 
unei uimitoare slăbiciuni. Ei par incapabili 
de a judeca şi de a se comporta în 
împrejurările cele mai simple, după ce au 
ştiut atât de bine să-i dirijeze pe alţii. 
Asemenea conducători nu-şi pot exercita 
funcţia decât cu condiţia de a fi ei înşişi 
dirijaţi şi îmboldiţi fără încetare de ceva, de 
a mai simţi mai presus de ei înşişi un om 
sau o idee, de a urma o direcţie de conduită 
precis trasata. 

Cea de-a doua categorie de 
îndrumători, cei dăruiţi cu voinţă trainică, 
exercita, în pofida unor manifestări mai 


puţin spectaculoase, o influentă mult mai 
3 


considerabilă. Printre aceştia îi identificam 
pe întemeietorii de religii şi pe animatorii 
unor întreprinderi grandioase: Sf. Pavel, 
Mahomed, Cristofor Columb, Lesseps 
(XXIII). Şi nu contează dacă sunt inteligenți 
sau limitați, lumea va fi întotdeauna a lor, 
căci voința durabilă cu care sunt înzestrați 
este o calitate extrem de rară şi 
extraordinar de puternică, în fața căreia 
totul se înclină. Nici nu ne dăm seama pe 
deplin ce poate o voinţă de fier; nimic nu îi 
rezista; nici natura, nici zeii, nici oamenii. 
Cel mai recent exemplu în acest sens ni-l 
oferă ilustrul inginer care a separat două 
continente, luând asupra sa o sarcină pe 
care de trei mii de ani iluştri suverani 
încercaseră în zadar să o ducă la 


îndeplinire. Este drept că, mai târziu, cea 
3 


de-a doua întreprindere a sa de acelaşi fel a 
eşuat, dar bătrâneţea îl cuprinsese, iar 
bătrâneţea face să pălească pana şi voinţa. 
lată câteva detalii despre dificultăţile 
pe care le-a întâmpinat la realizarea 
Canalului de Suez, sintetizate de un martor 
ocular, dr. Cazalis; „Lesspes ne povestea, 
episod cu episod, istoria canalului, vorbea 
despre obstacolele pe care a trebuit să le 
învingă, despre felul în care imposibilul 
devenea posibil, despre  rezistentele 
întâmpinate, coaliţiile împotriva lui, 
decepţiile, lucrurile ce-i ieşeau prost şi 
chiar înfrângerile de moment, dar care 
niciodată n - au reuşit să-l descurajeze şi să- 
l abată din calea lui; amintea de veşnicul, 
neobositul atac din partea Angliei, de 


ezitările Franţei, de consulul francez, cel 
3 


mai  înverşunat adversar al demarării 
lucrărilor, de mizeriile făcute muncitorilor 
cărora nu le asigura apă potabilă; evoca 
ministrul Marinei şi pe  experimentaţii 
ingineri, cu toţii ostili, demonstrându-i pe 
baza solidelor lor cunoştinţe dezastrul, 
calculându-l, prevăzându-l, aşa cum sunt 
prevăzute, în ziua cutare la ora cutare, 
eclipsele”. 

Dacă am aduna între copertele unei 
cărţi povestea tuturor acestor mari mentori, 
ea ar conţine puţine nume, dar de aceste 
nume se leagă cele mai importante 
evenimente ale civilizației şi istoriei 


omenirii. 


2. Mijloacele îndrumătorilor de 


mase: afirmaţia, repetiţia, contagiunea 
3 


Când trebuie, pentru o vreme, să pui în 
mişcare o masă de oameni şi să o determini 
să comită un act oarecare - să prade un 
palat, să se jertfească pentru a apăra o 
baricadă -, asupra ei se acţionează prin 
sugestii rapide. Cea mai energică este 
puterea exemplului; dar în acest caz se 
impune o pregătire anterioară a masei de 
oameni şi o calitate a celui care o îndeamnă 
să-l urmeze: prestigiul, despre care va fi 
vorba ceva mai departe. 

Când trebuie inoculate în mod lent 
anumite idei şi credinţe în cugetul maselor - 
cum ar fi, de exemplu, teoriile sociale 
moderne -, metodele îndrumătorilor de 
mase diferă. Se recurge, în general, la trei 


procedee: afirmaţia, repetiţia, contagiunea. 
3 


Acţiunea lor este lentă, dar efectul durabil. 

Afirmația pur şi simplu, neînsoţita de 
niciun raţionament şi de nicio dovadă, 
constituie o cale sigură prin care o idee este 
făcută să pătrundă în spiritul mulțimilor. Cu 
cât afirmaţia este mai concisă şi lipsită de 
argumente, cu atât se va impune mai bine. 
Oamenii de stat nevoiţi să apere o cauză 
politică ori industriaşii care-şi fac reclamă 
produselor lor cunosc prea bine valoarea 
afirmației. 

Dar o afirmaţie nu are înrâurire 
efectivă decât cu condiţia de a fi constant 
repetată, pe cât posibil, în aceiaşi termeni. 
Napoleon spunea că toată retorica nu 
conţine decât o singură figură demnă de 
interes: repetiţia. Lucrul afirmat, prin 


repetare, sfârşeşte prin a se întipări în 
3 


cugete, până într-atât încât este acceptat 
drept adevăr demonstrat. Văzând ce putere 
extraordinară exercita repetiţia asupra 
spiritelor celor mai luminate, ne dăm şi mai 
bine seama de influenţa ei asupra gloatelor. 
Într-adevăr, lucrul spus şi repetat de mai 
multe ori sfârşeşte prin a se impune în 
zonele profunde ale inconştientului, unde se 
elaborează motivațiile acţiunilor noastre. 
După o vreme, uitând cine este emițătorul 
aserţiunii repetate, ajungem să fim convinşi 
de adevărul ei. Aşa se explica uimitoarea 
putere a reclamei. După ce am citit de sute 
de ori precum cea mai bună ciocolata este 
ciocolata X, ajungem să fim convinşi că aşa 
este. După ce ni s-a spus de mii de ori ca 
faina Y a vindecat importante personaje de 


cele mai persistente maladii, sfârşim prin a 
3 


fi ispitiţi să o încercăm şi noi când ne 
loveşte o boală asemănătoare. După ce ni s- 
a repetat în acelaşi ziar că A este un 
nemernic şi B un om foarte respectabil, 
ajungem să fim convinşi de asta, numai 
dacă nu citim, bineînţeles, un alt ziar, de 
opinie contrara, unde să fie inversate cele 
două calificative. 

Afirmația şi repetiţia sunt arme 
deopotrivă puternice pentru a se război una 
cu cealaltă. Atunci când o afirmaţie este 
suficient repetată, în unanimitate, se 
formează ceea ce se numeşte un curent de 
opinie în care intervine puternicul 
mecanism al  contagiunii. În rândul 
mulțimilor, ideile, sentimentele, emoţiile, 
credinţele au o putere de propagare la fel 


de imensa precum transmiterea microbilor. 
3 


Păstrând proporţiile, fenomenul se observa 
şi la grupurile de animale. Ticul unui cal 
dintr-un grajd va fi curând repetat de 
ceilalţi cai din acelaşi grajd. O spaimă, o 
mişcare dezordonată a câtorva oi se 
răspândeşte repede la întreaga turma. 
Contagiunea emoţiilor explica rapiditatea 
cu care se instalează panica. Dezordinea de 
natură cerebrală, precum nebunia, se 
propaga şi ea prin contagiune. Se ştie cât 
de frecventă este alienarea printre medicii 
alienişti. Se cunosc chiar forme de maladii, 
cum ar fi agorafobia, care sunt transmise de 
om animalelor. 

Contagiunea nu presupune cu 
necesitate prezenţa simultană a mai multor 
indivizi în acelaşi loc; ea se poate exercita la 


distanţă, sub influenţa anumitor evenimente 
3 


care dirijează spiritele în aceeaşi direcţie, 
făcând ca totalitatea acelor indivizi să 
capete caracteristicile mulţimii, mai ales 
când exista anumiţi factori preparatori, cum 
sunt factorii îndepărtați, prezentaţi mai sus. 
Astfel, de exemplu, izbucnirea revoluţionara 
din 1848, de la Paris, s-a întins brusc asupra 
unei mari părţi a Europei, zdruncinând mai 
multe monarhii (XXIV). 

Imitaţia, căreia i se atribuie o mare 
influenţă în cadrul fenomenelor sociale, nu 
este în realitate decât un simplu efect al 
contagiunii. Pentru că am arătat în altă 
parte rolul ei, mă rezum la a reproduce ceea 
ce scriam pe această temă în urmă cu mai 
multă vreme, tema abordată ulterior şi de 
alte condeie: 


„Asemeni animalelor, omul este prin 


natura lui un imitator. Pentru el, imitaţia 
este o nevoie, cu condiţia ca aceasta 
imitație să-i fie la îndemână: în această 
nevoie îşi are obârşia moda. Fie că e vorba 
de opinii, de idei, de manifestări literare sau 
doar de simpla vestimentaţie, câţi dintre 
oameni îndrăznesc să se sustragă de sub 
stăpânirea ei? Cu modele sunt călăuzite 
masele, nu cu argumente. În fiecare epocă, 
un mic număr de indivizi dau tonul şi masa 
inconştientă îl imită. Însă aceste 
individualităţi nu trebuie să se îndepărteze 
prea mult de ideile lăsate drept moştenire 
de predecesorii lor. Atunci imitarea ar fi 
prea anevoioasă şi influenţa lor ar fi nulă. 
Din această pricină, pofida tuturor 
avantajelor conferite de civilizația lor, 


europenii nu au avut decât o influentă 
3 


nesemnificativa asupra popoarelor din 
Orient. 

Dubla acţiune a trecutului şi a imitării 
reciproce face că, în cele din urmă, oamenii 
din aceeaşi ţară şi din epoca sa se asemene 
într-atât încât până şi aceia ce par a nu se 
supune acestei reguli - filosofii, savanții, 
literaţii - prezintă un aer de familie în 
gândirea şi stilul lor, pecete a timpului când 
au trăit. O conversaţie nu prea îndelungată 
este suficientă pentru a edifica asupra 
lecturilor, ocupaţiei şi mediului unde 
vieţuieşte un individ (XXV). 

Atât de puternica poate fi contagiunea, 
încât are forţă de a impune nu numai 
anumite opinii, dar şi maniera de aprecia. 
Datorită ei, într-o anumită epocă este 


dispreţuită cutare operă - Tannhäuser, de 
3 


pildă -, aceeaşi care, câţiva ani mai târziu, 
va fi cea mai lăudată chiar de către 
demolatorii ei de până mai ieri. Prin 
mecanismul contagiunii, şi prea puţin prin 
cel al raţionamentului, se răspândesc 
opiniile şi credinţele. La bodegă, prin 
afirmaţii, repetiții şi  contagiune se 
cristalizează actualele concepţii ale 
muncitorimii. Şi în toate timpurile, 
convingerile maselor nu s-au format în alt 
fel. Pe bună dreptate, Renan îi compară pe 
întemeietorii creştinismului cu „muncitorii 
socialişti răspândindu-şi ideile din bodegă în 
bodegă”. 

În exemplele analoage cu cele deja 
citate, contagiunea, după ce s-a manifestat 
în paturile largi ale societăţii, trece în cele 


superioare. Astfel, în zilele noastre, 
3 


doctrinele socialiste încep să-i cucerească 
pe aceia care vor fi totuşi, primele lor 
victime. În faţa mecanismului contagiunii, 
până şi interesul personal dispare. Opinia 
devenită populară sfârşeşte prin a se 
impune straturilor înalte ale societăţii, 
oricât de evidentă ar fi absurditatea opiniei 
triumfătoare. Această acţiune a păturilor 
sociale inferioare asupra celor superioare 
este cu atât mai curioasă, cu cât 
convingerile maselor derivă întotdeauna, în 
mai mare ori mai mică măsură, din câte o 
idee măreaţă rămasă adesea fără ecou în 
mediul unde a luat naştere. Ideea măreaţă îi 
subjugă pe mentorii mulțimilor, care o 
acaparează, o deformează şi creează o sectă 
care o deformează la rândul ei, apoi o 


răspândeşte din ce în ce mai deformată în 
3 


rândul maselor. Devenită adevăr popular, ea 
se înalţă oarecum la obârşia ei şi acţionează 
atunci asupra păturilor superioare ale unei 
naţiuni. 

În definitiv, inteligenţa  călăuzeşte 
lumea, dar mult prea de departe. Filosofii 
creatori de idei s-au întors de mult în 
pământ când, prin efectul mecanismului 
descris mai sus, gândirea lor sfârşeşte prin 


a triumfa. 


3. Prestigiul 


Dacă opiniile răspândite prin afirmaţie, 
repetiţie şi contagiune poseda o mare forţă, 
faptul se datorează acelei puteri 
misterioase, dobândită de ele, numita 


prestigiu. Tot ceea ce a dominat lumea, fie 
3 


idei, fie oameni, s-a impus în primul rând 
prin forţă irezistibilă a prestigiului. Cu toţii 
înţelegem sensul acestui termen, dar să 
urmărim câteva aplicaţii simple pentru a le 
defini mai bine. 

Prestigiul poate să comporte unele 
sentimente, precum admiraţia şi teamă, 
care adeseori constituie temeiul lui, dar 
prestigiul poate tot aşa de bine să existe şi 
în absenţa lor. Persoane moarte, de care, 
aşadar, nu am avea cum să ne temem, cum 
ar fi Alexandru cel Mare, Cezar, Mahomed, 
Buddha, se bucura de un considerabil 
prestigiu. Pe de altă parte unele plăsmuiri 
vopsite de admirația noastră, precum 
monstruoasele divinități ale templelor 
subterane din India, ne apar totuşi învăluite 


de un mare prestigiu. 
3 


De fapt, prestigiul este un soi de 
fascinaţie care ne paralizează facultăţile 
critice şi ne umple sufletul de mirare şi de 
respect. Sentimentele încercate atunci sunt 
inexplicabile - ca orice sentiment -, iar ele 
sunt probabil de aceeaşi natură că sugestia 
acţionând asupra unui subiect aflat sub 
puterea ei. Prestigiul este cel mai puternic 
resort al dominaţiei - zeii, regii şi femeile 
nu ar putea „domni” fără el. 

Diferitele manifestări ale prestigiului 
pot fi reduse la două forme principale: 
prestigiul dobândit este conferit de numele, 
de onoarea, de reputaţia cuiva. El poate 
apărea indiferent de prestigiul personal. 
Dimpotrivă, prestigiul personal este ceva 
care ţine de individ, coexistând uneori cu 


reputaţia, cu gloria, cu averea său fiind 
3 


chiar sporit de toate acestea, dar perfect 
susceptibil de a dăinui absolut independent. 
Prestigiul dobândit, sau artificial, este 
de departe cel mai des întâlnit. Prin simplul 
fapt ca un individ ocupa o poziţie, poseda o 
anumită avere ori este înzestrat cu anumite 
titluri, el este aureolat de prestigiu, oricât 
de modestă ar fi valoarea lui ca persoană. 
Un militar în uniformă, un magistrat 
purtând roba au întotdeauna un prestigiu. 
Pascal scria pe bună dreptate despre 
necesitatea că judecătorii să poarte robe şi 
peruci, fără ele, o mare parte din 
autoritatea lor ai fi ştirbită. Socialistul cel 
mai înverşunat se emoţionează la vederea 
unui prinţ ori a unui marchiz (XXVI). 
Prestigiul de care am vorbit se aplică 


persoanelor, dar alături de el am putea 
3 


plasa prestigiul unor opinii, opere literare 
sau artistice etc. Adesea, acesta din urmă 
nu este decât efectul repetiţiei acumulate. 
Istoria, şi mai ales istoria literară şi a 
artelor plastice, nefiind decât repetarea 
aceloraşi judecați pe care nimeni nu 
încearcă să le controleze, sfârşim prin a 
repeta ceea ce am fost învăţaţi la şcoală. 
Sunt unele nume şi unele lucruri de care 
nimeni nu are curajul să se atingă. 
Cititorului de azi, opera lui Homer îi 
provoacă o imensă şi de netăgăduit 
plictiseală, dar cine ar cuteza să recunoască 
asta? În stadiul în care se găseşte acum, 
Parthenonul este un morman de ruine nu 
foarte interesante, dar prestigiul legat de 
numele lui este atât de mare încât nu îl 


percepem decât cu întregul cortegiu de 
3 


amintiri istorice. 

Caracteristica prestigiului este că îl 
împiedică de a se vedea lucrurile aşa cum 
sunt şi  paralizează judecata. Masele 
întotdeauna, şi foarte adesea chiar indivizii, 
au nevoie de păreri gata formate. Succesul 
acestor păreri nu are nicio legătură cu 
adevărul sau erorile pe care le conţin; 
succesul se întemeiază exclusiv pe 
prestigiul lor. 

De natură foarte diferită în raport cu 
prestigiul dobândit sau artificial, prestigiul 
personal este o însuşire fără legătură cu 
titlurile sau rangul social. El se observă la 
foarte puţini oameni, care exercită asupra 
semenilor din preajma lor o fascinaţie 
uluitoare, aceştia din urmă fiind gata a li se 


supune precum sălbăticiunea ce-şi urmează 
3 


orbeşte dresorul, când atât de uşor l-ar 
putea devora. La cel mai înalt grad, această 
formă deosebită a prestigiului este 
manifestat la marii mentori ai omenirii şi 
conducători de popoare - Buddha, 
Mahomed, Ioana d'Arc, Napoleon. Şi mai 
ales prin ea reuşesc ei să se impună. Zeii, 
eroii şi dogmele se impun, nu se negociază; 
imediat ce i-am pune în discuţie, haloul lor 
s-ar risipi. Personajele citate mai sus 
posedau forţa lor fascinantă cu mult înainte 
de a deveni ilustre şi nici nu ar fi ajuns 
renumite fără aceasta. În culmea gloriei, 
Napoleon dobândise, prin puterea la care 
ajunsese, un imens prestigiu, dar cu această 
calitate era deja înzestrat la începutul 
carierei. Pe când nu era decât un general 


oarecare şi a fost numit să comande armata 
3 


din Italia, a nimerit între nişte generali 
nemiloşi, gata să-i facă o dură primire 
tânărului intrus trimis pe capul lor de 
Directorat. Din prima clipă, la prima 
întâlnire, fără cuvinte, fără gesturi, fără 
ameninţări, la vederea viitorului om mare, 
generalii au fost îmblânziţi. O interesantă 
relatare a acestei întrevederi, întemeiată pe 
mărturiile contemporanilor, este făcută de 
Taine. Generalii de divizie, între care şi 
Augereau, un soldăţoi belicos şi grosolan, 
mândru de statura lui impozantă şi de 
vitejiile pe câmpul de luptă, sosesc la 
cartierul general cu o foarte proastă 
dispoziţie, provocată de veneticul expediat 
de Paris. Din pricina portretului acestuia ce 
le fusese făcut, Augereau se montase deja 


să fie dur, să nu se supună: un protejat al lui 
3 


Barras, un general de oraş, un sfrijit cu 
reputaţie de matematician şi de visător. 
Sunt poftiţi înăuntru, iar Bonaparte îi lasă 
să aştepte. Într-un târziu apare, cu sabia la 
brâu, se apropie de ei, le prezintă ordinele 
prin care se afla acolo, le dă propriile lui 
ordine şi le spune să părăsească încăperea. 
Augereau a rămas mut, abia afară şi-a 
revenit şi a dat drumul obişnuitelor lui 
înjurături; recunoaşte, ca şi Massena, că 
micuțul general l-a speriat; îi vine greu să 
înţeleagă cum a fost copleşit de la prima 
privire ce a fost aţintită asupra lui. După ce 
a ajuns la înaltele ranguri, prestigiul lui 
Napoleon a fost sporit de glorie, el devenind 
asemeni prestigiului unei divinităţi pentru 
cei care cred în ea. Generalul Vandamme, 


soldăţoi răzvrătit, mult mai brutal şi mai 
3 


energic decât Augereau, îi vorbea astfel 
despre el mareşalului Ornano, într-o zi a 
anului 1815, pe când urcau împreună 
scările de la Tuileries: „Dragul meu, 
diavolul ăsta de om mă fascinează într-o 
manieră de neînțeles. Mie, căruia nu mi-e 
frică nici de Dumnezeu, nici de dracu', când 
mă apropii de el aproape că tremur ca un 
copil şi simt că aş intra în gaură de şarpe or 
că m-aş arunca în foc dacă mi-ar cere-o”. 
Aceeaşi fascinaţie exercita Napoleon asupra 
tuturor celor care se aflau în preajma lui. 
Vorbind despre propriul lui devotament şi 
de cel al lui Marat, Davout a spus: „Dacă 
împăratul ne-ar spune la amândoi că este în 
interesul politicii lui să distrugem Parisul 
fără a lăsa pe nimeni să scape, Marat ar 


păstra, sunt sigur, secretul, dar nu s-ar 
3 


putea împiedica de a-i încălca ordinul, 
lăsându-şi familia să fugă. Ei bine, eu, de 
teama că s-ar putea afla ceva, mi-aş lăsa 
nevasta şi copiii în  pârjol”. Aceasta 
incredibilă putere de fascinaţie explica, de 
altfel, şi minunea întoarcerii în Insula Elba, 
cucerirea neîntârziată a Franţei de către 
acest om izolat, având de înfruntat toate 
forţele organizate ale unei mari ţări, pe care 
ai fi crezut-o scârbit de tirania lui. Napoleon 
i-a privit doar pe generalii ce juraseră să 
pună mâna pe el când i-au ieşit în 
întâmpinare. Şi toţi i s-au supus fără a 
crâcni. Napoleon, scrie generalul englez 
Wolseley, debarcă aproape singur în Franţa, 
fugar din Insula Elba, care era împărăţia lui, 
şi reuşeşte în câteva săptămâni să dea peste 


cap, fără valuri de sânge, întreaga structură 
3 


de putere din Franţa, aflată sub regele ei 
legitim. S-a manifestat vreodată mai 
surprinzătoare influenţa personală a unui 
om? Dar în toată această campanie, ultima 
lui campanie remarcabilă este deopotrivă 
influenţa exercitată asupra Aliaților, 
obligându-i să-l urmeze în iniţiativa lui, şi 
puţin a lipsit să nu-i strivească! 

Prestigiul i-a supravieţuit omului 
Napoleon, continuând să se amplifice. 
Graţie acestuia a putut fi împărat un nepot 
obscur din familia Bonaparte, iar astăzi, 
când vedem cum renaşte legenda Napoleon, 
ne dăm seama cât de viguroasă rămâne 
marea lui umbră. Maltrataţi-i pe oameni, 
masacraţi-i cu milioanele, provocaţi invazie 
după invazie - totul vă este permis dacă 


dispuneţi într-un suficient dozaj de prestigiu 
3 


şi de talentul necesar pentru a vi-l menţine. 

Am invocat aici exemplul unui prestigiu 
absolut excepţional, dar era necesar să o 
fac pentru a înţelege originea marilor 
religii, a marilor doctrine şi a marilor 
imperii. Fără puterea exercitată asupra 
maselor datorită prestigiului, geneza 
acestora ar rămâne de neînțeles. Dar 
prestigiul nu se întemeiază doar pe 
influența unei persoane, pe gloria militară şi 
pe teroarea religioasă; sursele lui pot fi mai 
modeste, fără însă ca amploarea să-i fie 
ştirbita. Secolul nostru ne oferă câteva 
exemple în acest sens. Unul dintre ele, pe 
care posteritatea îl va păstra în amintire, 
deja pomenit aici, este cazul bărbatului care 
a modificat înfăţişarea globului pământesc 


şi a schimbat cursul relațiilor comerciale 
3 


dintre popoare, prin despărţirea a două 
continente. În întreprinderea lui grandioasă 
a izbândit datorită tenacei sale voințe, dar, 
nu mai puţin, şi datorită  fascinaţiei 
exercitate asupra anturajului. Pentru a 
învinge împotrivirea unanimă, a fost de 
ajuns să se înfăţişeze dinaintea oamenilor, 
să le vorbească, pentru ca sub această vrajă 
opozanţii să-i devină prieteni. Englezii mai 
ales au atacat cu înverşunare proiectul lui: 
prezenţa lui în Anglia a fost suficientă 
pentru a obţine un mănunchi de sufragii 
pozitive, iar când a trecut prin 
Southampton, clopotele bisericilor au fost 
trase întru gloria lui. Biruind totul - oameni 
şi lucruri -, după Suez, el nu mai credea în 
obstacole, de aceea a şi dorit să o pornească 


de la capăt în Panamă, cu aceleaşi mijloace, 
3 


dar credinţa care mută din loc munţii, dar 
nu îi ridică decât când nu-s prea grei. 
Munţii au rezistat şi catastrofa ce a urmat a 
risipit orbitoarea aureolă de glorie a 
eroului. Destinul ne învaţă şi cum poate să 
crească, dar şi cum dispare prestigiul. După 
ce s-a ridicat la altitudinea celor mai măreţe 
personaje istorice, a fost aruncat, de către 
magistraţii din tara sa, în jos pana în 
mocirla odioşilor criminali. Sicriul lui a 
trecut neobservat de o mulţime indiferentă. 
Doar suveranii străini au adus omagiu 
memoriei lui (XXVII). 

Toate exemplele precedente reprezintă 
manifestări extreme. Pentru a stabili în 
detaliu psihologia prestigiului, ar trebui 
luată în considerare întreaga serie, de la 


întemeietorii de religii şi de imperii până la 
3 


indivizii  neînsemnaţi ce încearcă să-şi 
uimească vecinii cu o nouă îmbrăcăminte 
sau o zugrăveală. Între aceste limite ale 
seriei, se regăsesc toate  întrupările 
prestigiului din diversele compartimente ale 
civilizaţiei: ştiinţe, arte, literatură etc., şi se 
vădeşte că prestigiul constituie elementul 
fundamental al persuasiunii. Fiinţa, ideea 
ori lucrul care se bucură de prestigiu sunt, 
pe calea contagiunii, imitate imediat şi 
impun unei întregi generaţii anumite 
maniere de sensibilitate şi de exprimare a 
gândirii. De altfel, cel mai adesea, imitaţia 
este inconştientă, ceea ce o şi face 
completă. Pictorii moderni, reproducând 
culorile şterse şi atitudinile rigide ale unor 
primitivi, nici nu bănuiesc de unde le vine 


inspiraţia; cred în propria lor sinceritate, 
3 


când, de fapt, dacă un eminent maestru nu 
ar fi resuscitat acea formă de artă, lumea ar 
fi continuat să nu observe decât aspectele 
naive şi inferioare. Cei care, aidoma unui 
inovator celebru, îşi inundă pânzele cu 
umbre violete, nu se observă în natura mai 
mult violet decât în urmă cu cincizeci de 
ani, dar ei sunt sub puterea sugestiei 
deosebite ce le vine dinspre pictor care a 
ştiut să-şi dobândească un mare prestigiu. 
Şi asemenea exemple s-ar putea cita din 
fiecare domeniu de civilizaţie. 

Din cele arătate mai sus, se vede că o 
mulţime de factori contribuie la conturarea 
prestigiului, unul dintre cei mai importanţi 
fiind întotdeauna succesul. Omul care 
reuşeşte, ideea care se impune, încetează, 


tocmai prin aceasta, de a fi contestati. 
3 


Odată cu insuccesul, dispare şi prestigiul. 
Eroul, aclamat ieri de mulţime, este a doua 
zi huiduit de aceeaşi mulţime dacă soarta i- 
a dat o lovitură. Şi reacţia va fi cu atât mai 
violentă, cu cât prestigiul a fost mai mare; 
mulţimea îl consideră pe eroul decăzut 
egalul ei şi se răzbună fiindcă s-a înclinat în 
faţa unei superiorităţi pe care nu o mai 
recunoaşte. Când Robespierre a dispus să li 
se reteze capetele multora dintre tovarăşii 
lui şi unui mare număr dintre contemporanii 
lui, dispunea de un mare prestigiu, şi 
mulţimea l-a însoţit către ghilotină cu 
aceleaşi imprecaţii pe care le zvârlise 
victimelor lui Robespierre. Întotdeauna, 
credincioşii  sfărâmă cu furie statuile 
vechilor lor zei. 


Prestigiul se poate pierde brusc din 


pricina unui insucces, dar el se poate 
deteriora, mult mai lent, prin punerea lui la 
îndoială. Prestigiul care ridică semne de 
întrebare, deja nu mai este prestigiu. Pentru 
a te face admirat de mase, trebuie 


întotdeauna să le ţii la distanţă. 


CAPITOLUL IV 


LIMITE DE  VARIABILIIAIE LA 
NIVELUL CREDINȚELOR ŞI OPINIILOR 
MASELOR 


1. Credinţele stabile 


Între caracteristicile anatomice şi 
particularităţile psihologice ale unei fiinţe 
exista un paralelism strâns. Între 
caracteristicile anatomice, vom găsi 
întotdeauna anumite elemente invariabile, 
încât ar fi necesare lungi perioade, precum 
erele geologice, pentru a fi schimbate. Pe 
lângă aceste caracteristici stabile, 
ireductibile, se găsesc altele foarte mobile, 


pe care mediul, priceperea educatorilor le 
3 


pot modifica până într-atât încât să 
ascundă, pentru observatorul puţin atent, 
caracteristicile fundamentale. 

Acelaşi fenomen se constată şi la 
nivelul caracterelor. Alături de elementele 
psihologice ireductibile ale unei rase stau 
elementele mobile, schimbătoare. De aceea, 
studiind credinţele şi opiniile unui popor, 
constatam neîndoielnic un fond foarte stabil 
pe care sunt grefate opiniile „mişcătoare” 
precum firele de nisip de pe stânci. 

Credinţele şi opiniile maselor se 
ordonează, aşadar, în două clase distincte. 
Pe de o parte, exista marile credinţe perene, 
perpetuându-se de-a lungul secolelor, pilonii 
civilizaţiilor - cum erau odinioară 
mentalitatea feudală, ideile creştine, cele 


ale Reformei şi cum sunt în zilele noastre 
3 


conceptul de naţionalitate, ideile 
democratice şi sociale. Pe de altă parte, se 
releva opiniile punctuale şi schimbătoare, 
derivate adesea din concepţiile generale pe 
care fiecare epocă le generează şi apoi le 
abandonează - cum sunt teoriile după care 
se orientează la un moment dat artele şi 
literatură, precum cele care au dat naştere 
romantismului, realismului etc. Superficiale 
aidoma modei, acestea din urmă sunt 
nestatornice ca vălurelele ce apar şi se 
pierd fără încetare pe suprafaţa unui lac 
adânc. 

Marile credinţe generale sunt în număr 
extrem de restrâns, iar formarea şi 
dispariţia lor reprezintă pentru fiecare 
popor punctele culminante din istoria lui. 


Ele constituie osatura civilizaţiilor. O opinie 
3 


pasageră se strecoară foarte lesne în 
spiritul maselor, dar este extrem de dificil 
de ancorat aici o convingere durabilă, după 
cum la fel de dificil e să o smulgi de acolo 
după ce s-a cristalizat. Niciodată o 
convingere nu poate fi schimbată decât cu 
preţul unor violente revoluţii, şi aceasta 
numai atunci când credinţa s-a pierdut 
complet, respingând credinţe aproape deja 
abandonate, dar împiedicate de jugul 
tradiţiei să fie complet părăsite. Revoluţiile 
născânde sunt credinţe sfârşite. 

Momentul când o mare credință 
primeşte însemnul morții coincide cu 
vremea când valoarea ei devine discutabilă. 
Nefiind decât ficţiune, orice credință 
generală supravieţuieşte doar atâta vreme 


cât nu va fi supusă analizei. Dar şi atunci 
3 


când o credinţă este puternic zdruncinata în 
mod lent. Când, în sfârşit, şi-a pierdut 
complet forţa, tot ce se sprijinea pe ea se 
năruie. Nu s-a întâmplat până acum că un 
popor să-şi modifice credinţele fără a fi 
imediat constrâns să-şi transforme 
elementele de civilizaţie. El le transformă 
până la adoptarea unei noi convingeri 
generale, vieţuind între timp în anarhie. 
Convingerile generale sunt suportul necesar 
al civilizaţiilor, ele imprima orientarea 
ideilor şi doar ele pot insufla credinţa şi 
impune datoria. Întotdeauna popoarele au 
resimţit nevoia de a dobândi convingeri cu 
caracter general şi au înţeles din instinct că 
dispariţia acestora avea să le marcheze 
timpul decadenţei. Cultul fanatic al Romei a 


fost convingerea pe care şi-au întemeiat 
3 


romanii stăpânirea asupra lumii, dar 
imediat ce această convingere a slăbit, 
Roma a trebuit să piară. Numai când au 
ajuns la câteva convingeri comune, barbarii, 
demolatorii Romei, au atins acea coeziune 
care i-a scos din anarhie. 

Nu este lipsit de justificare faptul că 
popoarele şi-au apărat întotdeauna 
convingerile în mod intolerant. Criticabila 
din punct de vedere filosofic, intoleranta 
reprezintă în viaţa naţiunilor o virtute. 
Numai pentru a consolida ori a menţine o 
convingere cu caracter general au fost 
înălțate atâtea ruguri în Evul Mediu şi au 
murit  cuprinşi de disperare atâția 
inventatori şi novatori care au evitat 
chinurile. Numai pentru a apăra credinţele 


generale s-a lăsat de-atâtea ori omenirea 
3 


bulversată, şi milioane de oameni au pierit - 
şi vor mai pieri - pe pe câmpurile de bătălie. 

După cum am subliniat deja, în calea 
consolidării unei convingeri generale se 
înalţă obstacole multă vreme de neînvins şi, 
oricât de falsă s-ar dovedi ea din punct de 
vedere filosofic, ajunge a se impune şi celor 
mai luminate spirite. Vreme de 
cincisprezece secole, popoarele Europei au 
acceptat drept adevăruri de netăgăduit 
unele legende religioase, care, examinate în 
profunzime, sunt la fel de barbarexxviii ca 
poveştile despre Moloch (xXIX), iar 
înspăimântătoarea  absurditate a unui 
Dumnezeu răzbunându-se pe Fiul Său n-a 
fost sesizată decât după multe secole. 
Marilor genii, precum un Galileo Galilei, un 


Newton, un Leibnitz, nu le-a trecut nicio 
3 


clipă prin minte bănuiala că veridicitatea 
unor astfel de legende ar putea să fie pusă 
la-ndoială. Nimic nu dovedeşte mai bine 
puterea hipnotică asupra spiritelor 
exercitată de credinţele generale, dar nici 
nimic altceva nu relevă, tot atât de evident, 
umilitoarele limite ale spiritului nostru. 

De îndată ce o nouă dogmă se 
implantează în spiritul maselor, ea devine 
sursă de inspiraţie pentru instituţii, pentru 
artă şi pentru morală - înstăpânirea ei este 
atunci absolută. Întreprinzătorii visează să o 
pună în practică, legislatorii să o aplice, 
filosofii, artiştii, poeţii caută să o traducă în 
cele mai diverse forme. 

Dintr-o mare convingere fundamentală 
pot să se ivească, la un moment dat, idei 


adiacente, dar acestea poartă întotdeauna 
3 


pecetea credinţei care le-a dat naştere. 
Civilizaţia egipteană, civilizaţia evului 
mediu, civilizaţia musulmană a arabilor 
derivă dintr-un număr restrâns de credinţe 
religioase care au marcat până în cele mai 
mărunte elemente respectivele civilizaţii şi 
se constituie în semne distinctive. Datorită 
convingerilor generale, oamenii fiecărei 
epoci se afla într-o plasă de tradiţii şi 
obiceiuri de al căror jug nu se scapă, care le 
conferă întotdeauna o oarecare asemănare 
şi în care sunt strâns prinse chiar şi 
spiritele cele mai independente. Singura 
tiranie adevărată este cea care se exercită 
în mod inconştient asupra spiritelor, căci 
este singura împotriva căreia nu se poate 
lupta. Tiberiu, Ginghis-han, Napoleon au 


fost, desigur, înfricoşători tirani. Dar, de 
3 


dincolo de morminte, Moise, Budhha, lisus, 
Mahomed, Luther au exercitat întotdeauna 
asupra spiritelor un despotism de o altă 
profunzime. O conspirație poate să dea jos 
un tiran, dar ce ar putea un asemenea 
demers împotriva unei credinţe adânc 
întipărite în cugete? În lupta ei violentă 
împotriva catolicismului, având 
asentimentul aparent al mulțimilor, în 
pofida procedeelor distructive nemiloase 
precum cele din vremea Inchiziției, marea 
Revoluţie franceză de la 1789 a fost învinsă. 
Dintotdeauna adevărații şi singurii tirani ai 
omenirii au fost spectrele morţilor, sau 
iluziile făurite despre ele. 

Absurditatea din punct de vedere 
filosofic a unor credinţe generale n-a fost 


niciodată - repet - un obstacol în calea 
3 


triumfului lor. Mai mult, acest triumf pare a 
nu fi posibil decât dacă ele sunt pătrunse de 
o oarecare misterioasa  absurditate. 
Evidenta slăbiciune a convingerilor 
socialiste de astăzi nu le va împiedica să fie 
sădite în sufletul maselor. Într-adevăr, 
inferioritatea acestor convingeri în raport 
cu toate credinţele religioase consta în 
aceea că idealul de fericire pe care cele din 
urmă îl promiteau, urmând a fi realizat într- 
o viaţă viitoare, nimeni nu putea să conteste 
împlinirea lui.  Socialismul, promițând 
fericirea pe pământ, vanitatea promisiunii 
va apărea odată cu primele încercări de 
aplicare în particular, şi noua convingere îşi 
va pierde pe loc prestigiul. Puterea 
socialismului nu va spori decât până în 


momentul punerii lui în practică, şi de 
3 


aceea, chiar dacă noua religie, asemeni 
tuturor celor care au precedat-o, exercita la 
început o acţiune distructivă, ulterior nu va 


mai putea avea un rol creator. 


2. Opiniile schimbătoare ale 


maselor 


Dincolo de credinţele perene a căror 
forţă am arătat-o mai sus, se afla un strat de 
opinii, de idei, de gânduri care se nasc şi 
dispar în mod constant. Unele au o durată 
de-a dreptul efemeră, dar nici cele mai 
importante nu depăşesc perioada unei 
generaţii. Am menţionat deja că schimbările 
survenite la acest nivel sunt mai degrabă 
superficiale decât reale, purtând 


întotdeauna pecetea calităţilor rasei. Când 
3 


ne-am referit, de exemplu, la instituţiile 
politice din Franţa, am arătat ca partide 
aparent foarte deosebite între ele - 
monarhiste, radicale, socialiste etc. - au 
aceleaşi idealuri, care ţin de structura 
mintală a poporului nostru, căci, sub nume 
identice, la alte naţiuni, aflam idealuri 
diferite. Numele date, adaptările înşelătoare 
nu schimba fondul lucrurilor. Burghezii 
Revoluţiei franceze, toţi hrăniţi din scrieri 
latine, cu ochii aţintiţi asupra Republicii 
Romane, adoptându-i legile şi... togile, nu 
au devenit nicidecum romani, ci au stat 
doar sub vraja unei puternice sugestii 
istorice. Rolul de a cerceta ceea ce 
supravieţuieşte din vechile credinţe sub 
aparențele schimbări îi revine filosofului şi 


tot lui îi incumba sarcina de a detecta în 
3 


vâltoarea opiniilor direcţiile determinate de 
credinţele majore şi de spiritul popoarelor. 

Fără aceste criterii, s-ar putea crede că 
masele îşi schimba frecvent şi după bunul 
plac convingerile politice ori credinţele 
religioase. Într-adevăr, întreaga istorie - 
politică, religioasă, artistică, literară - pare 
a dovedi lucrul acesta. 

Să considerăm, de exemplu, o scurtă 
perioadă - de la 1790 la 1820 în Franţa - 
adică treizeci de ani, durata unei generaţii. 
În acest interval, masele, monarhiste la 
început, au devenit revoluţionare, apoi 
imperialiste pentru a redeveni monarhiste. 
Cât despre religie, s-a trecut, în aceeaşi 
vreme, de la catolicism la ateism, apoi la 
deism înainte de revenirea la formele cele 


mai exagerate de catolicism. Dar nu numai 
3 


masele, ci şi cei care le-au condus au fost 
antrenați în aceleaşi schimbări. Iată-i, 
bunăoară, pe membrii Convenţiei, duşmani 
înfocaţi ai regelui, respingând şi zeii şi 
stăpânii, cum au devenit umili slujitori ai lui 
Napoleon şi cum au purtat mai apoi cu 
pioşenie lumânări în cadrul procesiunilor 
sub Ludovic al XVIII-lea! 

Dar următorii şaptezeci de ani? Alte 
schimbări, din nou, la nivelul opiniilor 
maselor! „Perfidul Albion” de la începutul 
secolului a devenit aliatul Franţei sub 
moştenitorul lui Napoleon; Rusia, duşmana 
Franţei, în două războaie, a ajuns să fie 
considerată subit o mare ţară prietena. 

În literatură, în artă, în filosofie 
succesiunea curentelor de opinie se 


manifesta încă şi mai rapid. Romantism, 

realism, naturalism - se nasc şi pier rând pe 
rând. Artistul şi scriitorul lăudaţi ieri sunt 
profund dispreţuiţi, mâine. 

Dar, dacă analizăm aceste schimbări, în 
aparenţă atât de radicale, ce observăm? 
Toate cele contrare convingerilor generale 
şi spiritualităţii popoarelor nu au decât o 
durată efemeră, şi fluviul ieşit din matca lui 
curând îşi reia cursul. Opiniile ce nu au 
legături cu credințele generale, cu 
spiritualitatea unui popor şi, prin urmare, 
nu ar putea avea trăinicie, sunt în voia 
hazardului sau, dacă preferaţi, a celor mai 
neînsemnate schimbări de mediu. Formate 
pe baza sugestiei şi a contagiunii, ele sunt 
momentane, se nasc şi pier de multe ori tot 
atât de repede ca vălurirea nisipului la 


malul mării. 

În zilele noastre, totalitatea opiniilor 
schimbătoare ale maselor este mai mare ca 
niciodată, iar faptul are trei cauze diferite. 

În primul rând, din pricină că vechile 
credinţe îşi pierd în mod progresiv tăria, nu 
mai au aceeaşi forţă ca odinioară asupra 
opiniilor pasagere pentru a le da o anumită 
orientare. Estomparea convingerilor perene 
lasă locul unei multitudini de opinii 
particulare fără trecut, dar şi fără viitor. 

În al doilea rând, faptul că puterea 
crescândă a maselor îşi găseşte din ce în ce 
mai puțin o  contrapondere face ca 
mobilitatea extremă a ideilor maselor să se 
manifeste neîngrădit. 

Un alt motiv îl constituie dezvoltarea 
presei, prin intermediul căreia sunt 


vehiculate cele mai contrare păreri. 

Sugestiile generate sunt curând demolate 
de sugestii diferite. Nicio opinie nu ajunge 
să se răspândească deplin şi toate sunt 
sortite unei existenţe efemere. Pier înainte 
de a se fi propagat îndeajuns pentru a 
deveni opinii generale. 

Aceste trei cauze conduc la un foarte 
nou fenomen în istoria omenirii, 
caracteristic epocii actuale: neputința 
guvernanţilor de a dirija opinia maselor. 
Până odinioară, şi când spun odinioară mă 
refer la trecutul foarte apropiat, acțiunea 
guvernelor, influenta câtorva scriitori şi a 
unui mic număr de ziare constituiau 
adevărate faruri pentru opinia publică. 
Astăzi, scriitorii şi-au pierdut influenţa, iar 
ziarele nu mai reuşesc decât să reflecte 


opinii, nu să le formeze. Cât despre 
3 


guvernanţi, departe de a orienta opinia 
publică, ei caută doar să nu se abată de la 
cursul acceptat. Teama lor de opinia publică 
este uneori vecină cu teroarea paralizantă, 
care-i face să-şi curbeze coloana vertebrală 
a conduitei. Aşa încât opinia maselor tinde 
să devină, din ce în ce, supremul element 
care reglează viaţa politică. Ele ajung să 
impună până şi alianţe, cum am văzut că s-a 
întâmplat în cazul alianţei cu Rusia, ce-şi 
are originea aproape exclusiv într-o mişcare 
populară. Un simptom curios în zilele 
noastre este ca papii, regii şi împărații se 
supun mecanismului interviului ca să-şi 
expună, pentru mase, ideile pe o temă data. 
S-a spus că în politica nu încap 
sentimentele. Dar oare se mai menţine 


această  aserţiune când observam cum 

politică se ghidează după impulsurile 
maselor schimbătoare ce nu cunosc 
raţiunea şi sunt animate exclusiv de afecte? 

lar presa, altă dată formatoare de 
opinie, a fost nevoită, ca guvernele, să se 
retragă în faţa forţei maselor. Ea rămâne, 
fără îndoială, o putere considerabilă, dar 
numai pentru că reprezintă exclusiv 
reflectarea opiniilor populare şi a 
neobositelor lor variaţii. Devenită simplă 
agenţie de informaţii, presa renunţă să 
impună idei, doctrine, se pliază după 
gândirea publică, constrânsă la aceasta din 
necesităţi concurenţiale, pentru a nu-şi 
pierde cititorii. Vechile organe sobre şi 
influenţe de altă dată, pe care generaţia 
precedenta le „asculta” că pe adevărate 


oracole, au dispărut ori au ajuns nişte fiţuici 

de informaţii încadrate de cronici amuzante, 
de cancanuri mondene şi de reclame. Ce 
ziar mai este acum destul de bogat pentru a 
le permite redactorilor lui să exprime opinii 
personale şi ce impact ar putea avea o astfel 
de publicaţie asupra unor cititori care nu 
cer decât să fie informaţii sau amuzaţi? 
Critica nu mai are puterea să lanseze o 
carte sau o piesă de teatru, ea poate să 
distrugă, iar nu să fie o folositoare. Atât de 
acută e conştiinţa inutilităţii opiniilor 
personale, încât, în general, ziarele şi-au 
suprimat cronicile literare, mărginindu-se la 
a menţiona titlurilor cărţilor, lângă două-trei 
rânduri de prezentare şi, peste douăzeci de 
ani, acelaşi lucru se va întâmpla probabil şi 
cu cronicile teatrale. 


A pândi fluctuațiile părerilor din sânul 


maselor - iată preocuparea de bază a presei 
şi a guvernelor. Ce efect va produce cutare 
eveniment, cutare proiect de lege, căci 
nimic nu este mai schimbător şi mai 
alunecos decât opinia publică; ceea ce ieri 
era aclamat de mase, astăzi e pus la stâlpul 
infamiei. 

Această lipsă de direcţionare a opiniei 
publice şi destrămarea credințelor generale 
au avut drept rezultat o fărâmiţare a 
convingerilor şi indiferența crescândă a 
maselor, ca şi a indivizilor care le compun, 
faţă de tot ce nu are o legătură directă cu 
interesele lor imediate. Problemele de 
doctrină, ca, de pildă, socialismul, nu îşi află 
apărători cu adevărat convinşi decât în 
rândul paturilor needucate ale populațiilor: 


mineri, muncitori din fabrici şi uzine. Micul 

burghez, chiar muncitorul cât de cât şcolit 
sunt deja sceptici. Evoluţia care se operează 
de treizeci de ani în această direcţie este 
evidentă. Înainte, opiniile aveau o orientare 
generală, derivând din adoptarea unei 
credinţe fundamentale. Simplul fapt de a fi 
fost monarhist impunea, cu fatalitate, 
anumite idei acceptate, iar faptul de a fi fost 
republican conferea convingeri contrare. 
Monarhistul vorbea despre revoluţie cu 
oroare, iar republicanul cu venerație. Unele 
nume, precum cele ale lui Robespierre şi 
Marat, erau rostite de cei din urmă cu 
devoțiune, în timp ce altele, ca Cezar, 
Augustus, Napoleon, nu puteau fi articulate 
fără a fi însoţite de invective. Până şi în 
Sorbona noastră prevala această simplă 


înţelegere a istoriei. Astăzi, sub lupa 
3 


analizei, orice opinie îşi pierde prestigiul, se 
uzează, încât rămân puţine idei capabile să 
ne înflăcăreze. Omul modern este tot mai 
cuprins de indiferenţă. 

Dar să nu deplângem prea tare 
pulverizarea generală a opiniilor. Simptom 
al decadentei în viaţa unui popor, ea nu 
poate fi, totuşi, contestată. Vizionării, 
apostolii,  îndrumătorii, adică toţi acei 
oameni nutrind înalte şi de nezdruncinat 
convingeri, au, desigur, o cu totul altă forţa 
decât nihiliştii, demolatorii şi indiferenţii. 
Să nu uităm că, la forţa actuală a maselor, 
dacă o singură opinie ajunge să se impună, 
ea este imediat investită cu o putere atât de 
tiranica, încât totul se va înclina în faţa ei. 
Şi atunci timpul libertăţii de analiza se va fi 


oprit pentru multă vreme. Masele sunt 

uneori stăpâni pacifişti, ca Tiberiu la 
vremea lui, dar ele au năvalnice capricii. O 
civilizaţie care ar încăpea pe mâna lor ar fi 
lăsată pradă prea multor hazarduri pentru a 
dăinui. Ceea ce i-ar amâna prăbuşirea ar fi 
chiar această mobilitate a opiniilor şi 
indiferența crescândă a maselor fata de 


credinţele generale, perene. 


CARTEA A III - A 


CLASIFICAREA ŞI DESCRIEREA 
CATEGORIILOR DE MASE 


CAPITOLUL I 
CLASIFICAREA MASELOR 


Până acum, în lucrarea de față, am 
urmărit trăsăturile generale ale maselor. În 
continuare, vom urmări caracteristicile 
particulare, specifice diverselor categorii de 
mase. 

Vom începe cu simpla mulțime. În 
formă ei inferioară, aceasta se compune din 
indivizi de rase diferite, legaţi doar prin 
voinţa, mai mult ori mai puţin respectată, a 


unui conducător. Un exemplu tipic îl 
3 


constituie hoardele barbare de origini 
diferite, care timp de mai multe secole au 
invadat Imperiul roman. 

Pe o treaptă superioară acestor mulţimi 
lipsite de coeziune, se situează cele care, 
sub acţiunea anumitor factori, au dobândit 
caracteristici comune sfârşind prin a forma 
un popor. În diverse ocazii, ele prezintă 
trăsăturile maselor, dar acestea rămân 
întotdeauna incluse în particularităţile de 
popor. 

Diversele tipuri de mase ce pot fi 
observate la nivelul oricărui popor se împart 
după cum urmează: 

A. Mase eterogene 

1 - Anonime (mulţimea de pe străzi, de 
exemplu) 


2 -  Non-anonime (jurii, adunări 


parlamentare etc.) 

B. Mase omogene 

1. - Secte (clasa politica, ordine 
religioase etc.) 

2. - Caste (militarii, preoţii, muncitorii 
etc.) 


3. - Clase (burghezia, țărănimea etc.) 


1. Masele eterogene 


Aceste colectivități se compun din 
indivizi oarecare, cu profesii şi niveluri de 
inteligenta diferite. Am arătat deja în 
această lucrare că psihologia oamenilor în 
gloată diferită în mod esenţial de psihologia 
individuală a membrilor şi că gradul de 
inteligenta nu are niciun efect în acest sens, 


în cazul masei singurele care acţionează 
3 


fiind sentimentele. 

Un factor fundamental - rasa - conduce 
la diferenţe sensibile între diferitele tipuri 
de mase eterogene. Am insistat în mai multe 
rânduri asupra rolului acestui factor, 
arătând că este factorul cu cea mai mare 
înrâurire asupra acţiunilor omeneşti, aşa 
încât influenţa lui se manifesta şi la nivelul 
caracteristicilor maselor. O mulţime formată 
din indivizi oarecare, fără legătură până 
atunci între ei, dar fiind cu toţii chinezi sau 
englezi, va fi total diferită de o mulţime de 
indivizi oarecare, dar de naţionalităţi 
variate: ruşi, francezi, spanioli etc. 

Profundele divergente determinate de 
constituţia mintală ereditara, manifesta în 
felul de gândire şi simţire al oamenilor, 


izbucnesc - oricât de convergente ar fi în 
3 


aparenţă interesele care îi reunesc - în 
acele împrejurări, destul de rare, de altfel, 
când mai mulţi indivizi de naţionalităţi 
diferite ajung şi constituie, în proporţii 
aproape egale, aceeaşi masă de oameni. 
Încercările socialiştilor de a-i face să 
fuzioneze pe muncitorii din diferite ţări, în 
cadrul unor mari congrese, au sfârşit 
întotdeauna în aprige discordii. Pentru a-şi 
împlini dezideratele, o masă de oameni de 
origine latină, fie ea revoluţionară, fie 
conservatoare, va face întotdeauna apel la 
stat şi nu se adresează decât iniţiativei 
particulare. O masă de francezi tine înainte 
de orice la egalitate, iar o masă de englezi 
la libertate. 

Această diferenţă de rasa generează 


aproape tot atâtea tipuri de mase câte 

naţiuni exista. Spiritul de rasa domina în 
întregime spiritul masei de oameni. El este 
substratul puternic care limitează 
oscilaţiile. Particularităţile maselor sunt cu 
atât mai puţin pregnante cu cât spiritul de 
rasă este mai puternic. Este o lege de baza 
privitoare la mase. Spiritul de gloată şi 
dominaţia gloatei constituie barbaria sau 
revenirea la barbarie. Numai prin 
dobândirea unui spirit puternic națiunea se 
poate sustrage din ce în ce mai mult de sub 
stăpânirea iraţională a gloatei şi iese din era 
barbariei. 

În afară de rasă, singura diferenţiere 
importantă la nivelul maselor eterogene 
este clasificarea lor în mulţimi anonime, ca 
de pildă cele din stradă, şi mulţimi non- 


anonime, cum sunt adunările constituite în 
3 


vederea unei deliberări, de tipul juriilor. 
Sentimentul responsabilităţii, inexistent la 
cele dintâi şi dezvoltat la celelalte, conferă 
actelor lor orientări adesea diferite. 

Din această categorie fac parte sectele, 
castele şi clasele. Dacă sectele, 
reprezentând primul nivel de organizare a 
maselor omogene, cuprind indivizi diferiţi în 
privinţa educaţiei profesiei, mediului social 
din care provin, dar uniţi prin credinţă ori 
convingerile lor (aşa se prezintă grupările 
politice sau religioase), castele sunt cel mai 
înalt grad de organizare pe care îl 
presupune o masă de oameni, însumând 
indivizi cu aceeaşi profesie, cu nivel 
asemănător de educaţie, proveniţi din medii 
aproape identice (de exemplu, castele 


militare ori sacerdotale). Clasa este formată 
3 


din indivizi diferiţi ca origine, reuniți nu 
printr-o credinţă ori convingere comună, ca 
membrii sectei, nici prin acelaşi gen de 
ocupaţii profesionale, ca membrii unei 
caste, ci prin anumite interese, anumite 
obiceiuri sau practici de zi cu zi şi un nivel 
asemănător de educație. În această 
categorie se pot înscrie clasa burgheziei, 
clasa ţărăneasca etc. 

Deoarece obiectul acestei lucrări 
vizează doar masele eterogene, voi prezenta 
în continuare numai unele categorii tipice 


acestui tip de mulțime. 


CAPITOLUL II 
MASELE AŞA-ZIS CRIMINALE 


Mulţimile care ajung, după o anumită 
perioadă de excitație, la starea de simple 
automate inconştiente dirijate prin sugestie 
e greu să fie calificate drept criminale. Voi 
folosi însă acest termen pentru că a fost 
consacrat prin numeroase lucrări de 
psihologie. Unele acte ale maselor sunt, 
desigur, criminale în sine, aşa cum este 
„criminală” devorarea unui indian de către 
tigrul care şi-a lăsat mai întâi puii să-l 
ciopârtească spre amuza. 

În general, crimele maselor sunt 
rezultatul unei sugestii puternice, iar 
indivizii care au luat parte la ele sunt 


convinşi că au împlinit o îndatorire. Fireşte, 

suntem departe de cazul criminalului 
obişnuit. Se poate cita drept exemplu tipic 
asasinarea guvernatorului Bastiliei, dl, de 
Launay. După ocuparea acestei fortărețe, 
guvernatorul, înconjurat de o mulţime 
foarte excitată, era lovit din toate părţile. 
Unii au propus să fie spânzurat, alţii să i se 
taie capul său să fie legat de coadă unui cal. 
Zbătându-se cu disperare, el l-a lovit din 
nebăgare de seamă pe unul dintre cei 
prezenţi. Abia atunci când cineva a strigat 
că cel lovit să-i taie gâtul şi mulţimea a 
întâmpinat asta cu urale, s-a trecut efectiv 
la acţiune. 

„Cel lovit, un bucătar fără slujbă şi cam 
tâmpit, care se afla la Bastilia atras de 
curiozitate, a socotit că, dacă aceea era 


părerea generală, acţiunea lui era foarte 
3 


patriotică, poate chiar demnă de a fi 
răsplătită cu o medalie pentru că a ucis un 
monstru. Cu sabia care I se întinde loveşte 
ceafa goală a guvernatorului, dar sabia nu 
era ascuţită. Atunci scoate din buzunar un 
cuţit cu mâner negru şi, cu aptitudinile lui 
de bucătar ştiind să tranşeze carnea, duce 
la bun sfârşit operaţiunea. 

Exemplul este cât se poate de edificator 
în privinţa mecanismului descris teoretic de 
noi: supunere faţă de o sugestie, cu atât mai 
puternică fiind colectivă, convingerea 
criminalului că va comite un gest meritoriu, 
convingere perfectă întemeiată, căci are 
aprobarea unanimă a concetāțenilor. Un 
asemenea act poate fi socotit criminal din 
punct de vedere legal, nu şi din punct de 


vedere psihologic. 

Trăsăturile generale ale maselor 
criminale nu se deosebesc de 
caracteristicile tipice ale maselor analizate 
de noi: capacitatea de a cădea pradă unei 
sugestii, credulitate, mobilitate, exagerarea 
sentimentelor - bune sau rele - 
manifestarea anumitor forme de 
comportament etc. 

Toate acestea se regăsesc cu prisosinţă 
la una dintre gloatele care au lăsat o 
amintire dintre cele mai sumbre din istoria 
Franţei: septembriştii, şi ale cărei fapte 
prezintă, de altfel, multe similitudini cu cele 
petrecute în Noaptea Sfântului Bartolomeu. 
Dau în continuare amănunte extrase din 
relatarea lui Taine, bazată pe mărturiile 
vremii. 


Nu se ştie cine anume a dat ordinul său 


doar a sugerat ca din închisori să fie scoşi şi 
apoi masacrați deţinuţii. Fie că a fost 
Danton, cum e foarte posibil, sau un altul, 
are mai puţină importanţă, aici, singurul 
fapt demn de interes este sugestia 
puternică acţionând asupra mulţimii care şi- 
a asumat sarcina masacrului. Armata 
masacratorilor număra aproape trei sute de 
persoane şi constituie tipul „ideal” de masa 
eterogenă. Pe lângă câţiva nemernici sadea, 
ea se compunea din negustoraşi ori 
meseriaşi foarte diverşi: cizmari, lăcătuşi, 
zidari, frizeri, mici funcţionari etc. Sub 
înrâurirea sugestiei, asemeni bucătarului 
pomenit mai sus, ei au dobândit 
convingerea că îndeplinesc o datorie 
patriotică şi îşi asuma dubla funcţie, de 


judecători şi de calai, nesocotindu-se o clipă 
3 


criminali. Pătrunşi de importanta rolului lor, 
încep a institui un soi de tribunal, prilej cu 
care ies în evidenţă spiritul simplist şi 
echitatea nu mai puţin simplista a maselor. 
Având în vedere numărul considerabil de 
acuzaţi, se ia mai întâi decizia ca nobilii, 
preoţii, ofiţerii, slujitorii regelui -, adică toţi 
acei indivizi care prin însăşi profesiunea lor 
erau dovada vie a vinovăţiei în ochii unui 
bun patriot - să fie masacrați în grupuri, 
fără alte decizii speciale. Ceilalţi sunt 
judecaţi după înfăţişare ori după reputaţie. 
Astfel satisfăcuta conştiinţa ei rudimentară, 
mulţimea poate proceda legal la masacrare, 
dând frâu liber instinctelor feroce (a căror 
geneza am  arâtat-o deja), pe care 
colectivităţile sunt în măsură să le ducă la 


un foarte înalt grad. Ceea ce nu va 

împiedica - şi asta este o regulă a 
mulțimilor - manifestarea concomitentă a 
simţămintelor contrare: o sensibilitate tot 
atât de exacerbata ca ferocitatea. 

„Ei manifesta simpatia expansivă şi 
impresionabilitatea promptă a muncitorului 
parizian. Unul din noii demnitari, aflând că 
la Abbaye deţinuţii fuseseră lăsaţi fără apă 
timp de douăzeci şi şase de ore, a vrut să-l 
omoare pe cel ce comisese neglijentă, şi ar 
fi făcut-o fără rugăminţile fierbinţi venite 
chiar din partea deţinuţilor. Când un 
prizonier era achitat (de tribunalul lor 
improvizat), gărzile şi asasinii îl îmbrăţişau 
plini de efuziune şi se aplauda îndelung, 
apoi cu toţii se întorceau să-i omoare pe 
alţii. În timpul masacrului a domnit o 


veselie necontenită: se dansa şi se cântă în 

jurul cadavrelor, erau aduse bănci „pentru 
doamne”, iar acestea îşi manifestau bucuria 
că văd cum sunt ucişi aristocrații. Echitatea 
„funcţiona“, de asemenea. La Abbaye, unul 
dintre asasini s-a plâns că doamnele aşezate 
mai în spate nu văd bine şi că doar unii 
dintre cei prezenţi au plăcerea de a-i lovi pe 
nobili. S-a considerat ca observaţia era 
întemeiata şi s-a decis ca victimele să fie 
purtate între două şiruri de asasini care nu 
aveau voie să lovească decât cu dosul 
spadei, pentru ca supliciul să fie prelungit. 
La Force, victimele, dezbrăcate complet, 
erau ciopârţite o jumătate de ceas şi abia 
apoi, după ce toată lumea a văzut bine, li se 
dădea lovitura finală,  sfârtecându-li-se 
pântecele”. Masacratorii erau foarte 


scrupuloşi şi animați de un simţ moral deja 
3 


semnalat de noi în sânul mulțimilor: ei au 
depus pe mesele comitetelor revoluţionare 
banii şi bijuteriile victimelor. 

În toate acestea se regăsesc formele 
rudimentare de gândire, specifice gloatelor. 
Astfel, după ce au fost suprimaţi o mie două 
sute - o mie cinci sute de duşmani ai 
poporului, cineva a remarcat, şi sugestia lui 
a fost pe data acceptată, ca în celelalte 
închisori erau cerşetori bătrâni, vagabonzi, 
tineri fără căpătâi - adică tot atâtea guri 
inutile de care ar fi bine să se debaraseze. 
De altfel, şi printre ei se afla cu siguranţa 
duşmani ai poporului, cum ar fi o anume 
doamna Delarue, văduva unui acuzat de 
otrăvire: „Trebuie că e furioasă că se afla la 
închisoare; dacă ar putea, ar da foc 


Parisului. Trebuie că a şi spus-o, da, a spus- 
3 


o!” Demonstrația pare suficientă şi toţi sunt 
masacrați la grămadă, inclusiv vreo 
cincizeci de copii între doisprezece şi 
şaptesprezece ani, care puteau deveni, 
desigur, duşmani ai poporului şi, prin 
urmare, trebuiau lichidaţi. 

După o săptămână de lucru, toate 
operaţiunile au fost terminate şi 
masacratorii au putut să se gândească la 
odihnă.  Nutrind convingerea intimă că 
patria are de ce să le fie recunoscătoare, au 
cerut recompensa de la autorităţi, cei mai 
zeloşi pretinzând chiar o medalie. 

Comuna din Paris, de la 1871, oferă la 
rândul ei multe fapte asemănătoare. lar 
influenta tot mai mare a maselor şi 
capitulările succesive ale puterii în faţa lor 


ne vor furniza cu siguranţă şi alte exemple 
3 


de acest fel. 


CAPITOLUL III 
JURAŢII DE LA CURTEA CU JURI 


Un excelent exemplu de mulţime 
eterogenă non-anonimă îl constituie corpul 
de juraţi de la Curtea cu Juri, unde regăsim 
şi influenţa sugestiei ori a „călăuzei”, şi 
manifestările inconştiente predominante, şi 
firavă înclinaţie spre gândire etc. Studierea 
Curţii nu Juri ne prilejuieşte de asemenea 
observarea unor interesante tipuri de 
eroare ce le-ar putea comite persoanele 
neiniţiate în psihologia colectivităţilor. 

Mai întâi, juraţii ne oferă dovada 
importanţei reduse, în privinţa deciziilor, a 
nivelului mintal al celor care compun o 
masă de oameni. Am constatat deja că, la 


nivelul unei adunări menite deliberărilor, 
3 


chemate să-şi exprime opinia asupra unei 
chestiuni neavând caracter tehnic, 
inteligenta nu joacă niciun rol: oamenii de 
ştiinţă ori artiştii strânşi laolaltă nu emit, pe 
teme foarte generale, judecaţi cu mult 
diferite de cele produse de o adunare de 
zidari. În diverse epoci, persoanele din 
componenţa corpului de juraţi erau alese cu 
grijă dintre categoriile de oameni instruiți: 
profesori, înalți funcţionari etc. Astăzi 
juraţii se recrutează mai ales dintre micii 
comercianţi, micii patroni şi funcţionari 
mărunți. Spre marea surprindere a 
specialiştilor în domeniu, indiferent de 
compoziţia corpului de juraţi, statisticile 
arată că deciziile sunt identice. Chiar şi 
magistraţii, în general ostili instituţiei 


corpului de  juraţi, au recunoscut 
3 


veridicitatea acestei constatări. lată, în 
această privinţă, unele remarci ale unui fost 
preşedinte de Curte cu juri, dl Berard des 
Glajeux, extrase din Memoriile sale: „Astăzi 
alegerea  juraţilor se află în mâinile 
consiliilor municipale, care admit sau 
resping anumite persoane, după bunul lor 
plac, în funcţie de interese politice şi 
electorale... Majoritatea celor selectaţi sunt 
comercianţi mult mai neînsemnaţi decât cei 
desemnaţi odinioară pentru această 
însărcinare, sunt mărunți funcţionari ai 
administraţiilor. Mulţi dintre ei manifestă 
zelul neofitului şi al oamenilor de bine, şi 
situaţia este adesea jenantă - spiritul 
juraţilor nu s-a schimbat: verdictele lor 
rămân aceleaşi”. 


Din acest pasaj, să reținem concluzia, 


pe deplin justa, trecând peste explicaţii care 
sunt nemulţumitoare. Dar acest din urmă 
aspect nu trebuie să ne mire, căci 
psihologia maselor, şi prin urmare şi a 
juraţilor, a rămas la fel de necunoscută 
pentru majoritatea magistraţilor. O dovadă 
în acest sens ne-o oferă acelaşi ajutor citat 
mai sus, care povesteşte cum un ilustru 
avocat de la Curtea cu Juri, Lachaud, făcea 
sistematic uz de dreptul său de a recuza, 
respingând toţi indivizii inteligenţi propuşi 
că juraţi. Or, experienţa - şi numai 
experienţa - ne-a arătat, în cele din urmă, 
perfectă inutilitate a recuzărilor. De altfel, 
cel puţin la Paris, Ministerul public şi 
avocaţii au renunţat complet la acest drept, 
căci, după cum remarca şi des Glajeux, 


verdictele nu s-au schimbat - „ele nu sunt 
3 


nici mai bune, nici mai rele”. 

Aidoma oricărei mase de oameni, juraţii 
sunt înclinați spre sentimentalisme şi prea 
puţin deschişi la raționamente. „Ei nu 
rezistă, scrie un avocat, la vederea unei 
femei care alăptează sau a unor orfani”. „O 
femeie drăguță, zice des Glajeux, poate cu 
uşurinţă să câştige bunăvoința juraţilor”. 
Neîndurători faţă de crimele care i-ar privi - 
fără îndoială, redutabile pentru societate în 
ansamblul ei  -,  juraţii manifesta, 
dimpotrivă, indulgenta faţă de crimele 
pasionale. Rareori sunt aspri cu fetele - 
mame care îşi ucid pruncii şi sunt şi mai 
îngăduitori cu fetele abandonate ce-i 
agresează pe cei ce le-au sedus. Simt din 
instinct ca asemenea delicte nu sunt 


periculoase pentru societate şi că, într-o 
3 


ţară unde legea nu protejează fetele 
abandonate, răzbunarea unora dintre ele 
este mai degrabă utilă decât dăunătoare, 
fiind menită a-i intimida pe potenţialii 
seducători. 

Ca orice mulţime,  juraţii sunt 
impresionați puternic de prestigiu, ceea ce 
îl face pe des Glajeux să remarce că, deşi 
foarte democratic sub raportul compoziţiei, 
corpul de juraţi se arata aristocratic prin 
afecte: „Renumele, rangul nobiliar, averea 
impresionantă, un avocat ilustru ce îl apără, 
tot ceea ce este distins şi strălucitor - iată 
atuuri ale acuzaților în faţa juraţilor”. 

A stârni sentimentele juraţilor, a folosi 
cu măsură raţionamentul, în forme cât mai 
rudimentare - iată principala preocupare a 


unui bun avocat. De altfel, un celebru 
3 


avocat englez, cu răsunătoare succese la 
Curtea cu juri, a analizat minuţios aceste 
metode: În timp ce pledează, avocatul îi 
urmăreşte cu atenţie pe juraţi. Intuiţia şi 
experienţa îl ajuta să le citească pe chipuri 
efectul fiecărei faze, fiecărui cuvânt rostit 
de el şi să tragă concluzii. Trebuie să-i 
repereze mai întâi pe cei care sunt cuceriţi 
din start pentru cauza lui, după care este 
preocupat de ceilalţi, mai puţin dispuşi de a 
se lăsa convinşi, încercând să înţeleagă ce îi 
face ostili acuzatului. Este pentru a dori să 
condamni un om, dincolo de 
comandamentele justiţiei. 

Aceste rânduri cuprind esenţa artei 
oratorice şi dovedesc inutilitatea 
discursurilor gândite dinainte, căci în 


fiecare moment, în funcţie de impresiile 
3 


produse asupra auditoriului, poate fi nevoie 
să schimbi cuvintele pe care doreai să le 
foloseşti. 

Oratorul nici nu trebuie să-i convingă 
pe toţi juraţii, ci doar pe cei cu influenţa în 
determinarea opiniei generale. Şi în rândul 
juraţilor, ca în orice colectivitate, nu mic 
număr de indivizi îi dirijează pe ceilalţi. 
„Ştiu din experienţă, declara avocatul 
englez pomenit mai sus, ca în momentul 
când dau verdictul, unul sau doi oameni 
energici îi antrenează şi pe ceilalţi juraţi”. 
Înainte de toate e nevoie să le placi. 
Individul integrat într-o colectivitate căreia 
i-a plăcut este în bună parte deja cucerit şi 
înclinat să-ți aprecieze favorabil toate 
motivațiile. 


lată în acest sens relatarea unei 


întâmplări pe cât de amuzantă, pe atât de 
edificatoare: În timp ce-şi rostea pledoaria, 
Lachaud nu îi scăpă din ochi pe doi sau trei 
juraţi pe care îi ştia ori îi simţea influenţi, 
dar şi îndărătnici. În general, reuşea să 
înfrângă rezistenta acestor recalcitranțţi, 
dar, totuşi, odată, în provincie, a dat de unul 
pe care l-a bombardat în zadar vreme de 
trei sferturi de ceas, cu argumentaţia lui din 
ce în ce mai stăruitoare, primul din rândul 
doi, juratul şapte. Exasperant! Deodată, în 
toiul unei pătimaşe demonstraţii, Lachaud 
se opreşte şi se adresează preşedintelui 
Curţii; „Domnule preşedinte, n-aţi putea 
cere să fie trasă draperia de-acolo? Pe 
domnul care este juratul şapte l-a orbit de 
tot soarele”. Juratul şapte s-a îmbujorat, a 


zâmbit şi a mulţumit. Fusese cucerit pentru 
3 


cauza apărării. 

În ultimul timp, multe condeie, dintre 
cele mai respectabile, au încercat zadarnic 
să combată instituţia corpului de juraţi, cu 
toate că reprezintă, totuşi, singura protecţie 
împotriva frecventelor erori ale unei caste 
nesupuse nici unui control (XXXI). Unii 
cereau ca juraţii să fie aleşi doar dintre 
indivizi instruiți, dar deja am demonstrat că 
decizii unor astfel de persoane sunt 
asemănătoare cu verdictele care se dau 
astăzi. Alţii insistând asupra erorilor 
juraţilor, au pretins că aceştia din urmă să 
fie înlocuiți de persoane cu pregătire 
juridică. Dar cum se poate uita ca erorile ce 
le sunt reproşate juraţilor sunt cele comise 
mai întâi de către magistrați, căci acuzatul 


deferit juraţilor a fost găsit vinovat de o 
3 


întreagă suită de magistrați: judecătorul de 
instrucţie, procurorul Republicii Şi 
Procuratură. Oare, nu se vede în acest caz, 
că dacă ar fi fost judecat în mod definitiv de 
către magistrați în locul juraţilor, acuzatul 
şi-ar fi pierdut singura lui şansă de a şi 
recunoscut vinovat? Erorile juraţilor sunt 
întotdeauna, în primul rând, erorile 
magistraţilor. Numai aceştia trebuie acuzaţi 
atunci când vedem erori judiciare deosebit 
de grave, precum condamnarea acelui 
doctor X, care, fiind urmărit de un judecător 
de instrucţie extrem de încăpățânat, pe 
baza denunţului unei fete pe jumătate 
cretină, ar fi fost trimis la ocna dacă nu îl 
salva explozia de indignare publică care i-a 
adus graţierea imediată din partea şefului 


statului. Onorabilitatea condamnatului, 
3 


proclamată de către concetăţenii săi, făcea 
evidenta enormitatea greşelii. Magistraţii 
au recunoscut-o ei înşişi. În acelaşi timp, din 
spirit de castă, s-au străduit să împiedice 
semnarea  graţierii. În toate afacerile 
asemănătoare, înconjurat de detalii tehnice 
din care nu înţelege nimic, juriul se ia, în 
mod natural, după ministerul public, 
gândindu-se că totuşi afacerea a fost 
instrumentata de magistrați obişnuiţi cu 
toate  subtilităţile. Care sunt adevărații 
autori ai greşelii: juraţii sau magistraţii? Să 
păstrăm cu grijă juriul. El constituie poate 
singura categorie de mulţime pe care nicio 
individualitate nu ar putea-o înlocui. Numai 
juriul poate tempera intransigenta legii, 
egala pentru toţi în principiu, oarbă, fără a 


recunoaşte cazurile particulare. Inaccesibil 
3 


milei, necunoscând decât textele, 
judecătorul, cu duritatea sa profesională, ar 
da aceeaşi pedeapsă spărgătorului asasin şi 
fetei sărace conduse la infanticid din pricină 
că a fost abandonată de cel ce a sedus-o şi 
din cauza sărăciei. Juriul simte din instinct 
ca fata sedus este cu mult mai puţin 
vinovată decât seducătorul care scapă de 
rigorile legii şi ca ea merită indulgenta sa. 
Cunoscând psihologia  castelor şi 
psihologia celorlalte tipuri de mulţimi, nu 
văd niciun motiv pentru care, dacă aş fi 
acuzat pe nedrept de crimă, să nu prefer a 
avea de-a face mai degrabă cu juraţi decât 
cu magistrați. Cu primii aş avea mai multe 
şanse de a mi se recunoaşte nevinovăția. Să 
ne temem de forţa maselor, dar să ne 


îngrozim de-a dreptul de aceea a unor 
3 


caste: masele pot fi convinse, castele rămân 


întotdeauna intransigente. 


CAPITOLUL IV 
MASELE ELECTORALE 


Masele electorale, adică acele 
colectivităţi chemate să-i aleagă pe titularii 
unor funcţii, constituie un tip de mulţime 
eterogenă, dar, având o singură menire, 
precis determinată: să aleagă dintre diferiţi 
candidaţi, ea nu prezintă decât anumite 
însuşiri ale maselor. Aici se observa cu 
precădere slabă înclinare de a gândi, lipsa 
spiritului critic, iritabilitatea, credulitatea şi 
naivitatea. În hotărârile maselor electorale 
mai descoperim influenta „cârmacilor” şi 
rolul unor factori precum afirmatia, 
repetiţia, prestigiul şi contagiunea. 

Să analizăm cum sunt seduse masele 


electorale. Procedeele cu cei mai mari sorţi 
3 


de izbândă în această direcţie sunt perfect 
edificatoare asupra psihologiei lor. Primă 
calitate pe care trebuie s-o posede un 
candidat e prestigiul, prestigiul personal 
neputând fi înlocuit decât de cel conferit de 
avere, pe când talentul ori geniul nu 
constituie nicidecum punți către succes, în 
acest caz. Necesitatea ca un candidat să fie 
aureolat de prestigiu, şi astfel să se impună 
indiscutabil, este capitala. Dacă masa de 
electori, în cea mai mare parte muncitori şi 
ţărani, îşi alege foarte rar reprezentanţii din 
aceste categorii, se explică prin faptul că o 
personalitate de origine muncitorească ori 
ţărăneasca nu va avea niciodată în ochii ei 
suficient prestigiu. Se poate că printre cei 
aleşi să fie şi oameni de rând, dar aceasta 


se va întâmpla din motive adiacente, cum ar 
3 


fi, de exemplu, nevoia de a contracara un 
patron sub a cărui influenta cotidiană se 
afla electorii, care au astfel, o clipă, iluzia 
că şi ei au devenit stăpâni. 

Dar, pentru a-şi asigura succesul, 
prestigiul candidatului nu este de-ajuns. 
Electorul vrea să-i fie flatata vanitatea şi 
dorinţele arzătoare; candidatul trebuie să-l 
linguşească la modul cel mai extravagant şi 
să nu se dea în lături de a-i face cele mai 
fabuloase promisiuni. În faţa muncitorilor, 
pe patron îl va înjura şi mânji cu noroi. Se 
va strădui din răsputeri să-l întineze şi să-l 
spulbere pe candidatul advers, arătând cu 
forţa afirmației, repetiţiei şi contagiunii, ca 
acesta nu este decât un nemernic, ale cărui 
acte  reprobabile sunt de notorietate. 


Bineînţeles, fără a aduce vreo mărturie în 
3 


sprijinul unor asemenea învinuiri. Dacă 
adversarul nu cunoaşte psihologia maselor, 
va încerca să se justifice uzând de zeci de 
argumente, în loc să răspundă, pur şi 
simplu, la afirmaţiile calomnioase prin ale 
afirmaţii la fel de calomnioase, retezându-şi 
astfel şansele de a triumfa. 

Desigur, programul scris al 
candidatului nu trebuie să fie în termeni 
categorici care i-ar putea fi puşi în faţa mai 
târziu, dar prezentarea lui verbala cât mai 
bombastica nu va fi niciodată de prisos. 
Fără teamă, el poate să promită reformele 
cele mai radicale, pe moment exagerările lui 
vor produce un efect uluitor, iar în viitor nu 
îl angajează cu nimic. După alegeri, 
electorul nu se mai preocupa să vadă în ce 


măsură alesul îşi urmăreşte profesiunea de 
3 


credinţa aclamată, în baza căreia a şi fost 
ales. 

Recunoaştem aici toţi factorii de 
persuasiune descrişi anterior, după cum îi 
vom detecta şi în acţiunea cuvintelor şi 
formulelor, a căror puternica înrâurire am 
menţionat-o, de asemenea. Oratorul care 
ştie să le manipuleze face ce vrea din mase, 
după bunul său plac. Expresii precum: 
„mizerabil capabil”, „exploratori josnici”, 
„minunata clasă muncitoare”, „repartizarea 
în mod egal a bogăției” etc., deşi destul de 
tocite deja, produc întotdeauna un bun 
efect. Dar candidatul care este în stare să 
descopere o formulă noua, lipsită de un 
sens foarte precis şi, prin aceasta, potrivită 
să răspundă celor mai diverse năzuinţe, 


obţine un infailibil succes. Cu asemenea 
3 


cuvinte magice, polisemantice, 
interpretabile de fiecare după propriile 
iluzii, a fost înfăptuita sângeroasa revoluţie 
spaniolă din 1873. lată cum o înfăţişează un 
scriitor contemporan: 

„Radicalii au descoperit că o republică 
unitara este o monarhie deghizată şi, pentru 
a le fi pe plac, parlamentul a proclamat un 
unanimitate republica federală, fără ca 
vreunul dintre votanţi să poată spune exact 
ce a votat. Dar formula încânta pe toată 
lumea, era un delir, o nebunie - domnia pe 
pământ a virtuţii şi fericirii! Un republican 
căruia rivalul i-ar fi refuzat titlul de federal 
se simţea jignit că de o gravă injurie. 
Oamenii se întâmpinau pe străzi cu: Salud y 
republica federal! Se cântau imnuri în 


cinstea sfintei discipline şi a autonomiei 
3 


soldatului. Dar ce era „republica federală”? 
Unii înțelegeau prin asta emanciparea 
provinciei, instituţii asemănătoare cu cele 
din Statele Unite şi descentralizarea 
administrativă; alții se gândeau la 
desfiinţarea oricărei autorităţi. Socialiştii 
din Barcelona Şi din Andaluzia 
propovăduiau suveranitatea deplină a 
comunelor şi visau la o Spanie cu zece mii 
de municipii independente, elaborându-şi 
fiecare propriile legi, la suprimarea armatei 
şi a poliţiei. Insurecția s-a răspândit cu 
repeziciune spre regiunile sudice, din oraş 
în oraş, din sat în sat. Îndată ce o localitate 
îşi făcea pronunciamento, prima grijă era să 
fie distruse telegraful şi calea ferată, pentru 
a se rupe toate legăturile cu localităţile 


învecinate şi cu Madridul. Nu rămăsese 
3 


târguşor cât de mic unde să nu se dorească 
vieţuirea independenta. Feudalismul lăsase 
locul unui cantonalism brutal, incendiar şi 
masacrator, şi pretutindeni se celebrau 
sângeroase saturnalii. 

În ce priveşte influenta raţionamentelor 
asupra spiritului alegătorilor, trebuie să nu 
fi citit nicio relatare de la o adunare 
electorală ca să nu ai deja o părere clară. 
Aici au loc schimburi de afirmaţii, de 
invective,  huiduieli chiar, şi niciodată 
judecăţile cumpâtate nu sunt la ele acasă. 
Se face şi linişte câteodată, atunci când 
vreun participant mai dificil anunţa că îi va 
pune candidatului O o-ntrebare 
stânjenitoare, dintre cele ce fac deliciul 
auditoriului. Dar satisfacția opozanților nu 


ţine mult, căci vocea preopinentului este 
3 


acoperită de urletele adversarilor. Redam în 
continuare câteva extrase din presă 
conţinând relatări de la reuniuni publice pe 
care le putem considera că fiind tipice: 

Când unul dintre organizatori a rugat 
asistenta să numească un preşedinte, 
furtuna s-a dezlănţuit. Anarhiştii sar pe 
scenă şi iau biroul cu asalt. Socialiştii îl 
apăra cu înverşunare - se izbesc unii de 
alţii, îşi arunca vorbe grele, un cetăţean se 
retrage cu ochiul umflat. În cele din urmă, 
de bine de rău, biroul este instalat în vuietul 
tumultului şi i se dă cuvântul cetăţeanului 
X. 

Oratorul porneşte o adevărată sarjă 
împotriva socialiştilor, iar aceştia îl întrerup 
strigând: „Cretinule! Banditule! Canalie!” 


etc., epitet la care cetăţeanul X răspunde 
3 


expunând o teorie conform căreia socialiştii 
sunt nişte „idioţi” şi nişte „mincinoşi”. 

„Partidul germanist a organizat ieri 
seară, la Sala Comerţului din stradă 
Faubourg-du-lemple, o mare adunare 
menită pregătirilor pentru Ziua Muncii de la 
1 Mai. Deviza lor era: „Calm şi Pace”. 
Camaradul G îi face pe socialişti „cretini” şi 
„panglicari”. La auzul acestor vorbe, cu 
toţii, vorbitori şi auditoriu, încep să înjure şi 
se iau la bătaie: scaunele, băncile, mesele 
etc., intra în joc. 

Să nu ne imaginăm că acest gen de 
adresare ar fi specific anumitor clase de 
electori şi că este determinat de situaţia 
socială. După cum am spus, oamenii care 
compun o mulţime tind spre egalizarea 


mintală, lucru dovedit în orice clipă. Drept 
3 


exemplificare, următorul pasaj dintr-o 
relatare despre o adunare unde au 
participat numai studenti: 

Vacarmul era tot mai asurzitor pe 
măsură ce se scurgea timpul şi nu cred că 
vreunul dintre vorbitori să fi spus două 
fraze fără să fi fost întrerupt. Strigătele 
veneau dintr-un colţ, apoi din extremitatea 
opusă sau de pretutindeni deodată; se 
aplaudă, se fluiera; discuţii aprinse se 
angajau între cei din sală; bastoanele erau 
agitate ameninţător; podeaua era izbita în 
cadență; celor care îi întrerupeau pe 
vorbitori li se strigă: „Afară!” ori „La 
tribunal!” M.C. califica întreaga asociaţie 
drept odioasă, laşa, monstruoasa, venala şi 
răzbunătoare, declarând că o va distruge 


etc. 
3 


Se naşte întrebarea cum se poate forma 
opinia unui alegător în asemenea condiţii, 
dar a pune o asemenea întrebare înseamnă 
să ne amăgim în privinţa gradului de 
libertate a unei colectivități. Masele 
îmbrăţişează opinii care le sunt impuse, 
nicidecum opinii rezultând din propria lor 
cugetare. Opiniile şi voturile electorilor sunt 
în mâinile comitetelor electorale, ai căror 
diriguitori sunt nu de puţine ori negustori 
cu mare influenţă asupra muncitorilor, la 
care au credit nelimitat. „Ştiţi ce e un 
comitet electoral? scrie unul dintre cei mai 
curajoşi apărători ai democrației, dl 
Scherer. Este cheia instituțiilor noastre, 
motorul maşinii politice. Franța este 
guvernată astăzi de comitete”. (XXXII) 


În acest fel, nu este prea dificil să 


acţionăm asupra lor, e suficient să fie 
acceptabil candidatul şi să posede suficiente 
resurse. După spusele donatorilor, trei 
milioane au fost de ajuns ca generalul 
Boulanger să fie ales. 

Aceasta este psihologia maselor 
electorale. Ea este asemănătoare cu cea a 
altor mase. Nici mai bună, nici mai rea. Nu 
mă voi pronunţa însă, după toate cele 
arătate mai sus, împotriva votului universal. 
Dacă ar sta în putinţa mea să-i decid soarta, 
l-aş păstra aşa cum este, din raţiuni de 
ordin practic, decurgând tocmai din studiul 
nostru asupra psihologiei maselor, pe care 
la voi expune în continuare, nu înainte, însă, 
de a reaminti inconvenientele acestui vot, 
mult prea evidente pentru a fi ignorate. 


Greu s-ar putea contesta ca civilizațiile 


sunt opera unei minorităţi de spirite 
superioare, formând vârful unei piramide 
ale cărei paliere, tot mai largi pe măsură ce 
descreşte valoarea intelectuală, reprezintă 
straturile profunde ale unei națiuni. 
Grandoarea unei civilizaţii nu poate să 
depindā, desigur, de sufragiul elementelor 
inferioare, întruchipare doar a numărului. 
Mai mult, sufragiul maselor este adesea 
periculos şi, iată, nouă ne-a adus deja 
câteva invazii, iar, prin triumful 
socialismului, fanteziile suveranităţii 
poporului ne vor costa încă şi mai scump. 
Dar aceste obiecţii, excelente din punct 
de vedere teoretic, îşi pierd practic toată 
forţa dacă ne amintim de puterea invincibila 
a ideilor devenite dogma. Dogma 


suveranităţii maselor este, filosofic vorbind, 
3 


la fel de puţin demna să fie apărata ca şi 
dogmele religioase ale Evului Mediu, dar 
are astăzi o putere absolută. Este 
inatacabilă, aşa cum au fost odinioară ideile 
religioase. Imaginaţi-vă un liber-cugetător 
modern transferat printr-o forţă magică în 
plin Ev Mediu. Credeţi că ar încerca el să 
combată ideile religioase care domneau 
atunci? căzut în mâinile unui tribunal gata 
să-l ardă pe rug, sub acuzaţia de a fi făcut 
pact cu diavolul, socotiți că i-ar trece prin 
cap să conteste existenta diavolului? Cu 
credinţele populare nu stai la discuţie, cum 
nu stai nici cu ciclonii. Dogma votului 
universal are astăzi puterea de odinioară a 
dogmelor creştine. Oratorii şi scriitori se 
referă la ea cu un respect şi cu o admiraţie 


de care nu s-a bucurat Ludovic al XIV-lea. 
3 


Trebuie deci să ne raportăm la ea ca la 
orice dogmă religioasă. Doar timpul 
erodează dogmele. 

Ar fi de altfel inutil să încercăm să 
clătinăm aceasta dogmă care are un vădit 
temei: „În vremurile când se înstăpâneşte 
egalitatea - scrie Tocqueville - oamenii nu 
mai au încredere unii în alţii, din cauza 
similitudinii lor. Dar această similitudine le 
insufla o încredere aproape fără margini în 
judecata publicului, căci nu li se pare 
posibil, când toţi văd lucrurile în acelaşi fel, 
ca adevărul să nu fie de partea celui mai 
mare număr”. 

Ar trebui atunci să ne închipuim că un 
sufragiu restrâns ar ameliora votul maselor? 
Îmi este imposibil să accept acest lucru 


dintr-un motiv deja semnalat, şi anume 
3 


nivelul inferior de inteligenţă al oricărei 
colectivităţi, indiferent de structura ei. 
Când constituie o mulţime - repet - oamenii 
se egalizează şi, în privinţa unor chestiuni 
cu caracter general, votul a patruzeci de 
academicieni nu va fi mai bun decât acela a 
patruzeci de sacagii. Nu cred că în cazuri 
discutabile, din pricina caracterului 
universal al votului, cum ar fi restaurarea 
Imperiului, de pildă, rezultatul urnelor ar fi 
diferit, cu electorii exclusiv din rândul 
savanților şi oamenilor de litere. Faptul că 
un individ este toba de matematici, ori 
cunoaşte latină, că este arhitect, veterinar, 
medic ori avocat nu îl înzestrează cu mai 
multă limpezime în privinţa sentimentelor. 
Toţi economiştii noştri sunt oameni instruiți, 


majoritatea profesori şi academicieni, dar 
3 


există vreo chestiune de interes general, 
cum ar fi protecţionismul, de exemplu, 
asupra căreia ei să fi căzut de acord? În faţa 
unor probleme sociale, pline de necunoscut, 
dominate de logica mistică ori logica 
afectivă, toţi cei ignoraţi în materie devin 
egali. 

Dacă masa electorală ar fi exclusiv 
formată din redutabili oameni de ştiinţă, 
voturile lor nu ar fi mai bune ca ale 
alegătorilor de azi, şi ei s-ar ghida după 
spiritul partidului lor. Nu ar dispărea 
niciuna dintre dificultăţile actuale, ba am 
avea în plus apăsătoarea tiranie a castelor. 
Restrâns său general, acceptat în ţări 
republicane ori în monarhii, practicat în 
Franţa, în 


Belgia, în Portugalia, în Grecia ori în 


Spania, votul universal al maselor este 
pretutindeni la fel, traducând aspirații şi 
nevoi inconştiente de rasă. Media aleşilor 
reprezintă pentru fiecare naţiune media de 
spiritualitate, care de la o generaţie la alta 
este aproape identică. 

În acest fel, ne întoarcem încă o dată la 
noţiunea fundamentală de rasă, deja 
întâlnita atât de des, şi la ideea rezultată de 
aici, ca instituţiile şi guvernele joacă un rol 
foarte palid în vieţile popoarelor. Popoarele 
sunt conduse de spiritul rasei lor, adică de 
reminiscenţele ancestrale a căror sumă este 
acest spirit. Rasă şi angrenajul nevoilor 
cotidiene - iată tainicii stăpâni ai destinelor 


noastre. 


CAPITOLUL V 
ADUNĂRILE PARLAMENTARE 


Adunările parlamentare, mulţimi 
eterogene non-anonime, diferite ca 
structura în funcţie de epoca şi popoare, 
prezintă unele caracteristici generale 
comune asupra cărora îşi pune pecetea 
rasa, accentuându-le ori estompându-le, dar 
niciodată împiedicându-le să se manifeste. 
Adunările parlamentare, fie că sunt din 
Grecia, din Italia, din Portugalia, din Spania, 
din Franța ori din America, releva, pe 
timpul dezbaterilor ori în urma votării, mari 
analogii şi pun în faţa respectivelor guverne 
acelaşi tip de dificultăţi. 

Regimul parlamentar sintetizează 


idealul oricărui popor civilizat modern. El 
3 


întruchipează ideea eronată din punct de 
vedere psihologic, dar general acceptată, ca 
mulţi oameni strânşi laolaltă sunt cu mult 
mai capabili de o decizie înţeleaptă asumata 
în mod liber decât un mic număr de indivizi. 

La nivelul adunărilor parlamentare se 
regăsesc  particularităţile generale ale 
maselor: simplismul ideilor, iritabilitatea, 
aptitudinea de cădea pradă sugestiilor, 
exacerbarea sentimentelor, influenta 
preponderență a liderilor, dar, în funcţie de 
structura lor caracteristică, ele prezintă şi 
unele diferenţe, pe care le vom releva în 
continuare. 

Simplismul opiniilor e una dintre 
caracteristicile cele mai evidente ale 
parlamentelor. În toate partidele, mai ales al 


popoarelor latine, se observă o tendinţă 
3 


invariabilă de rezolvare a celor mai 
complicate probleme sociale pe baza celor 
mai simple principii abstracte şi prin 
general aplicabile tuturor cazurilor. Fireşte 
că aceste principii diferă de la un partid la 
altul, dar simplul fapt că se constituie în 
mulţime le imprima întotdeauna indivizilor 
tendinţa de a exagera valoarea acestor 
principii şi de a le împinge până la ultimele 
consecinţe. Astfel, parlamentele exprimă 
îndeosebi opinii extreme. 

Întruchiparea tipică a simplismului 
adunărilor parlamentare se poate observa la 
iacobinii din timpul revoluţiei franceze. 
Dogmatici şi logici, cu mintea înţesată de 
vagi generalităţi, ei au fost preocupaţi de 
principii stabile, fără a lua în seamă 


evenimentele, aşa încât s-a putut afirma 
3 


despre ei că au trecut prin revoluţie fără a o 
vedea. În baza câtorva dogme, şi-au 
închipuit că pot să refacă din temelii 
societatea, coborând o civilizaţie rafinată la 
o fază mult anterioară pe scara evoluţiei 
sociale. Chiar mijloacele de  înfăptuire 
acestui vis dau seama de un simplism 
desăvârşit. Într-adevăr, ei se mulţumeau să 
doboare cu violenţa obstacolele 
supărătoare. De altfel, atunci cu toţii: 
girondini, montaniarzi, termidorieni etc., 
erau animați de acelaşi spirit. 

Masele parlamentare cad uşor prada 
sugestiilor şi, ca de obicei, sugestia emana 
de lideri aureolaţi de prestigiu, dar gradul 
lor de sugestibilitate are limite foarte nete, 
ce trebuie subliniate. În privința 


chestiunilor de interes local, fiecare 
3 


parlamentar are opinii fixe, ireductibile, pe 
care nicio argumentaţie nu le poate clinti. 
Nici talentul lui Demostene n-ar reuşi să 
modifice votul unui deputat într-o problemă 
cum este cea a  protecţionismului, 
reprezentând exigentele unor influenţi 
electori. Sugestia care a acţionat anterior, 
venind dinspre acei electori, rămâne 
preponderenta pentru a a anula altele şi a 
impune rigiditatea absolută a opiniei 
(XXXIII). În privința chestiunilor cu caracter 
general: renunțarea la un minister, 
stabilirea unui impozit etc., imobilismul 
opiniilor dispare şi sugestiile liderilor devin 
eficiente, dar nu în aceeaşi măsură ca în 
cazul maselor amorfe, fiecare partid având 
propriii lui lideri, capabili de o influentă tot 


atât de mare. Deputatul este „prins” între 
3 


sugestii contrare şi în mod fatal devine 
nesigur. Aşa se explică de ce, la foarte 
scurte intervale, unii deputaţi votează de 
maniera contradictorie, contribuind la 
adăugarea unui articol care distruge o lege; 
suprimarea, de exemplu, a dreptului 
industriaşilor de a-şi alege ori a-şi concedia 
lucrătorii, apoi anularea acestei măsuri 
printr-un amendament. Iată de ce, la fiecare 
legislatură, o Cameră vădeşte, pe de o 
parte, opinii foarte rigide, iar pe de altă 
parte, multă indecizie. În fond, chestiunile 
cu caracter general fiind mult mai 
numeroase, nehotărârea este predominantă, 
întreținuta fiind de teama constantă faţă de 
elector, a cărui sugestie latenta sfârşeşte 
întotdeauna prin a contrabalansa înrâurirea 


liderilor. 
3 


Totuşi, aceştia din urmă rămân 
adevărații stăpâni ai dezbaterilor, când 
parlamentarii nu au opinii bine inoculate 
anterior. Rolul liderilor este evident. Sub 
numele de şefi ai grupurilor parlamentare, îi 
regăsim în toate ţările, unde sunt veritabili 
suverani ai adunărilor naţionale. Oamenii 
constituiți în mase nu se pot lipsi de 
conducători şi de aceea voturile dintr-un 
parlament nu reprezintă în general decât 
opiniile unei mici minorităţi. 

Liderii de opinie, repetăm, nu sunt 
convingători atât prin argumentele 
întrebuințate, cât mai ales datorită 
prestigiului dobândit. Dacă, în anumite 
împrejurări, acesta ajunge să le fie ştirbit, ei 
îşi pierd influența. Prestigiul liderilor are 


caracter individual şi nu ţine nici de 
3 


numele, nici de renumele respectivului 
individ. Scriind despre marii oameni politici 
din parlamentul francez de la 1848, din care 
a făcut parte, Jules Simon ne oferă câteva 
exemple edificatoare în acest sens. Cu două 
luni înainte de a fi atotputernic, Louis- 
Napoleon era un nimeni. Victor Hugo a 
urcat la tribună. N-a avut succes. Oamenii l- 
au ascultat cum l-au ascultat şi pe Felix 
Pyat, dar nu l-au aplaudat. „Nu-mi plac 
ideile lui, îmi spunea Vaulabelle despre Felix 
Pyat, dar este unul dintre cei mai mari 
scriitori şi cel mai bun orator din Franţa”. 
Edgar Quinet, acest extraordinar spirit, nu 
valora nimic, cunoscuse momentul lui de 
popularitate dinaintea deschiderii adunării, 
dar ca parlamentar nu s-a remarcat. 


Adunările cu caracter politic sunt acele 


locuri în care sclipirile de geniu se fac cel 
puţin simţite. Aici nu contează decât 
elocinţa la momentul potrivit şi serviciile 
aduse nu ţării, ci partidelor. Dacă s-au adus 
omagii lui Lamartine în 1848 şi lui Thiers în 
1871, faptul îşi află explicaţia prin interesul 
urgent, inexorabil. O dată depăşit pericolul, 
şi recunoştinţa, şi teama au dispărut. 

Am reprodus acest pasaj pentru faptele 
conţinute, iar nu pentru explicațiile 
propuse, îndoielnice sub raport psihologic. 
O masā de oameni şi-ar pierde automat 
această calitate dacă ar fi capabilă să ţină 
seama de serviciile pe care îndrumătorii lor 
le-au adus fie patriei, fie partidelor; 
mulţimea este subjugata doar de prestigiul 
îndrumătorului, comportamentul ei 


nedepinzând de aprecieri vizând interesul 
3 


sau recunoştinţa. Aureolat de prestigiu, 
liderul dobândeşte putere absolută, la cea 
mai mică îndoială, însă, aceasta se spulberă. 

Să citām cazul unui foarte influent 
deputat, care doar printr-un semn putea să 
răstoarne un minister dar care şi-a pierdut 
puterea în urma unor neclarităţi financiare. 

„Din cauza lui M.C., în primul rând, am 
cumpărat lonkinul de trei ori mai scump 
decât valoarea lui, n-am pus în Madagascar 
decât un picior şovăielnic, ne-am lăsat 
frustraţi de un adevărat imperiu pe cursul 
inferior al Nigerului şi am pierdut poziţia 
favorabilă din Egipt. Teoriile lui M.C. Ne-au 
costat mai multe teritorii decât dezastrul 
provocat de Napoleon”. Nu ar fi trebuit să 
se aducă imputări atât de grave 


deputatului; costurile au fost, desigur, 
3 


usturătoare, dar în bună parte influenţa lui 
a fost întemeiată pe fidelitatea fata de 
opinia publică, care, în privinţa politicii 
coloniale, nu semăna nici pe departe cu 
ceea ce a devenit astăzi. Foarte rar un lider 
de opinie devansează opinia publică, cel mai 
adesea el se mărgineşte la a-i adopta 
erorile. 

În afară de prestigiu, mijloacele de 
persuasiune la îndemâna îndrumătorilor 
maselor sunt factorii deja enumerati de noi 
în mai multe rânduri. Pentru a-i mânui cu 
abilitate, îndrumătorul trebuie să pătrundă, 
cel puţin în mod inconştient, psihologia 
maselor - să ştie cum să le vorbească, să 
cunoască, mai ales, fascinanta înrâurire a 
cuvintelor, a formulelor şi imaginilor. El 


trebuie să posede o elocinţă deosebită 
3 


întemeiată pe afirmaţii energice, şi pe 
imagini impresionante întărite de judecăţi 
elementare. Acest gen de elocinţa are sorţi 
de izbândă în orice parlament, inclusiv în 
parlamentul englez, cel mai ponderat dintre 
toate. „Puteam citi frecvent, scrie filosoful 
englez Maine, dezbaterile din camera 
Comunelor, unde nu întâlnim altceva decât 
schimburi de generalităţi banale, susţine 
însă cu violenţă de diferite personalităţi 
incisive. Pe canavaua ideală a democraţiei 
pure, acest gen de formule generale are un 
efect miraculos. Întotdeauna, va fi destul de 
lesne să faci o masă de oameni să accepte 
aserţiuni generale prezentate în termeni 
expresivi, deşi ele n-au fost şi, probabil, nu 
vor fi niciodată verificate”. Importanta 


acordată „termenilor expresivi”, menţionaţi 
3 


în citatul precedent, nu va fi niciodată 
exagerată. De altfel, am insistat în repetate 
rânduri asupra forței remarcabile a 
cuvintelor şi a formulelor cu grijă alese 
pentru a evoca în mod elocvent imagini 
foarte vii. Un excelent exemplu e şi fraza 
următoare, extrasă din discursul unui 
redutabil lider de opinie în parlament: 

„În ziua în care aceeaşi navă îi va duce 
spre acelaşi ţinut al expulzării şi pe 
politicianul veros şi pe anarhistul ucigaş, ei 
vor putea să intre în dialog şi vor apărea, 
unul în ochii celuilalt, drept două aspecte 
complementare ale aceluiaşi ordin social”. 
Imaginea astfel evocata este clară, 
izbitoare, şi toţi adversarii oratorului se 
simt ameninţaţi prin ea. Ei văd dintr-odată 


şi ţara expulzării  oratorului se simt 
3 


ameninţaţi prin ea. Ei văd dintr-odată şi 
ţara expulzării, şi ambarcaţiunea care i-ar 
putea duce cu ea, şi sunt încercaţi de teama 
surdă pe care trebuie s-o fi resimţit membrii 
Convenţiei, mai mult sau mai puţin 
ameninţaţi de tăişul ghilotinei, la auzul 
vagilor aluzii din discursurile lui 
Robespierre, teama ce-i făcea întotdeauna 
să-i cedeze. 

Îndrumătorii maselor au interes să 
avanseze cele mai incredibile exagerări. De 
pildă, oratorul citat mai sus cu o frază, a 
putut să afirme, fără a stârni prea multe 
proteste, ca bancherii şi preoţii îi plătesc pe 
cei care arunca bombe şi ca administraţiile 
marilor companii financiare merita pedepse 
egale cu ale anarhiştilor. Asemenea mijloace 


au întotdeauna efect asupra maselor. 
3 


Afirmația nu este niciodată îndeajuns de 
indignantă, nici declamaţia prea 
amenințătoare, şi nimic nu intimidează mai 
mult auditoriul. Protestând, mulţimea s-ar 
teme să nu treacă drept trădătoare ori 
complice. Acest gen de elocinţa, după cum 
am spus, are efect în orice parlament, în 
perioade istorice critice, el fiind mult 
îngroşat.  Lecturarea unor discursuri 
pronunţate de marii oratori ai Revoluţiei 
franceze este foarte edificatoare din acest 
punct de vedere. Ei simțeau nevoia să se 
întrerupă mereu, pentru a înfiera crima şi a 
elogia virtutea, pentru a slobozi imprecaţii 
la adresa tiranilor şi a jura să trăiască liberi 
ori să moară. Asistenta se ridica în picioare, 
aplauda frenetic, apoi, calmata, îşi relua 


locurile. 
3 


Călăuzele maselor pot fi oameni 
inteligenţi şi instruiți, dar faptul e mai 
degrabă dăunător decât folositor. 
Demonstrând complexitatea lucrurilor, 
încercând să explice şi să înţeleagă, oamenii 
inteligenţi devin indulgenti, şi intensitatea, 
violenta convingerilor necesare apostolilor 
slăbeşte. Marii îndrumători ai maselor din 
toate timpurile, şi în primul rând cei din 
vremea Revoluţiei franceze, au fost spirite 
limitate, dar cu o putere excepţională de a 
înflăcăra masele. Discursurile celui mai 
renumit dintre ei, Robespierre, 
descumpănesc adesea din pricina 
incoerentei lor şi, la lectură, cu greu găsim 
temeiul rolului imens pe care l-a jucat acest 
tiran. Locuri comune şi elocinţa pedagogică, 


citate din clasici bune să convingă spiritele 
3 


puerile mai degrabă decât oamenii de buna- 
credinţă. Nicio idee, nicio turnură copleşind 
prin eleganţă - curata plictiseală sub un 
tumult de vorbe! Când scapi de lectura asta 
monotonă, îţi vine să scoţi un uufff! asemeni 
lui Camille Desmoulins. Aproape că te 
sperii, gândind la puterea pe care o capăta 
un om aureolat de prestigiul unei neclintite 
convingeri, raliat cu extremă îngustime de 
spirit. Şi totuşi, acestea sunt condiţiile 
indispensabile pentru a ignora obstacolele 
şi a-ţi impune voinţa. Instinctiv, masele 
recunosc în aceste fiinţe animate de 
convingeri energice stăpânii de care au 
nevoie. 

Şi în adunările parlamentare, succesul 
unui discurs depinde aproape exclusiv de 


prestigiul  oratorului şi nicidecum de 
3 


argumentele pe care le conţine. Un orator 
necunoscut, prezentându-se în fața 
parlamentelor cu o cuvântare întemeiată pe 
indubitabile judecăţi, nu are nicio şansă de 
a fi măcar ascultat. lată un adevărat 
„portret” al acestuia, schiţat de un fost 
deputat, dl Descubes. După ce s-a instalat la 
tribună, scoate din servietă un dosar pe 
care-l aşază meticulos dinaintea sa şi începe 
de a vorbi cu aplomb. Se încălzeşte la 
gândul că transmite auditoriului 
convingerile ce-l anima. Şi-a cântărit şi 
răscântărit argumentele, s-a înarmat cu 
cifre şi alte dovezi în sprijinul lor; e sigur că 
dreptatea se afla de partea lui. Şi îşi 
închipuie că, în faţa evidentei înfăţişate de 
el, orice rezistentă devine zadarnică. 


Vorbeşte încrezător în  justeţea celor 
3 


arătate, şi în reacţia colegilor, care nu vor 
putea decât să se încline în faţa adevărului. 
Vorbeşte, dar, deodată, se miră de agitația 
din sala şi de murmurul care se înălța până 
la el. De ce oare nu se face tăcere? Din ce 
cauză, neatenţia generală? La ce s-or fi 
gândit cei care şoşotesc între ei? Dar pe cei 
care se ridica grăbiţi, ce motiv îi îndeamnă 
să părăsească locul? O umbră de nelinişte i 
se aşterne pe chip. Încruntă din sprâncene, 
se opreşte. Încurajat de către preşedinte, îşi 
reia discursul cu glas şi mai ridicat. Dar e 
ascultat şi mai puţin. Ridică tonul, se agita - 
zgomotul creşte în jurul lui. Nu se mai aude 
nici pe el însuşi şi se opreşte iarăşi, dar, 
temându-se să nu i se strige Gata! se 
porneşte şi mai avântat. Vacarmul devine 


însă insuportabil. 
3 


Adunările parlamentare, ajunse la un 
înalt grad de excitare, sunt identice cu 
masele eterogene oarecare şi reacţiile lor 
sunt întotdeauna extreme. Astfel, 
parlamentarii sunt capabili de acte de 
eroism ori de cele mai cumplite excese, 
individul încetează de a mai fi el însuşi şi 
votează măsurile cele mai potrivnice 
interesului propriu. În ce măsură adunările 
de tipul parlamentului pot deveni 
inconştiente şi se pot lăsa subjugate de 
sugestii contrare propriului interes ne-o 
arata foarte bine tot istoria Revoluţiei 
franceze. Pentru aristocrați, renunţarea la 
privilegiile lor era un imens sacrificiu, şi, 
totuşi întruna din memorabilele nopţi ale 
Adunării Constituante, ei l-au asumat. 


Pentru membrii Convenţiei, renunţarea la 
3 


propria imunitate echivala cu o continuă 
ameninţare cu moartea şi, totuşi, au 
renunţat la această protecţie ştiind prea 
bine ca eşafodul unde îşi conduceau, azi, 
acoliţii le putea fi rezervat şi lor, mâine. Dar 
ajunşi la acel grad de automatism complet 
descrise de noi, nicio consideraţie de niciun 
rang nu-i poate împiedica pe oamenii 
constituiți în masa de a ceda sugestiilor 
care-i hipnotizează. Următorul pasaj din 
memoriile unui participant active la 
Revoluţia din 1789 este o convingătoare 
descriere a acestui tip de reacţie: „Deciziile 
care ne-au fost aşa de mult reproşate nu 
erau nicidecum dorite de noi cu o zi sau 
două inainte de a le fi luat, criza însăşi ni le 
impunea“. Aceleaşi fenomene aflate sub 


incidenţa inconştientului s-au manifestat şi 
3 


în furtunoasele şedinţe ale Convenţiei. 

Sunt aprobate şi instituite prin decrete 
lucrurile de care au oroare, nu numai 
naivităţi şi nesăâbuinţe, dar şi asasinarea 
celor nevinovaţi, asasinarea prietenilor lor - 
scrie Taine. În unanimitate şi cu cele mai vii 
aplauze, stânga, raliată cu dreapta, îl 
trimite la eşafod pe Danton, liderul ei de 
drept, marele promotor şi conducător al 
Revoluţiei. În unanimitate şi cu cele mai 
furtunoase aplauze, dreapta, raliată cu 
stânga, votează cele mai dăunătoare 
decrete ale guvernării revoluţionare. În 
unanimitate, cu strigăte de admiraţie şi de 
entuziasm, cu dovezi de simpatie 
dezlănţuită fata de Robespierre, convenţia, 
prin alegeri repetate, multiple, spontane, 


acorda girul unui guvern criminal detestat 
3 


de majoritate - pentru ca o decimează. Dar 
majoritatea şi minoritatea sfârşesc prin a 
consimţi la propria lor sinucidere. În 22 
prier, convenţia în întregul ei îşi pune gâtul 
în lat; pe 8 termidor, în primul sfert de oră 
ce a urmat discursului rostit de 
Robespierre, ea şi-l pune a doua oară în lat. 
Tabloul poate părea sumbru şi, totuşi, este 
exact. Adunările parlamentare surescitate şi 
hipnotizate îndeajuns prezintă aceleaşi 
caracteristici. Ele devin o turmă maleabilă 
şi docilă prada impulsurilor. 

O descriere a Adunării de la 1848, 
datorită unui parlamentar dincolo de orice 
suspiciune că ar fi fost lipsit de credinţa 
democratică, dl Spuller, preluată de noi din 
Revue litteraire (Revista Literară), este mai 


mult decât edificatoare în acest sens. 
3 


Regăsim aici şi exagerarea  trăirilor 
sentimentale ale maselor, şi mobilitatea lor 
excesivă, care permite trecerea, în scurte 
intervale de timp, prin gama celor mai 
contradictorii sentimente. Scindările, 
invidiile, suspiciunile şi, rând pe rând, 
încrederea oarbă şi speranţele nemărginite 
au dus Partidul Republican la pieire. 
Naivitatea şi candoarea lui nu sunt egalate 
decât de totala lui neîncredere. Nici urmă 
de simţ al legalităţii ori de înţelegere a 
disciplinei - numai spaime şi iluzii 
neţărmurite, aidoma copiilor ori oamenilor 
simpli. Calmul lor rivalizează cu nerâbdarea 
lor. Nesupunerea lor, pe măsura docilităţi 
lor. lată date ce ţin de un temperament 
necizelat ori de lipsa de educaţie. Nimic nu-i 


mira şi totul îi uluieşte. Galbeni ca ceară 
3 


sau tremurând ca frunză-n vânt de spaimă, 
eroici şi cutezători, ei s-ar arunca şi-n 
flăcări, dar ar da înapoi la vederea propriei 
umbre. Ei nu apreciază nici consecinţele, 
nici legăturile dintre fapte. Când 
descumpăniţi, când prompt înflăcăraţi, sunt 
clătinaţi de toate spaimele, când apatici, 
prea tare, ori prea puţin, niciodată în 
măsură ce se impune. Mai unduioşi ca apa 
curgătoare, ei reflecta toate nuanțele şi 
îmbrăcă toată formele. Pe o astfel de bază, 
ce guvern putem spera că s-ar întemeia? 
Din fericire, nu toate trăsăturile 
adunărilor parlamentare descrise de noi se 
manifestă în mod constant. Parlamentele nu 
sunt „mase” decât în unele momente, 
indivizii din componenţa lor reuşind să-şi 


păstreze individualitatea în foarte multe 
3 


situaţii, fapt pentru care aceste foruri pot 
elabora excelente legi tehnice. E drept ca 
aceste legi sunt pregătite de câtre un 
specialist în liniştea cabinetului său, legea 
votată fiind, în realitate, opera unui individ, 
iar nu a unei adunări. Fireşte, aceste legi 
sunt cele mai bune. Ele nu devin 
dezastruoase decât dacă o serie de 
amendamente nefericite le transformă în 
înfăptuire colectivă. Opera unei mulţimi 
este şi va fi  îndrumători salvează 
parlamentele de măsuri nedemne; ei devin 
astfel îndrumători de moment. Nu adunarea 
acţionează asupra lor, ci ei acţionează 
asupra ei. 

În pofida tuturor dificultăţilor de 
funcţionare, parlamentele reprezintă cea 


mai bună metodă găsită până acum de 
3 


popoare pentru a se conduce şi, mai ales, 
pentru a evita pe cât posibil jugul tiraniei 
unei persoane. Ele sunt cu certitudine 
idealul de guvernare, cel puţin pentru 
filosofi, gânditori, scriitori, artişti, savanţi, 
într-un cuvânt, pentru cei ce constituie 
vârfurile unei civilizaţii şi parlamentele nu 
prezintă, de fapt, decât două pericole într- 
adevăr serioase; risipă fortuită a finanţelor 
şi restrângerea progresivă a  liberaţilor 
individuale. 

Primul dintre aceste pericole este 
consecinţa exigentelor maselor electorale. 
Dacă un deputat propune unele măsuri care 
dau satisfacţie aparenta ideilor 
democratice, cum ar fi, de pildă, asigurarea 
pensiei pentru toţi muncitorii ori creşterea 


salariilor din învăţământ, ceilalţi deputaţi, 
3 


sugestionaţi de teamă faţă de electorat, nu 
vor îndrăzni să arate că le dispreţuiesc 
interesele acestora din urmă, respingând 
măsura propusă. Cu toate că ei ştiu că 
aceasta va greva bugetul şi va necesita 
crearea de noi impozite, nu vor ezita să o 
voteze. În timp ce consecinţele creşterii 
cheltuielilor sunt pe termen lung şi fără 
efect supărător asupra lor, urmările unui vot 
negativ ar putea, dimpotrivă, să se 
manifeste în toată lumina, pe termen scurt, 
la proximele alegeri. 

La această primă cauză a sporirii 
cheltuielilor se adaugă una nu mai puţin 
imperativa: obligaţia cheltuielilor de interes 
pur local. Niciun deputat nu se poate opune 
la acestea, căci şi ele reprezintă exigentele 


electorilor şi fiecare deputat nu poate să 
3 


obţină ce are nevoie pentru circumscripţia 
lui decât cu condiţia de a răspunde unor 
cereri analoage ale colegilor lui. 

Cel de-al doilea pericol menţionat, 
restrângerea libertăţilor, deşi mai puţin 
vizibil, este, totuşi, foarte real. El este 
rezultatul nenumăratelor legi restrictive, ale 
căror consecinţe nu sunt luate în seamă de 
parlamente. Cu spiritul lor simplist, şi pe 
care se cred obligate să le voteze. Se pare 
că este un pericol inevitabil, căci însăşi 
Anglia - cu tipul ei desăvârşit de regim 
parlamentar, în care aleşii nu depind aşa de 
mult de electori - nu reuşeşte să-l evite. 
Herbert Spencer, într-o mai veche lucrare a 
sa, arata cum creşterea libertăţii aparente 
este în mod necesar urmată de diminuarea 


libertăţii reale. El reia această teză în 
3 


cartea Individul împotriva statului, şi iată ce 
scrie despre parlamentul englez: 

„De atunci, legislaţia a urmat cursul 
prevăzut de noi. Măsurile dictatoriale 
înmulţindu-se rapid, ele tind să restrângă 
libertăţile individuale, şi anume în două 
moduri; au fost stabilite reglementari, tot 
mai multe în fiecare an, actele individului, 
complet libere înainte, pe care, conform 
propriei voințe, le îndeplinea ori nu, au 
devenit obligatorii. În acelaşi timp, datoriile 
publice, din ce în ce mai apăsătoare, şi mai 
ales cele locale, i-au restrâns şi mai mult 
libertatea cetăţeanului, diminuând partea 
de profit pe care o putea cheltui după bunul 
plac şi sporind procentul care îi este luat 
pentru a fi cheltuit după voia agenţilor 


publici”. 
3 


Aceasta reducere progresivă a 
libertăţilor cunoaşte în toate ţările o formă 
specială despre care nu vorbeşte Herbert 
Spencer: crearea numeroaselor măsuri 
legislative, toate restrictive, conduce în mod 
necesar la creşterea numărului, puterii şi 
influentei funcționarilor însărcinați cu 
aplicarea lor, care tind să devină, astfel, 
adevăraţi stăpâni ai țarilor civilizate. lar 
puterea lor este cu atât mai mare, cu cât, 
deşi are loc o continuă schimbare a 
guvernelor, casta administrativă nu este 
atinsā de aceste schimbāri, fiind singura 
lipsită de responsabilităţi, impersonală şi 
perpetua. Or, nu exista despotism mai 
copleşitor decât aceasta tripletă. 

Impunerea neîncetată de legi şi 


reglementari restrictive, privind cele mai 
3 


elementare manifestări ale vieţii cotidiene, 
are drept rezultat inevitabil restrângerea 
progresivă a sferei în care cetăţenii se pot 
mişca liber. Victime ale iluziei ca prin 
înmulţirea legilor egalitatea şi libertatea 
sunt mai bine asigurate, popoarele acceptă 
în fiecare zi îngrădiri dintre cele mai 
apăsătoare. Obişnuiţi să suport un jug, 
oamenii vor începe să-l caute, pierzându-şi 
spontaneitatea şi energia. Nu mai sunt 
decât palide umbre, automate pasive, lipsite 
de voinţă, de rezistenţă şi de forţă. 

Astfel, omul este obligat să caute în altă 
parte resorturile pe care nu le mai afla la 
sine. Datorită indiferenţei şi neputinței 
crescânde a cetăţenilor, rolul guvernelor va 
fi şi mai mare. Acestea vor fi obligate să 
aibă spiritul de iniţiativa şi spiritul 
3 


întreprinzător pe care indivizii l-au pierdut. 
Ele trebuie să întreprindă totul, să dirijeze 
totul, să apere totul. Şi astfel statul devine 
un zeu atotputernic. Dar experienţa ne 
învaţă că puterea unor asemenea divinităţi 
nu a fost niciodată nici foarte durabilă, nici 
foarte mare. 

La unele popoare, restrângerea 
progresivă a libertăţilor pare a fi mai 
degrabă rezultatul îmbătrânirii decât 
efectele unui regim anume, ea anunțând 
simptomele ce preced faze de decadenţă, de 
care nicio civilizație nu a scăpat până acum. 
Dacă judecăm după învăţămintele istoriei şi 
după prezenţa acestor simptome la diferite 
niveluri, multe dintre civilizațiile moderne 
au ajuns în faza de extremă îmbătrânire 


dinaintea decadenţei. 
3 


În încheierea lucrării noastre, vom 
arăta în linii mari fazele acestei evoluţii. În 
zorii civilizaţiei, nu era decât o puzderie de 
oameni, de origini variate, uniţi doar de 
hazardul migraţiilor, invaziilor şi cuceririlor. 
Aceşti oameni cu rădăcini, cu limbi şi 
credinţe diferite nu aveau drept legătură 
comună decât legea unei căpetenii. În 
aglomerările lor se regăsesc, la cel mai înalt 
grad, trăsăturile psihologice ale maselor: 
coeziunea temporară, eroismul, slăbiciunile, 
impulsurile şi violentele. Nimic statornic. 
Aceştia sunt barbarii. 

Dar timpul şi-a urmat lucrarea. 
Identitatea mediului, necesitatea unei vieți 
în comun au acționat încetul cu încetul. 
Aglomerările de entități diferite încep să 


fuzioneze şi se formează popoarele, adică 
3 


acele conglomerate posedând trăsături şi 
trăiri comune pe care ereditatea le că fixa 
progresiv. Doar când a existat ca popor, 
masa de oameni a putut să depăşească 
nivelul barbariei. Dar ieşirea totală din 
acest stadiu nu va fi împlinita complet decât 
atunci când, după îndelungi eforturi şi 
repetate lupte, popoarele au dobândit un 
ideal. Oricare ar fost natura acestuia - 
cultul Romei, puterea Atenei ori triumful lui 
Allah -, idealul înzestrează toţi indivizii unui 
popor în formare cu desăvârşita unitate de 
simţire şi gândire 

Abia atunci se naşte o civilizaţie nouă, 
cu instituţiile, cu credinţele şi artele ei. 
Animat de visul său, un popor va dobândi 
treptat tot ceea ce îi conferă strălucire, 


forţa, măreție. 
3 


Un popor se manifestă ca masa în 
anumite împrejurări, dar dincolo de 
caracterul mobil şi schimbător al maselor, 
se află acel substrat solid - spiritul unui 
popor - care limitează riguros oscilaţiile şi 
controlează hazardul. 

Dar, după ce şi-a împlinit acţiunea 
creatoare, timpul îşi începe opera de 
distrugere, de care nu scapă nici oamenii, 
nici zeii. Ajunsă la un anumit nivel de putere 
şi de complexitate, civilizaţia încetează de a 
mai creşte, fiind condamnată la un declin 
rapid. Ceasul îmbătrânirii va suna curând. 

Acest inevitabil ceas este întotdeauna 
anunţat prin slăbirea idealului care susţine 
spiritual unui popor. Pe măsură ce idealul se 
stinge, toate edificiile religioase, politice ori 


sociale inspirate de acest ideal încep să se 
3 


năruie. 

Odată cu destrămarea treptată a 
idealului său, poporul pierde din ce în ce 
mai mult ceea ce îi asigură coeziunea, 
unitatea şi forţa. Egoismului colectiv al 
poporului îi ia locul o exacerbare a 
egoismului indivizilor, însoţit de slăbiciunea 
caracterului şi a aptitudinilor către acţiune. 
Ceea ce constituia un popor, o unitate, un 
bloc, sfârşeşte prin a deveni o aglomerare 
de indivizi lipsiţi de coeziune, care, o vreme, 
mai este menţinută prin tradiţii şi prin 
instituţii. 

Atunci când interesele şi aspiraţiile îi 
despart, nemaiştiind să se guverneze, 
oamenii cer să fie conduşi până în cele mai 
neînsemnate acte, iar statul îşi exercită 


influenţa lui absorbanta. Prin pierderea 
3 


definitivă a idealului, poporul sfârşeşte prin 
a-şi pierde spiritul său. Nu mai este acum 
decât o puzderie de indivizi izolaţi şi 
redevine ceea ce a fost la început: o masă 
de oameni, care prezintă toate trăsăturile 
tranzitorii, fără consistenţă şi fără viitor. 
Civilizaţia nu mai are puncte de sprijin şi 
este în voia hazardului. Plebea devine 
stăpână şi barbaria se  reinstaurează. 
Civilizaţia nu mai poate părea încă 
strălucitoare, căci şi-a păstrat faţada 
cizelată de un îndelungat trecut, dar, în 
realitate, nu mai este decât un edificiu 
scorojit pe care nu-l mai susţine nimic şi 
care, la cea dintâi furtună, se poate prăbuşi. 
Saltul de la barbarie la civilizaţie împlinind 
un vis, apoi declinul şi moartea când visul 


şi-a pierdut forţa - iată ciclul de viaţa al 
3 


unui popor. 


NOTE 

I. Şi nici cei mai subtili consilieri ai săi 
nu au înţeles mai bine aceste popoare. 
Talleyrand îi scria că „Spania îi întâmpină 
pe soldaţii voştri ca pe nişte eliberatori”. I-a 
primit ca pe nişte fiare sălbatice 
dezlânţuite! Un psiholog informat despre 
instinctele ereditare ale rasei ar fi putut cu 


uşurinţă să prevadă aceasta. 


II. Puţinii autori care s-au ocupat cu 
studierea psihologiei maselor au cercetat-o, 
aşa cum precizăm mai înainte, doar din 
punct de vedere al criminalităţii. 
Neconsacrând acestui subiect decât un 


scurt capitol în lucrarea de faţă, semnalez 
3 


cititorului studiile domnului TARDE şi 
domnului SIGHELE intitulat Masele 
criminale. Acesta din urmă nu conţine opinii 
personale ale autorului, dar însumează 
relatarea unor fapte valoroase pentru 
psihologi. Concluziile mele în privinţa 
criminalităţii şi moralității maselor sunt, de 
altminteri, total contrare celor susţinute de 
cei doi autori citați. Unele consecinţe ale 
legilor care guvernează psihologia maselor 
sunt descrise în diferite lucrări ale mele, 
dintre care în primul rând în psihologia 
socialismului. De altfel, acestea pot fi 
utilizate pentru tratarea unor subiecte 
diferite. Dl A. Gevaert, directorul 
Conservatorului regal din Bruxelles, a făcut 
de curând o remarcabilă aplicație a legilor 


expuse de noi, calificate pe drept de el „arta 
3 


maselor”. „Cele două lucrări ale 
dumneavoastră, îmi scrie acest eminent 
profesor, mi-au oferit dezlegarea unei 
probleme până acum insolvabile pentru 
mine, şi anume, m-au făcut să înţeleg de ce 
o gloată devine sensibilă la muzică - de 
orice fel, veche sau nouă, indigenă sau 
străină - cu condiţia ca execuţia să fie 
excelentă şi dirijorul entuziast”. Dl Gevaert 
demonstrează admirabil de ce „o lucrare, 
rămasă neînţeleasă pentru bunii muzicieni 
care descifrează partitura în camera lor de 
studiu poate să fie întâmpinată cu emoție de 
un auditoriu fără cultură muzicală”. Şi la fel 
de bine explica de ce asemenea impresii 


estetice rămân fără urmări. 


în Cei care au asistat la asediul asupra 


Parisului au avut nenumărate dovezi ale 
credulităţii maselor în situaţii cu totul 
neverosimile. O lumină care se aprindea la 
etajul unei case era considerată drept un 
semnal pentru atacatori. Fie şi numai 
câteva secunde de reflecţie ar fi fost de 
ajuns ca oamenii să-şi dea seama că era 
imposibil de zărit acea lumină de la o atât 


de mare distanţă. 


iv Eclair nr. 2 din 21 aprilie 1985 


v Putem oare să ştim cum a decurs cu 
exactitate o bătălie? Mă îndoiesc: ştim cine 
au fost învingătorii şi cine învinşii, dar nimic 
altceva sigur. Ceea ce scrie dl d'Harcurt, 
participant la luptele de la Solferino se 


poate aplica oricărei bătălii. 
3 


„Generalii (pe baza zecilor de informaţii 
primite) transmit rapoarte oficiale, ofiţerii 
însărcinaţi cu transmiterea ordinelor 
modifica respectivele documente şi 
redactează proiectul definitiv” şeful de stat 
major îl contesta şi îl reface pe noi date. 
Este prezentat mareşalului. Acesta exclamă: 
„Vă înşelaţi amarnic” şi îl înlocuieşte cu o 
nouă redactare. Din raportul iniţial nu mai 
rămâne aproape nimic”. Relatarea domnului 
d'Harqurt este prezentată ca o dovadă a 
imposibilității de a stabili cu precizie 
adevărul despre evenimentele cele mai 


importante şi cel mai mult descrise. 


vi Asta ne ajută să înţelegem de ce 
anumite piese sunt respinse de către 


directorii de teatre obţin succese 
3 


răsunătoare când sunt puse din întâmplare 
în scenă. Se cunoaşte, în acest sens, 
triumful obţinut cu piesa Puor la couronne 
(În numele coroanei), de M. Coppee, piesa 
refuzată timp de zece ani de toţi directorii 
marilor teatre, în ciuda numelui autorului 
ei. La marraine de Charley, montată pe 
cheltuiala unui agent de bursa după ce 
fusese în repetate rânduri refuzată în 
teatre, a înregistrat două sute de 
reprezentații în Franţa şi peste o mie în 
Anglia. Fără observaţiile de mai sus despre 
imposibilitatea directorilor de teatre de a se 
substitui mintal maselor, asemenea erori de 
apreciere, venite din partea unor indivizi 
competenţi şi foarte interesaţi de a nu 
comite asemenea greşeli grosolane, ar 


rămâne de neînțeles. 
3 


vii Istoric şi scriitor francez (1830 - 
1889), autor al lucrării Cetatea antic „Ed. 
Meridiane”, 1984. (n.t.). 


viii Mişcare politică (1885 - 1689) al 
cărei  propovăduitor a fost generalul 
Boulanger, el a reuşit să strângă în jurul său 
diferiţi opozanți ai regimului ix lată o 
constatare nouă, fără de care, însă 
devenirea istorică ar rămâne de neînțeles, şi 
de aceea am consacrate mai multe capitole 
pentru demonstrarea ei în lucrarea mea 
Legile psihologice şi evoluţia popoarelor. 
Cititorul poate afla acolo că, în ciuda unor 
aparente înşelătoare, nici limbă, nici religia, 
nici artele, altfel spus, niciun element de 


civilizaţie, nu trece intact, fără 
3 


transformări, de la un popor la altul. 


X. Raportul lui Fourcroy, chimist de 
prestigiu - 1775 - 1809 - a contribuit la 
organizarea învăţământului public - (n.t.), 
citat de Taine, este edificator în acesta 
privinţa: „Faptul că au loc slujbe duminică 
şi că oamenii se duc la biserică dovedeşte 
că masele de francezi doresc să se 
reîntoarcă la vechile obiceiuri şi nu e chip 
să  rezistăm în faţa acestei înclinații 
naţionale (...). Marea masă a oamenilor are 
nevoie de religie, de cult, de preoţi. A fost 
eroarea câtorva filosofi moderni, în care m- 
am lăsat eu insumi antrenat, să creadă în 
posibilitatea unei  instrucţii destul de 
răspândite încât să distrugă prejudecățile 


religioase. Ele sunt, pentru marea 
3 


majoritate a  nefericiţilor, un izvor de 
consolare (...). Trebuie deci să-i lăsăm 


poporului preoţii, altarele şi cultul lui”. 


xi Ernest Lavisse (1842 - 1922), istoric 
francez, coordonatorul lucrării Istoria 
Franţei, redactată între 1900 ai 1912 (n.t.). 


xii Lucru recunoscut până şi în Statele 
Unite de câtre republicanii avansați. 
Această opinie categorică se regăseşte, 
bunaoară, în ziarul american Forum, pe 
care îl citez după review of reviews, din 
decembrie 1894: „Niciodată nu trebuie să 
se uite - nici de către cei mai înverşunaţi 
duşmani ai aristocrației - ca Anglia este 
astăzi ţara cea mai democratică din lume, în 


care drepturile omului sunt cel mai bine 
3 


respectate şi unde indivizii se bucura de cea 


mai mare libertate”. 


xiii Thomas Bahington Macaulay (1800 
- 1859), istoric şi om politic englez, membru 
al Partidului Liberal (Whig), cu funcţii în 
administraţia colonială din India, ministru 
de Război, autorul Istoriei Angliei (5 
volume, 1849). (n.t.). 


xiv Dacă facem o apropiere între 
profundele disensiuni religioase şi politice 
care au separat diferitele părţi ale Franţei 
(ceea ce ţine în mod evident de rasă) şi 
tendinţele separatiste din timpul Revoluţiei, 
ce au reizbucnit către sfârşitul războiului 
franco-prusac, constatăm că diversele 


naționalități care trăiesc e pământ francez 
3 


sunt încă departe de a fi fuzionat complet. 
Centralizarea impusă de Revoluţie şi 
crearea unor departamente artificiale 
menite să amestece vechile provincii au 
fost, fără îndoială, o întreprindere utilă. 
Dacă descentralizarea, despre care vorbesc 
astăzi spirite  necugetate, ar putea fi 
înfăptuită, ar duce imediat la o violenţă 
discordie. A nu ţine seama de asta înseamnă 


a uita istoria noastră. 


xv Vezi Psihologia socialismului şi 


Psihologia educației 


xvi Regate merovingiene, rivale, 
unificate în secolul al VI - le-a de Pepin de 
Herstal (n.t.). 


XVII. De altfel, fenomenul nu este 
specific popoarelor latine, el se observă şi în 
China, tara condusă de asemenea de către o 
solidă ierarhie de mandarini, unde posturile 
se obţin tot prin concursuri cu o singură 
probă: „recitarea”  imperturbabilă a 
manualelor voluminoase. Armata de oameni 
şcoliţi care nu au locuri de muncă constituie 
astăzi în China o adevărată calamitate 
naţională. La fel în India, unde, după ce 
englezii au deschis şcolile, nu pentru a nu 
educa în acelaşi mod ca în Anglia, ci doar 
pentru a-i instrui pe indigeni, s-a format o 
clasă specială de oameni cu carte, care, 
negăsind posturi, devin duşmani neîmpăcaţi 
ai puterii engleze. Dar, indiferent că ajung 
să ocupe sau nu funcţii la toţi aceşti oameni 


şcoliţi se observă o imensă scădere a 
3 


nivelului lor în plan moral, ca un prim efect 
al instrucției. Am insistat în amănunt asupra 
acestui aspect în cartea mea intitulată 
Civilizatiile Indiei, lucru ce se regăseşte, de 
altfel, în scrierile tuturor celor care au 


vizitat uriaşă peninsulă. 


XVIII Taine, Le regime moderne 
(regimul modern), vol. II, 1894 - Sunt 
aproape ultimele pagini scrise de Taine, în 
care apare admirabil rezumată îndelungată 
să experienţă. Educaţia este singurul nostru 
mijloc de a acţiona asupra spiritului unui 
popor şi este înfiorător de trist că aproape 
nimeni în Franţa nu mai reuşeşte să 
înţeleagă ce element redutabil de decadenţă 
a devenit învăţământul nostru actual. În loc 


să-i înalte pe tineri, el îi înjoseşte şi îi 
3 


corupe. 

XIX Ludovic a îi le-a, prinţ de Conde 
(1621 - 1686). După ce a luat parte la 
tulburările Frondei, s-a aliat o vreme cu 


spaniolii. (n.t.). 


XX În Les lois psychologiques de 
l'evolution des peuples (Legile psihologice 
ale evoluţiei popoarelor) am insistat pe larg 
asupra diferenţelor dintre idealul 
democratic latin şi idealul democratic anglo- 


saxon. 


XXI În acest caz, opinia s-a conturat pe 
baza asociației grosolane între lucruri 
deosebite, al cărei mecanism l-am prezentat 
mai sus. Deoarece garda noastră națională 


de atunci era compusă din paşnici 
3 


negustoraşi ce habar nu aveau de disciplină, 
şi nu puteau fi luaţi în serios, tot ceea ce 
purta un nume asemănător trezea în 
imaginaţie aceleaşi imagini şi, prin urmare, 
era considerat la fel de inofensiv. Eroarea 
maselor a fost împărtăşită, aşa cum se 
întâmpla adesea cu opiniile cu caracter 
general, şi de către conducătorii lor. Într-un 
discurs pronunţat în 31 decembrie 1867 în 
Camera 

Deputaţilor un politician  nutrind 
convingeri similare cu ale mulțimilor, 
domnul Thiers, afirma că Prusia, pe lângă o 
armată activa aproape egală la număr cu a 
noastră, nu posedă decât o gardă naţională 
similară cu cea franceză şi, prin urmare, 
lipsită de importantă. Aserţiuni tot atât de 


exacte ca şi celebrele previziuni ale 
3 


aceluiaşi politician privind lipsa de viitor a 


căilor ferate. 


XXII Pentru prima dată am remarcat 
arta de a impresiona gloatele şi neputinţa 
regulilor logicii asupra lor în timpul 
asediului asupra Parisului. Într-una din 
aceste zile am văzut cum este dus la Luvru, 
unde era guvernul, mareşalul V. de către o 
mulţime furioasă care susţinea că l-a văzut 
sustrăgând planul fortificațiilor pentru a-l 
vinde prusacilor. Un membru al guvernului, 
G.P, orator renumit, a ieşit din clădire 
pentru a le vorbi oamenilor care cereau 
execuţia imediată a prizonierului lor. M-am 
aşteptat că  oratorul să demonstreze 
absurditatea unei asemenea acuzații, 


arătând că mareşalul era chiar unul dintre 
3 


constructorii fortificațiilor, al căror plan se 
vindea, de altfel, în orice librărie. Spre 
marea mea stupefacţie - eram foarte tânăr 
pe-atunci -, discursul a fost de cu totul altă 
natură: „Se va face dreptate! - a strigat 
oratorul înaintând către prizonier. Dreptate, 
fără nicio milă! Dar lăsaţi guvernul apărării 
Naţionale să ducă la capăt ancheta voastră! 
Până atunci, pe acuzat îl vom întemniţa”. 
Domolita imediat prin această satisfacţie 
aparenta, masa de oameni s-a împrăştiat şi 
numai după un sfert de ceas mareşalul a 
putut să se întoarcă acasă. El ar fi fost în 
mod sigur sugrumat dacă „avocatul” său ar 
fi adresat mulţimii înnebunite raționamente 
logice pe care tinereţea mea mă făcea să le 


găsesc foarte convingătoare. 


XXIII Ferdinand, viconte de Lesseps 
(1805 - 1894), a iniţiat străpungerea 
Canalului de Suez (1869) şi a Canalului 


Panamá (n.t.). 


XXIV Vezi ultimele mele lucrări: 
Psychologie politique (Psihologie politică), 
Les opinions et croyances (Opiniile şi 
credințele), Revolution francaise (Revoluția 


franceză). 


XXV Gustave Le Bon, /homme et les 


societes, vol. II, pag. 116,1881. 


XXVI Efectul titlurilor, panglicilor şi 
uniformelor asupra maselor se observă în 
toate ţările, chiar acolo unde sentimental 


independenței personale este foarte 
3 


dezvoltat. În acest sens, reproduc dintr-o 
carte de însemnări de călătorie un pasaj 
despre prestigiul anumitor personaje în 
Anglia. „În diferite împrejurări, mi-am dat 
seama de euforia ciudată care-i cuprindea 
până şi pe cei mai rezonabili englezi când se 
întâlneau sau dar zăreau vreun pair al 
Angliei. Ei îl admira prin definiţie, iar o dată 
aflaţi în prezenţa lui îi acceptă orice cu 
încântare. La vederea lui roşesc de plăcere 
şi, dacă pair-ul le adresează vreun cuvânt, 
bucuria le  înteţeşte îmbujorarea şi le 
aprinde neaşteptate scânteieri în priviri. S- 
ar zice că englezii au lordul în sânge, aşa 
cum au spaniolii dansul, germanii muzică şi 
francezii revoluţia. Cartea Pairilor are tiraj 
considerabil şi oriunde ai merge în Anglia o 


găseşti, asemenea Bibliei, la căpătâiul 
3 


fiecăruia. 


XXVII Un ziar străin Neue Freie 
Presse, din Viena, într-un articol dedicat 
destinului lui de Lesseps, a exprimat 
reflecţii judicioase din punct de vedere 
psihologic, fapt pentru care mă grăbesc să 
le reproduc în continuare: „După 
condamnarea lui Ferdinand de Lesseps, nu 
mai avem nicio îndreptăţire să ne mirăm de 
tristul sfârşit al lui Cristofor Columb. Dacă 
Ferdinand de Lesseps este un escroc, atunci 
orice nobilă închipuire este o crimă. 
Antichitatea ar fi pus pe fruntea lui o 
aureolă de glorie şi i-ar fi oferit să soarbă 
din cupă cu nectar în Olimp, căci el a 
schimbat fața Pământului şi a înfăptuit 


lucrări care perfecţionează creaţia. 
3 


Condamnându-l pe Ferdinand de Lesseps, 
preşedintele 

Curţii de Apel şi-a dobândit nemurirea, 
căci necontenit oamenii vor voi să ştie 
numele omului care a întinat secolul, 
punând straiele de ocnaş pe un bătrân a 
cărui viaţă a însemnat gloria 
contemporanilor lui. Şi să nu ni se 
vorbească de fermitatea justiţiei acolo unde 
domneşte ura  birocratica împotriva 
întreprinderilor curajoase. Naţiunile au 
nevoie de astfel de oameni îndrăzneţi, 
încrezători în ei înşişi, care înving toate 
obstacolele fără a se cruța. Geniul nu 
cunoaşte prudenţă: cu prudenţă nu s-ar 
lărgi niciodată sfera activităţii omeneşti... 
Ferdinand de Lesseps a cunoscut beţia 


triumfului şi amărăciunea decepţiilor: Suez 
3 


şi Panamâ. Inima se revoltă aici împotriva 
moralei succesului. Când Lesseps a reuşit 
să unească două mari, principii şi naţiunile 
le-au adus omagiul lor: azi când a fost 
zdrobit de stâncile Cordilierei, nu mai e 
decât un escroc vulgar. Se întrezăreşte aici 
un război al claselor sociale, o nemulţumire 
a birocraţilor şi funcţionarilor care se 
răzbuna, cu Codul Penal în mână, pe cei ce- 
au vrut să se înalțe deasupra lor... 
Legislatorii moderni sunt în încurcătură în 
faţa unor asemenea ţâşniri ale geniului 
omenesc, opinia publică nu mai înţelege 
nimic, iar unui avocat general nu-i vine 
deloc greu să dovedească faptul că Stanley 


este un asasin, iar Lesseps un escroc”. 


XXVIII Când spun barbarei, mă refer la 


înţelesul filosofic. Practic, ele au fondat o 
civilizaţie complet nouă şi timp de secole i- 
au lăsat omului porţi deschise către un 
miraculos paradis de vis şi de speranţă fără 


egal. 


XXIX Moloch (Malek în ebraică) - 
pretinsă divinitate canaeeana căreia i-au 
fost aduse drept ofrandă fiinţe omeneşti 
(n.t.). 


XXX Detalii asupra diverselor tipuri de 
mase am prezentat în ultimele mele lucraţi: 
La psychologie politique (Psihologia 
politică). Les opinions et les croyances 
(Opiniile şi credințele), Psychologie des 


revolutions (Psihologia revoluțiilor). 


XXXI Magistratura este singurul sector 
al administraţiei ale cărui acte nu sunt 
controlate de nimeni. Toate revoluțiile 
democratice din Franţa n-au reuşit să 
cucerească dreptul de habeas corpus de 
care Anglia este atât de mândră. l-am 
alungat pe tirani, dar în fiecare oraş 
magistratul dispune onoarea şi de libertatea 


cetăţenilor. 


XXXII Comitetele, indiferent de 
denumirea lor: cluburi, sindicate etc. 
Constituie unul dintre redutabilele pericole 
generate de puterea maselor. Ele sunt 
forma cea mai impersonală şi, prin urmare, 
cea mai opresiva a tiraniei. Cei care sunt în 
fruntea comitetelor şi le conduc putând să 


vorbească şi să acţioneze în numele unei 
3 


colectivităţi, sunt descătuşaţi de povara 
responsabilităţii şi îşi pot permite orice. Nici 
cel mai sângeros tiran n-ar fi îndrăznit 
vreodată să viseze măcar la măsurile dure 
ordonate de comitetele revoluţionare. Cât a 
putut să vorbească în numele lor 
Robespierre a fost stăpânul absolut. În ziua 
când, cu amorul propriu rănit, îngrozitorul 
dictator s-a despărţit de ele, a început ruina 
sa. Domnia maselor este domnia comitetelor 
şi, deci, a celor aflaţi în fruntea lor. 


Despotism mai dur nu există. 


XXXIII Fără îndoială, asemenea opinii 
anterior făcute, devenite ireductibile din 
necesităţi electorale, explica următoarea 
reflecţie a unui bătrân parlamentar englez: 


„De cincizeci de ani de când sunt la 
3 


Westminster, am ascultat mii de discursuri: 
puţine m-au făcut să-mi schimb părerile, dar 


niciunul nu mi-a deturnat votul. 


